text:
今日繼續同大家分享吓星期一果日嘅節目.
飲完茶,食飽飽之後,我,Gordon 同埋明仔就去咗影相,原本明仔諗住去黃金海岸影相嘅,不過因為已經太晏,怕去到都已經太陽落山,影唔到靚相,所以後尾我哋就揀咗去屯門公園取景.
入到公園,第一個吸引到我嘅景.
因為果日天氣都算熱,所以第一時間入咗公園裡面間爬蟲館 "過冷河".
兩隻蜥蜴都帶咗黑白頸巾 o架!
真實見到呢隻蜥蜴嘅顏色好鮮豔,好靚呀!
你哋睇唔睇到呢條石頭蛇個頭喺邊呢?
龜龜家族.
我覺得好核突嘅蛇頸龜.
游緊水嘅海龜.
都係一隻顏色勁靚嘅蜥蜴.
呢個 video 係明仔拍 o架!
白蛇個好姊妹 — 青蛇.
Gordon 覺得呢個騎術雕塑好靚.
呢個瀑布我勁鍾意,每次嚟到屯門公園,如果又有開到流水的話,
我一定會走過去睇睇,至身其中,瀑布響聲好澎湃,好震撼!
小橋下仍然見到瀑布,瀑布流水到人工湖內.
人工湖嘅另一面.
另一個涼亭同小橋.
住喺公園後面嘅公屋居民真係勁正!如果係私人樓,望住呢個景,
你話要幾錢先可以買到呢個靚景單位呢?
我同明仔都捕捉咗好耐先影到呢對 "小情侶",佢哋好天真,好可愛!
影完相,離開公園,就入咗去公園對面嘅屯門時代廣場,
喺「貢茶」度買嘢飲,一人一杯,cheers!!
你哋估唔估到邊隻手打邊隻手呢?
P.S. 有睇開我個 blog 嘅 blog 友,有無發覺最近我影啲相質素好咗好多呢?因為我個相機壞咗,Winnie 知道之後就俾咗佢部舊機俾我,可能因為解像度稍高,所以相片質素都好好多,所以都要多謝 Winnie,咁我就可以慳番一筆.


c: text/html

text:
今日要去半山羅便臣道教琴,到咗中環之後,突然間覺得肚餓,於是就去咗 IFC 裡面間 City Super 度睇吓有咩啱食,次次行親 City Super 都俾佢裡面果間 Little Mermaid 麵包店傳出嚟嘅麵包香味吸引住,但係以往因為唔係肚餓住嚟行,加上佢賣嘅麵包都唔平,仲幾貴 o添 o架,所以一真都不為所動.點知呢次卒之 "中招" 啦,因為肚餓緊,所以啲麵包香味特別濃,特別吸引,於是就把心一橫,人一世物一世,就試一次咁多啦,最後就忍痛地買咗個合桃包,因為係新鮮出爐,加上價錢算係全店中平的一種 (但其實都唔平,比一般菠蘿包嘅 size 仲要細啲啲,都要成 $11個呀).
果然 "檸些bu筒",個包嘅 texture 比一般麵包店嘅包更細密,更軟熟,而且啲合桃仲好鬆脆 o添,從來都未試過食到蛋糕或者麵包裡面嘅合桃係脆嘅,果然物有所值,唔怪之得蘇施黃喺度買咗差唔多成廿個法包仔返屋企 BBQ 啦,喺電視節目度佢都話呢度啲麵包好好食.啲法包仔係全店最平嘅包,但都要 $6個,咁阿蘇咪即係淨買包都差唔多買咗成 $120!! 唔怪之得佢燒一次嘢食要洗成三千幾蚊囉!
P.S. 因為無帶相機出街,所以影唔到個合桃包嘅真身俾大家睇.

robotstxt: allowed

filter: keep


text:
因為有啲材料我屋企附近個街市同商場都買唔到,所以要等到有機會買齊哂所有材料先可以開工,卒之禮拜日煮咗喇!
主材料:
四季豆
枝竹
豆卜
發酵黃豆餅
紅蘿蔔
佛手瓜
蝦米
洋蔥
椰漿
香料:
乾蔥頭 20 粒
蒜頭 2 粒
辣椒乾 10 隻
馬拉盞 1 湯匙
黃薑粉 1/4 茶匙
南薑 1 小塊
- 娃娃菜及四季豆洗乾淨;枝竹用水浸軟後沖洗,之後全部切件.
- 豆卜沖洗後開邊;黃豆餅切厚片;紅蘿蔔同佛手瓜刨皮後切塊.
- 處理香料,辣椒乾去核,用熱水浸至軟身後切細;石栗略拍碎.
- 除黃薑粉同南薑之外,其餘香料全部放入石盅內樁爛,再加埋黃薑粉同南薑撈勻.
- 燒熱油,將黃豆餅兩面煎香至金黃色,盛起.
- 將咖喱料落鑊,用慢火爆香,之後加埋蝦米同洋蔥一齊兜炒.
- 先加入 5 湯匙椰漿,兜炒至大部份椰漿被材料吸收.
呢塊就係發酵黃豆餅喇,喺專買東南亞食材嘅店舖有售.Ernest 媽咪話
可以就咁煎香嚟食,不過要事先用鹽,薑蓉同黃薑蓉醃好.
呢包係石栗,英文係 Candlenut,上網睇過資料,真係
用佢嚟做蠟燭㗎!Ernest 媽咪話用原粒杏仁
代替都可以,效果都係差唔多.
係咪覺得我好犀利呢,連石盅都有一個,咪係因為我老竇囉!之前佢話北上時
見到有石盅賣,好鬼死平,佢話下次再上去時買過落嚟,我話買乜鬼呀,
未得嚟重過咩,用攪拌機就得啦!點只有次佢真係買咗返
材料豐富,香濃又唔油膩,可選擇不同蔬菜一齊煮,
跟原食譜加入鮮蝦都得!
- 原食譜係用 500 克鮮椰子肉加
量清雞湯及水代替.- 如果無石盅的話,可以將咖喱料放入攪拌機內攪至細碎.


text:
唔知各位前晚有冇睇場波,我就睇到一額汗!5:3對於祖記來講真係唔多尋常,一來開咁大比數唔多似我地球隊作風;二來入得多之餘竟然同樣失好多粒.當然冇保方在係一個原因,但另外重有更大因素係隊波嘅超嚇人後防,真係嚇死冇命賠!
以為一開始10分鐘已經入左兩球比較安心,但其實係嚇人場面嘅開始...18分鐘左右基亞連尼要傷出,換入Boumsong, 呢位仁兄真係弱到震,我見到佢出場(重要係咁早就出場)就覺得好大劑.佢同Grygera不斷犯錯,而且加埋少左歷高達利 (患感冒),洛斯連奴休息, 所以兩個人冇出場只係坐觀眾席,後防死得咁滯.好彩下半場有DP同斯歷咸美斯換入,救番球隊一命, 最終驚險咁贏左5:3, 兩回合合共 6:5, 進身8強.不過8強要對國米,好擇駛.
好開心Marchio4分鐘已經入左個靚波, fantastic! 跟著10分鐘時, 重助攻做就Nedved入球勁嘅.伊亞昆達果然狀態勁佳,入左2粒,而DP就又引到對方球員勾跌佢,搏到個12碼,自已射入.
Tiago - 簡直廢到震,豪無建樹,阻住球隊發揮添,領隊真係唔該咪再出佢浪費時間.Grygera越來越唔對版喎.Boumsong就咪鬼提,唔知點解佢仍然可以喺祖記存在到依家!! 究竟球隊幾時正正經經搵番2-3個掂嘅後衛返黎呀?祖記一直以來最出色之一係防守厲害,但依家防守就變成最弱一環.
我個人覺得球隊前面已經夠晒人; 但中後場,尤其後防真係好要改善,快d搵個Nedved接班人啦! 換走幾個後防壞鬼,買幾個勁人過黎啦...如果森保達回歸你話幾好!去乜鬼AC吖.
今日睇到一份意大利報紙網上版嘅一篇文 (不過嚴正聲明,我唔知有冇解錯文章意思, 哈哈哈), 祖記個President話對Amauri好有興趣,咁Palladino咪好危? 篇文又話據講巴勒莫同阿仙奴 (!!) 對Palla好有興趣咁話! 雖然今季Palla冇上季咁突出,但都唔係話太差.
請問有冇人知道點可以save低用Flash做format嘅相呢?祖記個相簿d相依家轉晒用flash format, 想save一d相做紀念都唔得呀.知道的話請教一教我,唔該晒.
我至愛之一Marchio入波,我梗要放佢d相入黎為佢慶祝一下啦!!
正! 希望佢入球停不了,繼續努力, Marchio!
隊長都唔執輸,入番一球,助球隊晉級.


text:
一路都想冬天去日本,俾三儍睇下落雪,又想去摘士多啤梨.咁啱就到哥哥學校假期,雖然知道見唔到落雪,而且只係去到4日,都唔理咁多買機票出發.
我哋今次坐Jet star,原本plan咗下畫8點45分飛,1點到埗就响機場酒店check in瞓夠先出機場玩,點知去到航空公司counter check in先知班機會delay到半夜1點半先起飛,6點先到埗,雖然航空公司都有送番每人60蚊餐卷做補償,不過就要响機場等多4個幾鐘先可以上機.上到機大家都已經好眼瞓,雖然個位唔係坐得好舒服,但都要瞓一陣.
瞓下醒下終於到咗關西機場,過咗海關就行去响機場嘅日航關西機場酒店 check in瞓一陣先出市區行街.我哋上到房打開門忍唔住"嘩"咗一聲,估唔到酒店upgrade 我哋去咗套房,間房好大好靚,仲有個無敵海景,三儍好興奮,响間房度四圍走,我哋食咗早餐就上床瞓覺,因為大家都已經好攰,而且間房真係好舒服,所以好快瞓哂,瞓醒沖個靚涼就要check out,雖然好唔得間房但都要出市中心行街啦.
我哋嘅目的地係梅田,撘JR 出去用咗一個鐘左右,去到梅田站先去大丸寄存行李,再去搵食.今餐我哋食牛肉飯,間舖响大阪站附近,但就搵咗好耐先搵到,去雖然已經2點幾,但都要排隊,終於到我哋啦,我哋同其他大部份客人一樣點咗牛扒飯定食,定食包咗清爽嘅蔬菜沙律,麵豉湯同主角-牛扒飯.牛扒煎好放上飯面,再淋上日式醬汁,好味!牛扒煎得啱啱好,鬆軟,牛味香濃,飯吸收咗牛肉汁同日式醬汁,啖啖都好好味,因為太肚餓兼好好味,所以好快已經食完我哋嘅午餐,就去行街街.今餐埋單唔駛4仟円就可以食到好味又滿足嘅牛肉飯啦.
跟住嘅節目就緊係去shopping啦,揀梅田行街係因為呢度有好多百貨公司,有大大小小唔同嘅商場,仲有大阪最大嘅Uniqlo,基本一日行唔哂,但就好集中,想行嘅牌子都有,我哋用咗2個幾鐘就買咗好多嘢,要買個大袋裝住.行到攰攰哋三儍開始唔耐煩,係時侯安排節目俾佢哋.
行梅田另外嘅原因係可以等三儍悶時同佢哋玩摩天輪.摩天輪响Hep Five 7樓,坐一次大概15分鐘,大人都係500円坐一次,小學生以下免費,哥哥話怕高所以唔坐,他即係我哋只係用咗一千円就可以坐摩天輪欣賞下大阪嘅夜景,順便休息下.
坐完摩天輪我就襯百貨公司未閂門繼續shopping,之後拎翻行李就撘半個鐘嘅JR去京都站,再轉地鐵去五条站,行2,3分鐘就到我哋之後3晚住嘅酒店.酒店係舊年先開,之前已經住過同一集團嘅其他分店,見呢間價錢幾合理就試下,果然無令我失望,雖然間房唔算好大,但設備好齊全好舒服,而且仲有大浴場可以浸下浴鬆一鬆.
Check in 放好行李就出去食晚餐,今晚响酒店附近嘅燒肉店食燒肉放題,呢間燒肉放題唔貴,我哋揀咗3000円可以點100款食品嘅set,其中包埋任飲無酒精飲品同甜品,點食物用電腦落單,方便快捷,我哋叫咗唔同款嘅肉同海鮮,仲叫咗d熟食,d食物好快送到到,熟食水準唔錯,d肉更加喜出望外,唔係用大量腌料腌住,反而只係用少量調味帶出肉嘅鮮味,用火燒到焦香,好味,食埋雪糕做甜品就飽哂.
埋單之後就行去酒店對面嘅24小時營業超市行下,再行埋便利店就翻酒店休息喇.
(day 1 完)


text:
2014年5月30日 星期五
Charco仔扮Toothless
今日阿姐去完街,帶咗呢隻嘢返o黎
Hi, My name is Toothless
Charco仔︰眼大大又真係幾似我喎,仲同我一樣咁cute
阿姐,阿娘又點會剩係搵Toothless同佢影張相咁簡單吖
阿姐借Toothless對翼,要Charco仔扮Toothless
每次玩完貓當然要補償啦,即刻去搵阿姐攞補償費
唔敢玩天師仔,做吓樣咁同天師仔扮吓啦
見我搞佢,兇我呢
阿姐話錫番喎
2014年5月18日 星期日
俾我入o黎
某日阿姐去完街返o黎,Charco仔見到阿姐攞住包嘢入咗我房,之後仲閂埋房門(平時我哋好少閂房門的)
後來Charco仔好緊張咁猛拍門
原來俾Charco仔昅到阿姐買咗魷魚片返o黎
Charco仔︰我又要食
呢啲個衰仔唔食得,所以我就開咗貓友寄俾我,貓食的魷魚片俾過佢食
後來Charco仔好緊張咁猛拍門
原來俾Charco仔昅到阿姐買咗魷魚片返o黎
Charco仔︰我又要食
天師仔唔愛食呢啲,佢就只坐住阿姐個書包
Charco仔真係好醒,想食啲佢哋唔食得o既嘢想收埋食都唔得,呢隻為食貓呢,唉
2014年5月11日 星期日
窩心的母親節
母親節前,阿姐已經買咗母親節禮物比我,send咗俾我睇,不過就要佢返o黎至有得收
母親節的今日,無出街,留係屋企睇電視
有天師仔陪我睇電視
幫佢R下巴,好冧呢,攬實我隻手
有天師仔陪我睇電視
幫佢R下巴,好冧呢,攬實我隻手
Charco仔又o黎昅住阿娘
雖然阿姐又未返,無咩特別慶祝,但知道阿姐好有我心,係屋企又有貓地陪住,都已經覺得好滿足
祝大家都母親節快樂
2014年5月7日 星期三
阿仔,蒲頭
Charco仔最愛係架頂上,貪無人可以打擾到佢
睇佢幾英
仲鍾意係個紙箱頂度瞓
仲瞓到樣衰衰
慢慢,箱裡面o既嘢開始減少,Charco仔會瞓晒係入面,有時都會睇佢唔到
有時要搵零食引佢,佢先至會蒲頭呢
呢隻為食仔
睇佢幾英
仲鍾意係個紙箱頂度瞓
仲瞓到樣衰衰
慢慢,箱裡面o既嘢開始減少,Charco仔會瞓晒係入面,有時都會睇佢唔到
有時要搵零食引佢,佢先至會蒲頭呢
呢隻為食仔
訂閱: 文章 (Atom)


text:
2.22.2013
@London Day 24
終於完成第二次既interview ...
朝早九點半係床度爭扎 諗住打去confirm 係咪今日Final interview 份marketing job 點知10點就有個女仔打黎confirm我 今次Interview時間係下午12:30 所以唔坐tube 慳返少少搭巴士 205 落車行几分鐘就到 諗返次次朝早八點几上班時間迫underground真係太誇張了 今次Interview 由7人一組同時進行..由一個自稱同公司係Partnership 叫Bryan 後來先知佢係叫做我地呢條Team既Leader..呢份工係一份行Commission 制度既工作 即係話你有几多收入完全靠自己既能力而得來 佢呢個Welcome speech大約一個鐘頭 全程英文我可以理解內容既四成度..只係知主要既內容 其餘既六成係因為佢講左好多social chat時既語言同埋真係講得太快 完全聽唔到 好難比到反應 真係想快d走 聽完佢講之後佢仲要我地填一份 Evaluation 睇你適唔適合做呢行...我好敷衍咁填哂第一個走...好清楚知度呢間公司..我一定唔會再返轉頭!
見完工收到Lam Lam個message話佢見成左份工 還掂出開黎 就順便去參觀下佢間屋 佢有d housemate已經係屋企度 打左個招呼
買左個chicken & chips去佢度食 食飽冇冇聊 因為佢d housemate今晚candle night dinner 我地等到成8:30 pm先出去開始煮..搞左一個鐘 終於有得食 食飽同佢清理現場都差不多11點..要返家了..一架巴士476 差不多由頭坐到尾 由Zone 3返Zone1大約都係40mins 返到去都差不多12點 明天Hotel仲要夜晚試工..
張貼者: Doris Wong 於 2/22/2013 09:19:00 AM


text:
Königssee : 聖巴爾多祿茂教堂St.
Bartholoma
聖巴爾多祿茂教堂(St.
Bartholomä)是一座天主教朝聖教堂,位於德國巴伐利亞州的貝希特斯加登縣.得名於聖巴爾多祿茂.這座教堂座落在國王湖(Königssee)西岸的Hirschau半島,只能乘船或長途跋涉才能到達.教堂起源於12世紀.自16世紀起成為巴洛克風格.聖巴爾多祿茂據說是阿爾卑斯山農民和擠奶女工的主保聖人.聖巴爾多祿茂教堂有兩個半球形紅色圓屋頂.平面圖仿造了薩爾茨堡主教座堂.這座教堂的粉刷由薩爾茨堡藝術家約瑟夫·施密特完成.後殿的祭台分別供奉聖巴爾多祿茂,聖凱瑟琳和聖雅各.位於教堂附近有一個同名的古老狩獵小屋.小屋和教堂一同建於12世紀,已經重建多次.直到1803年,它是貝希特斯加登
Prince-Provosts的私人住宅;在貝希特斯加登併入巴伐利亞後,這座小屋成為維特爾斯巴赫王朝喜愛的狩獵小屋,今天它是一個小客棧.
睇完呢個景點我哋就去另外一個景點啦,就係Konigssee國王湖喇.呢一景點其實係今晚住宿附近,即係Berchtesgarden附近,而且都幾接近奧地利邊界架.我之後搵資料個時見到有D人如果根住條路行就會行咗去奧地利,而如果你架車又無申請到過境的話,就會俾奧地利警方罰錢.所以我都搵晒D路線先,去到附近就要小心D行,如果唔係就會揸咗去奧地利架啦.由Chiemsee去Konigssee車程需要個半鐘,去到個分差路口入去國王湖個到我哋見到有間超市,於是乎有入咗去Shopping下喇,門口又放咗好多桃駁梨喎,我哋當然係要買D來食下喇.之後食過D桃駁梨真係好甜好好味呢...然後我哋就去國王湖到睇下喇,原先計劃係去到個湖到睇下就算,然後就會去鷹巢到睇嘢.來到國王湖有個幾大嘅停車場,要買飛泊車嘅,基本上係你想泊幾耐就買幾耐飛咁,好似香港D咪錶咁.不過其實我都唔知要泊幾耐,就係咁以買咗兩個鐘喇.去到個碼頭到,本來就咁睇下影下相就走人,不過團友們覺得想遊下湖,所以就遊船河喇.遊呢個國王湖每一架電船都會有一個導賞員(係..係一架電船來架),佢會講下呢到D歷史同埋附近環境嘅嘢,不過全程德文,我哋唔識聽唔知佢講咩~~呢個湖都幾靚,天氣好就會更加正嘅呢~~架船去到湖嘅一半嘅時候,個導賞員會吹一下小喇叭,吹一小節然後就會停一停,呢個時候就會聽到好好聽嘅回音,真係幾正..之後就去到聖巴爾多祿茂教堂(St. Bartholomä),我哋就上岸睇嘢.呢個教堂D人叫佢做紅荵頭教堂,又幾特別,我哋都係周圍影下相,之後就等下一班船走人.但係有團友影到唔捨得走,要搵人搵返佢哋~~~之後就搭返去碼頭個邊.係行去停車場個時途經一間買熱狗嘅食店,我哋就一人買咗一隻來食,呢一隻熱狗,係我哋去德國覺得最好食嘅架,之後去第二個區都食唔返咁好味呀 !!係返到停車場個時,有團友話佢係搭船個時聽到有外國人到講我哋D亞洲人就快會破世界記錄,個記錄係影相嘅記錄,即係話我哋係又影唔係又影.雖然我哋又真係係咁影,但係呢D係我哋嘅自由,如果無阻咗其他人我覺得無咩問題喎!重有個問題係佢哋好似覺得我哋唔識聽佢講嘢咁個喎,真係奇怪,唔通當我哋係強國人....
揀緊好好味桃駁梨呀
歐洲好興嘅塑膠瓶回收機,基本係買個時佢哋已經收咗你個樽D錢,唔回收就蝕啦
回收咗EUR$2呀..
入國王湖會經過一個小鎮
街邊兩旁到係食店同買記念品嘅店舖
座船ing....
個湖都幾靚
紅荵頭教堂
紅荵頭教堂
紅荵頭教堂
回程中...
呢一間就係個一間買好好食熱狗個間食店啦
嘩~~幾大條腸,真係幾好食


text:
2015年10月23日 星期五
香港遊2015 — 蘭桂坊,BillBill & 妙妙,襪襪
因為夜晚約埋其他契媽,仲有搵埋多年無見個契仔出o黎食韓式海鮮塔,所以先搭港鐵去北角行吓街先,阿姐見到呢個路牌,哈哈
Book咗係七姊姐道呢間“5ensen Korean BBQ Restaurant”
仲叫咗其他嘢食,味道不過不失啦
食完嘢,明天要早返工的人就先走,其餘就坐契仔老豆部車去蘭桂坊飲嘢
因為諗住傾吓計,所以搵咗間靜靜哋o既Bar 坐
都唔敢傾到咁夜,因為其他人明天都要返工
第二日下午,入天水圍約咗Happy媽,去BillBill,妙妙家咸貓
型仔BillBill
可愛嬌小o既妙妙
Happy媽請貓地食魚扒
BillBill去到邊度都瞓得好豪邁
之後我同阿姐又趕住去鑽石山,約咗襪媽
去咸阿姐最愛o既曼基貓襪襪
我又得到襪吻呢
咸完襪襪,落荷里活廣塲,約埋灰紅媽係“蒲田”食飯,多謝襪媽,灰紅媽兩姊妹請食飯
12 則留言:
你好似返香港咁耐就忙(咸貓)足咁耐喎 haha回覆刪除回覆
係呀,猛call人俾貓我咸,哈哈刪除
你係香港好忙呢回覆刪除
我有朋友移居海外, 已經放棄左香港張身份證回覆
其實唔駛放棄,香港唔介意雙重身份,我個囡係紐約出世,見香港政府比97年前在外地出世的香港己移民港人子女可以攞身份證,咪趕佢18歲前攞,攞多個身份只求方便,亦無壞,仔仔爸都15,6年無返香港,佢嗰個都仲係舊香港身份證,第日如果佢返香港都一樣可以換番個智能身份證刪除
- 回覆
美國短毛貓,啲蝴蝶蚊好靚o架,佢同之前牛牛,米米,高高個高高囡有親戚關係刪除
咁開心,一日咸左靚仔靚女貓回覆刪除回覆
咸貓真係好開心o架刪除
蒲田好無食呀? 呢間我一直都想試呢~!!回覆刪除回覆
都ok,菜式都幾特別刪除
有貓咸真係好正喎.回覆刪除回覆
多得貓友肯俾我打擾,唔係兩個月都唔知點過刪除


text:
Friday, March 13, 2009
係咁做
呢個月好多新產品推出,雖然,海嘯之下,d「升級版」o既價錢e然繼續升級!~ 呢幾日去左好多events,睇到好多靚o既野,但自己因為太累搞到愈來愈唔靚……今日無化妝就咁出左去,做美容版是我是好少完全不化妝的,不過這幾天實在好累,希望之後會多d注意自己~
呢排成日囉住dv拍野,其實以前我最怕人地拍我,自己亦從不拍movie,因為我根本唔會睇番,原因係怕暈,e家自己竟然做左楂機人,真係非常之諷刺.我覺得我唔會拍到好勁有型o既片,但要好似:
似snaps多過講究技巧o既相,但主體比snap清楚.
似一篇文字簡單但內容要有反思的文章.
一件好味但無decoration 既cake,一隻煎得靚o既egg.
想起工作就一大堆……其實係有思考好過無思考o既,諗下d野點做係好事.希望我拍dv呢個項目可以修成正果.
講樣唔關乎我個人的事畀大家聽:
今日去左植村秀o既發佈會,好得意地請左g.e.m.做 model,佢好似都十幾廿歲,但重點係佢唔係行走江湖好耐,e然不脫稚氣,好可愛~ 平時睇demo時d model會笑或者做d好誘人o既表情(同埋勁瘦),但佢就好緊張look大對眼無特別笑,咁我諗住呀佢都係細路女……其實佢今日係做model由化妝師幫佢化以嘴做主題o既妝,個示範完左我就叫佢幫我講一段佢今日的感想,好快就搞掂而且講得好自然!咁當然其一係佢做足準備,二來係做慣訪問,所以必定熟練過做model畀人化妝.
我諗如果佢一路紅落去,就唔會再大呢d得意樣.做藝人得意都係一個賣點,瑕疵可以係令人鍾意o既地方(即係好似岩岩出黎既twins -.-),但係做大部份o既野都唔係咁.雖然我唔係特別鍾意g.e.m.,好開心見到佢的演出,哈哈~
2 comments:


text:
我的小玩意
9 comments:
曲奇槍容唔容易唧呀~~ 我都有set 呀 但... 擺左入冷宫 用都未用過呀!! 真係咁好玩.... 得閒要拎出嚟玩吓先 ~~ReplyDelete
搞到我又想買添 不過你整得真係好靚ReplyDelete
花花果個好靚呀!ReplyDelete
- Flying Cupcake29 September 2007 at 20:17
Your cookie press seems so easy to use!!! Mine....I'm still trying to "get use" to it nei!!!!ReplyDelete
- Queenie30 September 2007 at 06:19
Vicy: 支槍好方便呀,唧得好靚呀...你買幾錢呀?我都要係香港買返支先得....你支掃都好得意呀,我好鍾意呀,不過我都有支Kitty喇!...你呢排冇咁忙喇,可以整嘢食喇!!ReplyDelete
Reply all messages: 炭炭媽: 曲奇槍好好玩架! 因為我第一次用, 有d 唔慣, 但唧下唧下又ok渦! 而且我依支cookie press都幾容易唧! 你仲咩無端端攞咗支曲奇槍入冷官呀! 好滲呀!!!攞返出黎玩! 有時整cookies 除咗用cookies 模之外, 用曲奇槍都幾特別架! 哈哈! Mui: 我依支cookie press 係Canadian Tire 買, 你果邊都有Canadian Tire架! 你就去買返支同你侄女玩, 佢地一定好開心架! 我男朋友平時都唔整甜點, 但見我買咗依支槍, 都話要整cookies, 好好笑架! 我今年聖誕可以送cookies比人喇! 高貓貓: 我都仲意花花個隻款,依支cookie press 有12 個pattern 玩架!!我玩得幾隻咋! Flying Cupcake: 你用多d你個支cookie press用用下就會慣架喇! 我本來想買你個支cookie press 架! 但我好唔捨得買你果支, 我見我依支平平地,咪買黎玩下, 可能啱啱買,初頭都要睇說明書點用, 但說明書都係得幾句教人點唧! 我咪自己左禁右禁囉! 又比我唧到, 一唧開就好開心, 唔想等, 你可以去canadian Tire 買支玩下! 爆炸魔女: ~ 支cookie press真係好好玩, 唧出黎d圖案都幾好! 又有12 個pattern 選擇! 連我男朋友平時唔整甜點,都話要整cookies, 因為他都被曲奇槍吸引住! 哈哈! 依支槍唔係好貴, 連埋稅都係$17 cdn,(大約$120 hkd) 如果你係香港揾唔到cookie press,我寄支比你喇! 好方便架咋! ~ 支掃, 我都覺得意,所以咪買埋囉! 我都唔知hello kitty都有出掃! hello kitty真係咩都有! 哈哈! 依支掃除咗掃d油係cookies 盆上, 我仲會攞黎掃d調味汁係隻雞上面, 因為黎緊依個周末係thanksgiving holiday (感恩節),家家戶戶都會焗turkey應節, 我每年都會焗返一隻turkey應節架! 我依支掃可以大派用場喇!ReplyDelete
- Queenie1 October 2007 at 21:47
Vicky: 多謝你肯幫我呀,但係我相信o係HK都好容易買到架,其實之前都有見過吓,但又唔知好唔好用,所以唔敢買,而家見到你唧得咁開心,我都想試吓呀!! 外國人真都好重視感恩節,以前讀中學時,有一個澳洲籍嘅英文補習老師邀請我地去佢屋企過感恩節同聖誕節...一樣都有火雞食,好有氣氛,好warm架...不過呢位恩師後來返澳洲後,就患上cancer去世了!ReplyDelete
爆炸魔女: ~你有需要就留message比我, 我可以寄支cookie press 比你架! ~我係香港讀書都未試過有外籍老師教, 你個澳洲老師都幾錫你,請學生去她家食火雞! 外國人好重視thanksgiving holiday, 我覺得有d似中國人嘅團年飯一樣, 因為都係一家人坐埋一齊食飯!ReplyDelete
- Queenie5 October 2007 at 02:28
Vicky: 真係好多謝你,如果我買唔啱實搵你幫手架! 我而家都會係香港物色曲奇槍架,你放心啦,香港其實有架,不過我會慢慢睇啱先買,因為都唔平架,唔想買錯.... 其實o個個Miss係我自己去o係出面嘅中心學英文時識架,因為係志願團體,佢地收得好平...後來個course完咗,佢就問我地邊個仲有興趣繼續跟佢學英文,之後只係淨返4個學生跟佢學....後來係去佢屋企學,仲要收返平時個價錢,佢真係出自真心,唔係想賺錢架....不過後來佢老公要返番澳洲工作,所以全家人都要走喇....而我後來大個咗掛住拍拖,冇以前咁好學喇!ReplyDelete


text:
終於等到有中途站喇
Mami喺香港已經同我講定歐洲嘅中途站會有好多野睇
有汽水買啦 有朱古力買啦 仲有好多零食tim
所以喺車度聽到Patric哥哥講有中途站
我同mami都興奮起嚟
後嚟聽清楚
原來呢個中途站有兩層
我地更加興奮 唔知有咩特別版嘅歐洲朱古力呢?
Autogrill.....
好多野都有得賣 熱狗呀 飽飽呀 咖啡
總之醫肚提神嘅野都有得賣
我地唔諗住食野 就落左下一層
一落到下層 就聞到勁臭嘅鞋味
行前d 原來掛晒d火腿喺度
唔怪得d味咁濃郁啦 keke
平就好平呀 本來想買返d tim
但後嚟都冇買 驚會變壞
個圓形盒裡面
一邊係nutella榛子朱古力餅餅
另一邊係可以"吉"飲筒飲嘅檸檬茶
得意程度一百分呀
買買買
仲有好多玩具tim
遠睇好吸引
但近睇 唔靚之餘 仲好貴tim
成二百蚊一隻唔知咩頭咩路嘅毛茸茸 eeee 唔好搞
daddy最愛嘅球會公仔
AC米蘭最靚啊
計返港銀都幾貴架bor
我最鐘意呢隻豬
按佢時 佢叫豬叫 得好得意架
哈哈
係唔係呀?
同香港嘅膠雞相比 呢隻膠豬叫得好聽好多
Mami話好掛住香港嘅維記檸檬茶
嚟到歐洲咁耐 淨係見到呢度有檸檬
於是我地買左一大枝
三歐羅一包意大利國旗m&M
裡面嘅M&M豆豆真係分綠 白 紅三種顏色架
cute~
返到酒店
wo 今晚酒店都好靚啊
張床都好舒服 間床都好乾淨
休息一陣就要落樓食飯喇
今晚食西餐
daddy飲白酒 cheers Daddy~
豚肉同薯角
最後甜品 大家都覺得好好嘅藍莓牛奶布甸
連daddy唔食牛奶都覺得好好味呢
返到房 我急不及待要食喇
daddy MAMI執野叉電
我就喺度慢慢嘆
HEHE 一邊食一邊飲
太正喇
食完就早D訓喇 聽日仲要去行威尼斯呢
Good night~


text:
軼賢小主近排鍾意唱歌仔
不過無人聽得明d歌詞
軼賢媽就掛住睇電視
當晚tvb播緊套電影[跟蹤]
唔知大家當晚有無睇呢?
套戲都幾好睇喎!好緊張,不過好殘忍
演員有任達華,梁家輝,徐子珊,邵美琪
睇睇吓原來十點幾喇!
都仲未收到be爸call
開初諗住唔食飯遮,
點都會接返我地兩母女返屋企吖!
點知...
打比be爸.佢叫我地自己歸家喎!
有無攪錯呀???
真係好唔開心呀! 仲有d嬲添!
返到屋企都未見到be爸
安頓好軼賢小主瞓著成十二點幾先見be爸返到
當時仲嬲緊都無采be爸
be爸不停同軼賢媽講嘢,
又解釋話:又唔係去咗玩,同屋企人搬屋遮
軼賢媽諗諗吓! 咁又係!
但唔知點解be爸無嚟接我地兩母女嗰一刻
真係好嬲呀!
因為每逢要同軼賢小主出街
如果be爸唔話唔同我地一齊去,
軼賢媽會覺得好無安全感啊!
都係自己無用,單拖攪唔掂阿囡
唔係今次哩件事
軼賢媽自己都唔知原來係咁依賴個老公嫁!
其實咁樣都唔知係好定唔好呢?
- 慘在好似我個鄒生比我寵到鐘意時就做大男人, 唔鐘意時就做小男人呢@@叫佢帶個女去遠d都話辛 苦,我帶子澄去亞公飯局都係一個人搞掂,鄒生自顧自飲酒同傾計,仲有時比面色我睇,怪我好帶個女出去...
我唔係決..慘在好似我個鄒生比我寵到鐘意時就做大男人, 唔鐘意時就做小男人呢@@叫佢帶個女去遠d都話辛 苦,我帶子澄去亞公飯局都係一個人搞掂,鄒生自顧自飲酒同傾計,仲有時比面色我睇,怪我好帶個女出去...
我唔係決策人,只係一個秘書管家~即咩都關我事@@
我都想做小鳥依人,但環境唔許可我咁做~~我亦無信心靠個男人一輩子...因做人實在有太多變數了,唔係話佢會變心,而係太多意外會出現了!!當然煮到埋唻的時候,我未必堅到好似小蚊的層面,更加唔希望有任何意外出現 ^^
- 咁當然唔好啦~~雖然依家我覺得自己算係幸運的一群, 但我成日居安思危,尤其每次保險公司問我對將來有咩保障自己時, 我好大聲咁話有哂計劃: 我死先的話, 有三份保險留比父母及兩個女; 老公死先的話, 政府會比舊錢我..咁當然唔好啦~~雖然依家我覺得自己算係幸運的一群, 但我成日居安思危,尤其每次保險公司問我對將來有咩保障自己時, 我好大聲咁話有哂計劃: 我死先的話, 有三份保險留比父母及兩個女; 老公死先的話, 政府會比舊錢我地, 再唔係就買左層樓, 點都餓唔死我同兩個女~~
亦可能我慣左自己帶子澄出入, 老公放工唔定時~~除非老公去左玩, 否則我無咩怨言(但佢仲厭我有怨言@@) 今次你老公又真係無做錯, 就算佢真係要去玩, 我知佢一定只係偶然出去應酬聯誼, 你揀的老公已好生性, 又顧家了!!
依家對於我唻講, 一家人身體健康就最重要!


text:
Day 4
是日景點:沖繩兒童王國動物園
之前一日去日式餐廳食早餐點知無咩野食,所以呢日就去西餐廳,真係多好多選擇!包包又唔食野(已飲奶),面包都唔食,淨係飲橙汁(>﹏<)
呢日天氣好好呀,有大太陽,當然要去玩水啦~
食完早餐就上房換泳衣啦~
呢日啲水唔凍啦,但包包起初都係樹熊一樣攬實我地
papa仲想放棄,但mama我唔放棄,好努力咁安撫佢,又同佢係咁玩潑水,貪玩嘅包豬終於克服左,仲玩得好開心添!
玩完水就拿拿淋幫包包沖涼再畀佢nap.呢日要check out 啦,包包nap時我就有時間執行理.呢間酒店係11點check out,但為了畀包包訓耐啲,我地就打算加錢12點先check out, 大概1000 yen.不過最後酒店無收到我地呢個charge呢!
同包包去玩,最緊要佢訓夠,訓夠就唔會扭計!
check out之後我地就去名勝萬座毛.只係10分鐘車程.
叉左電嘅包包好開心咁自己行!
天氣非常好,風景真係好靚呀~
好鍾意呢幾張相呀~
擺下PO屎先!
只係行一陣我地都流晒汗呀....
話咁快又到食lunch時間,我地去左附近既:
元祖海葡萄
元祖 海ぶどう 本店
電話: 098-966-2588
好多人既簽名
佢最出名嘅係個海膽海葡萄飯,雖然我覺得只係一般~
反而豬手, 豆腐同苦瓜蛋都好食
我呢個豚肉飯好好味呢!可能包包肚餓,豚肉,豆腐,加mama用象印焗畀佢嘅蔬菜,都食左唔少!
lunch後就去是日景點:沖繩兒童王國動物園!只係30分鐘車程.
呢個動物園幾好,唔太大,我好怕嗰啲行到腳斷嘅動物園!而且相當乾淨無異味!
入到去見到D好得意既電動車, 100 YEN玩一次真係好抵!!
剛巧有個香港FAMILY都一齊係度玩呢~
包包都對啲動物好有興趣,始終小朋友都係鍾意動物嘅!
唔同種類既MONKEY
LION
elephant
包包係台北既動物園好近距離睇過大象, 所以佢都特別有興趣
有隻象BB最近出生, 好可愛呀, 我都無見過咁細隻象!
另外一邊有個PETTING ZONE, 可以摸摸小動物!
包包見到有雞仔已經好開心, 我就拎起畀包包摸
點知佢勁大膽, 想自己捉住隻雞仔, 隻手仔咁啱lin住雞仔條頸!!! 嚇死我呀, 幾驚佢lin死人地d雞仔呀~~~
mama同佢講唔可以大力, 摸摸要gentle
包包轉個頭見到隻山羊就衝過去!
仲自己去摸佢 (仔呀仔, 你真係太大膽啦)
好在有工作人員係度, 我先放心ja
之後仲mou係度望隻羊 =.=
我地再去摸其他小動物
沿路仲有kangaroo 同馬, 如果夠高可以騎馬tim! (不過包包未夠高)
呢日天氣太好,行一陣我地都流晒汗!所以走lu.....
之後就去我地呢兩日入住嘅酒店(大概40分鐘車程):
Southern Beach
Hotel & Resort Okinawa
サザンビーチホテル&リゾート沖縄
地址: 1 Chome-6-1 Nishizakicho, Itoman, Okinawa
Prefecture, 日本
電話:+81 98-992-7500
相比起Rizzan,間酒店就新好多啦~
下午5點左右,papa話仲有少少時間,提議可以帶包包去泳池玩下水.包包更係開心啦~mama我就唔落水啦,懶得玩完又要沖涼 XP
沖完涼, 食住奶咀睇電視, 爽!!
之後就去食dinner啦,呢日揀左去那霸嘅新都心食燒肉放題.
其實揸車去那霸只需30分鐘,但原來黃昏嘅那霸好塞車,足足用左一個鐘先去到呀~攪到包包又倦極睡了.結果卻是惡夢嘅開始!!
泊好車帶著包包行去餐廳,包包被吵醒了,就係因為訓唔夠,係咁發脾氣!初初就咩都唔合佢心意,唯有畀奶咀佢食.呢個時候我發現我地唔記得拎象印壺呀 (明明放左係枱)~包包因為食物唔啱食繼而絕食,我迫佢食佢就大喊,喊到全餐廳都聽到!!mama感到極度沮喪,又怪自己無記性,雖然見到好多食物,但papa都無心機食,我地都唔知幾想立即離開!
papa亂點, 一枱都係肉!
但錢點都要畀,mama我就即刻YouTube search 巧虎畀包包睇,先只住佢啲眼淚,再由佢靜靜睇一陣先
結果包包睇睇下慢慢就“正常”返啦~好在有隨身wifi!
佢睇YouTube, mama就有時間睇下有咩可以點,間餐廳用tablet點菜,原來好多選擇架,只係papa掛住點燒肉!我就點左個蛋花湯畀包包,又點左粟米同菜.包包終於肯食飯,又其實唔帶象印都ok! 可惜限時100分鐘,畀包包攪一攪時間無多,last order 我點左好多甜品呢!蛋糕怪包包仲自己ko左件朱古力蛋糕!又有雪糕食!
呢間餐廳都幾多野食,希望下次黎可以好好享受啦~
而包包唔夠訓真係好恐怖呢,其實上次去台灣last day都試過架,又係畀人吵醒就發脾氣!
食完飯,對面就係toysrus, 我地又入去行下,因為我地打算買carseat 同highchair!
好鍾意呢D for小朋友既購物車呀....
由於我地“本來”打算第二日去新開嘅Aeon mall Rycom,所以就“打算”第二日先買,嗰度都有toysrus, 所以行一陣睇定要買既野就回酒店了.
但係……有人喺開左車一陣先話,咁第二日咪無咩時間去沙灘玩?咁咪嘥晒?之後我地兩個就嘈左幾句…… 個行程一早plan好,呢個時候先講,但car seat同highchair係我出發前講明黎沖繩一定要買嘅,咁鄧生,你想點呀~


text:
講真,我都預咗豬聯會實會作大,估唔到嘅反而係班友竟然咁克制,只係作大三倍咁少囉.今年天公造美,不停落狗屎雨,啲人個個擔晒遮,根本唔可以企(或坐)得太密,要填滿維園草地話都冇咁易.而且雨遮嘅面積比人頭大得多,由高處望落去真係好墟撼.豬聯會豬公呢鑊簡直捉到鹿唔識脫角,就算作夠五十萬都有人信啦!
鏡頭一轉去到銅鑼灣,見到學民屍潮班細路玩緊街站,仲同警察發生齟齬.雖然班友都係搞事,但係反而冇豬聯會豬公咁令人厭惡.始終佢地仲係細,而且涉世未深,行事有啲衝動,但係唔會有太多利益計算.我地都係過來人,亦曾經有過熱血激情,自然明白有赤子之心並唔係壞事.班細路搞事得嚟讀書又掂,實在不忍深責.不過奉勸佢地,而家世道唔同晒,啲人已經冇以前咁單純,年輕人都要擦亮眼,認清楚邊個係拐子佬.
鏡頭一轉又去到西環,見到有人玩緊BBQ.原來係一個叫做「香肛人優先」嘅「政治」組織,為咗抗衡豬聯會壟斷搞嘅燒烤晚會,話要合法燒五星旗喎.現場所見,除咗一個燒烤爐,就只得小雞三幾隻.再睇真啲,原來係幾件疑似MK仔同援交妹嘅物體,霎時令人倒抽一口涼氣.同樣都係仔妹,點解會同學民屍潮嗰班爭咁遠嘅呢?呢幾件嘢三尖八角,甩皮甩骨,樣衰格賤,望之不似人形,好難唔令人聯想到嗰啲讀書唔成,成日周圍撩事鬥非嘅童黨囉.所謂五星旗仲搞笑,原來係幾塊有星星通花嘅火腿片,班友簡直係食飽飯冇嘢做.哈哈,唔通佢地真係諗住食完火腿,順便喺中X辦門口大解?除咗無聊,班友仲死蠢添.想要搶人地客,結果自己拍烏蠅,真係瘀到爆.
見班友咁死蠢,本人就上去佢地嘅飛屎卜睇吓,話唔定會發現更多笑料.果然不出所料,成個網頁都係腦殘人士講埋晒啲白痴嘢.首先,班友開宗明義話香港人唔係中國人喎.腦殘人士最明顯嘅特徵係冇邏輯思維,講嘢自相矛盾.香港係中國領土,全名係中華人民共和國香港特別行政區.除非擁有外國國籍,而又放棄咗中國國籍,否則香港人必然係中國人,無論你自己認唔認都好.班友又有冇問過父母(或祖父母)係咪中國人呢,唔通佢地以為自己係石頭爆出嚟嘅?仲有,班友又憑乜咁講呢,佢地有冇問過其他香港人先?所以班友根本唔可以代表香港人,佢地只可以代表香肛人囉!另外,班友又擅自篡改香港嘅語文政策,話「香港的法定語言為英語及粵語」.喺「香港政府一站通」網站,有關語文部分係咁講:「香港的法定語文是中文和英文」.有少少常識嘅人都知道,中文同粵語並唔對等.究竟係班友連咁嘅常識都冇,定係佢地以為本土派大晒,連基本法都唔使跟?哈哈,究竟班友個腦裝乜嘅呢,唔通就係相中嗰啲?!
腦殘都未算恐怖,集體腦殘先得人驚.「香肛人優先」嘅飛屎卜有兩萬幾個likes,假設有半數仲在學,咁都咪話唔大鑊.香港推行融合教育,腦殘一樣入讀主流學校,一班有一件都死得人啦.如果你係中文老師,有件腦殘話文言文,白話文,唐詩宋詞元曲都唔係香港法定語文,佢有權唔讀,你會點做呢?
Horse dung, Nepal


text:
唉~~ 上次去洗牙, 醫生晴天 pig pig 咁同我講小慈右邊門牙既後面有 d 想蛀牙既傾向, 要我好小心處理之後, 我已經再帶佢睇另一個老資格 d 既牙醫諮詢, 結論係乳齒好快會換恆齒, 唔係蛀得太嚴重唔適宜補牙, 加上補門牙最容易甩, 睇下可以捱幾耐唔好攪佢住, 介紹左一隻特強 fluoride 既牙膏每晚臨訓前幫佢點係門牙上面盡量幫下佢咁
好費解, 小慈好少食糖飲果汁汽水, 每次食完野都有飲水, 早晚有擦牙, 冇食手指, 冇食奶嘴, 冇含住奶訓覺.... 點解會蛀牙架?!!! 牙醫問左我一句: "小慈係唔係擘大口訓覺?"
係呀~~ 擘大口訓覺都會蛀牙? 聽完真係想死! 牙醫話口水有保護牙齒既作用, 擘大口會口乾, 口乾就會有細菌, 即是死症啦! 我點控制小慈半夜訓覺唔擘大口先得架? 佢又唔係鼻塞抖唔到氣要靠口抖氣個隻喎, 只係肌肉放鬆左唔合埋口訓覺
唉~~ 捱左半年, 睇住小慈隻門牙越黎越薄, 最近仲有崩牙既跡象!! 即刻 book 牙醫幫佢 urgent consult 一下!! urgent 到今日學都唔返咁帶小慈睇牙醫, 牙醫真係話嚴重左, 見小慈定定地二話不說就幫佢補左佢啦!
補牙既過程都好複雜, 先要洗乾淨隻牙, 搽一層紫色既液體我估係消毒液, 用鑽鑽穿隻爛牙, 沖洗, 搽膠水, 補瓷粉, 用風筒吹乾.... 小慈好驚全程拖住我不過冇喊! 最驚係牙醫用黎吸口水個條膠管, 一吸小慈就合埋口, 緊張到咬住牙醫隻手指!! 但牙醫一叫佢就放口, 擘大個口成 10 分鐘小慈都算係咁, 現今科技倡明我真係睇唔出兩隻牙有咩唔同, 好厲害呀醫生! 不過始終係治標唔治本, 小慈隻補牙隨時都會甩, 一甩又要返黎補.... 唉~~ 牙醫都話冇咩可以做架勒, 今日唔好食咖哩因為隻牙會上色咁話! 真係識講笑, 不過我笑唔出.....
小慈, 媽媽對你唔住啊~~~
puipui88@hotmail.com
Send 左俾你喇, 你 check 下啦!
你個牙醫都幾好, 可唔可以比資料我? 我囡囡都有蛀牙
你俾個 e-mail 我 send 資料俾你啦!


text:
Jimmy 得番幾粒龜糧, 屋企附近既寵物店執下一間, 執下又一間, 連買 Jimmy 番黎個間金魚舖都因為裝修要逼遷, 影都冇埋! 點算呀? 大食既 Jimmy 冇龜糧食會咬手指架
諗黎諗去, 依? 旺角咪有好出名既金魚街, 應該有龜糧賣啦! 小慈呢個月跳舞班要補課, 陪太子女讀書既我好多時間行街, 就等我出去搵下啦!
點知弟弟一聽到我話去金魚街, 即刻要跟住黎, 話幾熱幾辛苦冇得訓晏覺都唔怕, 又話唔會要媽媽抱, 好生性咁話, 好啦! 帶埋你出去見識下
搵到喇!!! 一袋一袋呢 d 就係金魚喇
仲有好多清道夫同埋龜
不同品種, 大大細細應有盡有
螯蝦都有兩隻色, 小明問係唔係佢熱得太犀利定係煮熟左所以紅色?
超迷你蝦都有
好得意
今日天氣超熱, 鼠入舖頭有冷氣, 爽呀!!
唔睇唔知價, 金魚都可以好貴
任務成功, 買到龜糧, Jimmy 有飯開了!! 仲俾我發現佢地.....
噢!! 噢!! 噢!! 我既 BB 同仔仔呀
小明經常問我鍾意咩動物, 我次次都答佢我鍾意龍貓, 佢就以為我鍾意卡通片個隻龍貓, 今次終於俾佢地見到我最愛既動物, 正確學名叫 "毛絲鼠" Chinchilla
怕熱既佢地訓到出晒界, 其實我覺得香港咁熱係唔適合佢地居住既
訓到伸左隻手手出黎, 小慈摸極佢都唔醒, 仲話好想抱下佢! 唔抱啦, 我怕我一抱就唔肯放手, 我好掛住佢地架!!
當年我既第一隻龍貓仔仔 d 牙生得唔好唔肯食野, 同佢睇獸醫做左磨牙手術, 手術成功唔夠 24 小時, 仔仔竟然腎衰竭突然死亡! 我接受唔到呢個事實喊到收唔到聲! 第二隻龍貓 BB 係我陀住小慈時又係突然唔肯食野, 又係衰係 d 牙度, 又係做完磨牙手術好地地, 點知過後又唔肯食野, 再睇醫生時話佢內臟功能衰竭, 仲要安樂死.... 真係喊到收唔到聲, 陀住小慈我經歷呢 d 不幸, 如果胎教係真既, 我唔可以怪小慈係一個喊包, 佢細細個就會因為好小事流眼淚, 性格亦都好感性......
呢兩隻龍貓令我創傷太大, 而家個心都仲好似有個大洞填補唔到咁
所以, 拒絕左小慈想養有毛小動物既提議, 有 Jimmy 一隻夠啦!
小慈小明訓練有素唔會扭計買野, 問過知道唔得會收手, 齋睇都好 high, 弟弟好似發現新大陸咁:
"媽媽, 佢地食我地個 d 瓜子! 媽媽, 仲有粒粟米呀!"
"媽媽, 佢地跑得好快! 跑到撞玻璃呀!"
"媽媽, 間蘋果屋入面訓左 3 隻倉鼠呀! 訓到四腳朝天呀!!"
"媽媽, 佢地識玩玩具, 識跑車轆呀!!"
興奮得咁緊要好在店主唔介意咋
順道去埋玩具店, 小明近來愛上 Dinosaur
大開眼界既一日


text:
不經不覺已經捱左兩個星期, 曙光初現, 終點在望
小明就成日問住姐姐幾時返, 小慈就話想姐姐耐 d 先返! 佢好鍾意爸爸媽媽湊佢返學放學喎!
下? 但係我地已經好累喇!! 爸爸已經瘦左 5 磅, 我瘦左 8 磅 + 超級熊貓眼
兩姐弟好左 d 架喇, 第一個星期每晚喊 or 大叫至少 3 次, 醒訓如我 1 秒衝出去睇佢地於是嚴重失眠
第二個星期好好多, 兩姐弟都有幾日會一覺訓天光!
小慈都知我辛苦, 佢話弟弟喊都會嘈醒佢, 所以佢有時會自己起身去完廁所返去訓唔會叫醒我啦! 佢之前試過 3:00am 拍醒我叫我起身陪佢屙夜尿, 真係好辛苦我架
我既好拍檔秋秋今期表現超好, 令我非常感動!! 老公已經煮左 6 餐飯喇
冇諗過佢會煮, 亦冇諗過佢會煮咁多次, 更加冇諗過佢會煮得咁好食!!!!
今晚炒蝦醬通菜, 大家見到隻碟嗎? 一條都冇剩, 連 d 菜仔小慈都夾埋黎食, 汁都 lam 埋!!
唔覺意影到佢個滋味樣, 好得意呀佢!! 爸爸見到佢咁捧場, 真係洗菜洗到腰骨痛都值
我唔係餐餐都影相, 呢一晚 d 餸實在太豐富, 擺得又靚, 忍唔住要影低佢!
仲好有心思, 知道小明麻麻地鍾意食菇類, 專登買 d 爽口既用牛油炒香俾佢食, 果然唔同 feel 喎!
爸爸好錫你啦, 弟弟
我更加欣賞我老公, 會上網搵資料學煮飯~~~~
仲識得用我個 STAUB!!!!!!
搵我 d notes 整清湯腩, 好好味呀, 老公
連秋秋都估唔到自己有煮飯天份, 可以轉行做 cooking 爸爸啦


text:
今日要去小慈學校見老師, 因為小慈派下學期成績表
老師真係好有心機, 本發展報告寫得好詳盡, 仲要好精美呀! 老師真係好有愛心, 觀察力又好, 好細微既野都注意得到, 真係好勁
老師話小慈最鍾意玩學習角, 每逢牆上面有新既教材教具, 小慈一定知道, 仲會放棄玩玩具而走去玩學習角! 就等於一個學生選擇唔去玩而去做左功課先一樣! 真係乖到不得了! 做教材教具係好辛苦架, 小慈竟然識欣賞, 所以你話老師唔錫小慈就奇啦!
小慈既體能唔錯架! 所有 3 歲要做到既野小慈都做到晒, 例如: 雙腳跳, 單腳跳, 拋波接波踢波完全冇問題, 駕玩具車時都會好小心避開雪糕筒唔會撞車既!
小慈自理能力非常好! 著衫除鞋上廁所都冇問題, 飲水食飯食生果唔會整污漕(不過老師都話佢真係食得好慢), 又會依足指示跟顏色放回碗碟, 仲會小心翼翼斯文非常咁抹嘴! 老師話佢通常抹一次唔夠, 要來來回回抹好多次, 真係抹到好乾淨, 對自己好有要求架!
老師話小慈畫畫好有計劃, 諗好晒幅畫點樣畫先會動手既! 慢慢塗漿糊, 撕紙, 一行一行好有心機咁做, 所以佢既圖工全部都好乾淨整齊!
老師講左好多次小慈係叻女! 好喜歡學習, 好投入, 好聰明, 表達力又好, 喜歡將自己既經驗同身邊既人分享, 課堂表現非常出眾, 因為小慈既好反應, 老師好多時都會搵小慈幫手做示範! 仲試過俾任務小慈, 例如去 K1 課室搵葉老師羅圖書架咁, 小慈都會不負所托咁完成任務既! 老師話唔係個個小朋友都做到架, 小慈係叻女黎既!
老師又讚小慈係一個細心又敏感既好孩子, 好多時老師只係講過 1 次既野, 小慈就會好上心, 會做齊, 仲會帶領其他小朋友一齊做添! 有一次老師責備其他小朋友一窩風去放圖書, 因為爭先恐後冇排隊, 於是老師收起所有圖書, 冇出聲坐埋一邊. 當時全班靜晒, 跟住老師先開口責備. 不過小慈以為老師話佢, 老師一路講小慈一路喊! 之後, 老師要同小慈做輔導, 因為老師知道小慈好乖, 其實佢冇份爭既, 但其他小朋友曳老師就要一齊話! 小慈真係好敏感啊~~ 要 handle with care 既呢!
不過老師話小慈既情緒已經好左好多! 當初最恐怖應該係弟弟岩岩出世, 小慈係可以無端端將全枱既玩具全部掃跌晒, 連其他小朋友玩緊既都掃跌埋.... 脾氣之大真係嚇親街坊, 但而家既佢已經好大進步, 好多時都能夠講出自己咩事唔開心, 會忍住唔喊, 安慰完佢解釋過後都會好快冇事! 小慈確實係一個善良受教, 和順聽話又好記性既小朋友! 老師尤其安慰小慈好愛錫弟弟, 每次弟弟黎接佢放學佢都表現出好開心, 會做好多野講好多野去引弟弟笑, 又好樂意同老師分享佢既生活點滴, 真係一個好乖既小朋友!


text:
好多朋友都問我小明戒左片未? 話佢講野咁叻應該好易戒架喎?!
我都以為係.....
點知, 小明有去廁所恐懼症, 一叫佢去廁所就喊, 攪到我唔敢逼佢!
跟住, 學校既連老師就話小明肯跟大隊去排洗, 都肯除褲仔, 但未成功屙過 1 次! 不過唔緊要, 試下係屋企換片之前都同佢去廁所, 等佢習慣要除褲仔, 總有一次會屙得出....
於是, 努力左差不多一個月, 由好抗拒完全唔肯入廁所, 到我威逼利誘肯坐下, 再到工人姐姐認為我地屋企個坐廁可能太高令弟弟卻步, 於是出秘密武器 -- 痰罐仔!
Da La~~~ 真係成功屙得出喇
係屋企獻出左第一次, 係學校就更加順利, 今晚返屋企小明仲已經冇著片片添
不過唔著片既後果就係要非常勤力咁帶佢去廁所, 半個鐘頭去一次, 又真係次次都有喎!? 工人姐姐話秘訣係按下佢肚臍下面既肚仔, 好似禁制咁即刻有水出
Yeah! 應該唔駛一個夏天就會識叫屙 wee wee, 好快就唔駛再買片幫爸媽慳錢
咁床墊都會濕架喎,床褥會唔會都濕埋呢?
有 d 床墊好似成張 BB 床咁大張架, 都厚身既, 小慈都係用緊呢隻, cover 到腰以下小腿以上既位置, so far 就算賴左尿又未試過整濕床褥喎! 反而被就一定會整濕要換, 要買多兩張做 spare!
加油呀,距離成功已不遠啦!
期待中
一一都戒左日片喇,而家想戒埋夜片,不過唔知點戒,係咪要墊定野係床單下呢?
要呀! 小慈到而家都係墊住床墊訓, 係舖在床單上面, 濕左成塊羅走唔駛換床單, 如果唔係用防水床單都得, 不過我覺得熱 d ! 最辛苦都係要半夜叫醒佢起身屙夜尿啦, 佢都仲未識急醒自己去廁所呢!


text:
原來迪士尼酒店復活節有特備節目 -- EASTERMAGICARNIVAL
舊年係室外草地舉行, 我地俾 Bessy 姨姨 d 相吸引左黎, 點知今年因為落左幾日雨轉入室內, 當堂失色左 d, 不過一場黎到就照玩啦!
2:00pm 玩到 5:30pm, 每人收費 $80, 今日都幾多人, 好熱鬧呀
小慈小明二話不說已經去左彈床彈彈彈
開心滿足既神情
嘩~~~ Donald 突然出現, 兩姐弟好驚喜
仲有高飛
佢地著夏威夷衫真係好攪笑
玩完彈床就去玩攤位遊戲, 小慈戴晒面罩要去尋蛋
4 隻藍蛋, 2 隻橙蛋, 2 隻紅蛋呀, 小慈!
輪到小明, 佢個眼罩 look 好攪笑
遷就小明既程度, 所有蛋既數量減半
小明好聰明地將搵到既蛋都俾爸爸幫佢 keep 住
小明次次都對 d 欄杆呀, 鐵鍊呀, 繩呀表現得愛不釋手一定要攬住
呢個掉樽既遊戲最難玩, 小慈近距離都掉唔中呢, 手臂太幼了
另類射籃
桌上曲棍球
爸爸幫手入左兩球
小明唔夠高又要自己玩, 於是擺左佢上枱
入左喎!!! 小明自己都好開心
大成功!
復活節梗係有復活蛋, 大家估下呢隻 Mickey 頭入面有幾多隻蛋? 估中有 tea set 3 份
(答案: 1132)
好大既復活蛋畫板
小慈近來真係好鍾意畫畫, 畫左好耐都唔捨得走
周圍參觀下, 小慈已經唔記得左自己住過呢間酒店
Yeah! 冇落雨可以玩迷宮!!
逃出迷宮記即將開始!
弟弟話呢個係佢最有型既姿態
呢位小朋友完全唔驚起勢咁走, 根本唔知咩叫盪失路!! 大人仲驚過佢.....
小慈就轉個彎唔見左我地都會返轉頭搵, 即刻大叫爸爸!!!!!!
攪到爸爸成日要搵仔.....
迷宮賽跑, 鬥快出宮
好奸呀佢地, 跑跑下會爬山洞偷走
仲話係小朋友山洞, 專係俾小朋友過架
相親相愛兩姐弟, 玩玩下都會攬下
滋陰既小明腳板容不下一粒沙石
oh! 跌喇~~~
玩到完場先走, 偶遇 Toy Story 巴士, 好靚呀!
我地今日既戰利品, 5 款鎖匙扣齊晒!
小慈排到好靚俾我影相


text:
機緣巧合之下俾我有機會報名參加幼潛, 仲要有咁好彩俾我抽中左! 真係仲開心過中六合彩啊 ^^ 小慈 6 個月大已經開始參加大大小小既 playgroup, 弟弟就好似咩都冇咁, 好似咩都冇教過佢, 咩都冇幫佢預備.... 成日都覺得愧對弟弟, 所以今次參加到幼潛我真係好開心架!
今時今日既幼潛已經唔同左, 首先係報名唔再先到先得, 改左抽籤真係唔知公唔公平, 不過就唔駛你晨咁早去排隊交報名表, 其次就係規定家長一定要參加講座, 計一堂出席率好認真! 不過個講座都好好聽, 主題係 "牙牙學語", 講者都好風趣亦都提醒番我好多野, very good!
弟弟編左返 11:00-12:00am, 又係去番觀塘. 冇返咁耐我就好有親切感, 仲見番好多以前教過小慈既導師同埋幫手既姐姐! 佢地都認得我, 竟然叫得出我係小慈媽咪, 真係厲害呀!! 反而小慈一 d 印象都冇, 條咁經典既樓梯佢都冇印象, 好費解.... 莫非 3 歲前真係冇記憶既?! 重臨舊地點解一 d 印象都冇???!! 咁小慈以前上既堂係唔係白廢既呢?! 好費解... 好費解.... Anyway, 我只相信人事物會忘記, 但技巧學左就係自己既, 舉例如我唔會記得我係邊度, 邊個老師教我寫個 "人" 字, 但我而家係會識寫架啦, right? (自我安慰中)
今日弟弟好開心, 弟弟同小慈最唔同既地方就係佢一 d 都唔怕生保, 去到陌生地方佢都會觀察, 都要我抱住坐大脾, 不過好快佢就自己爬左去羅野玩, 今次幼潛另一樣唔同既地方就係只可以一個家長陪, 同埋只可以第 3 堂同埋最尾 1 堂先可以影相, 咁樣希望小朋友專心 d 喎, 所以秋秋要同小慈周圍行到差不多落堂先係窗口出面裝我地
導師係張姨姨 & Gi Gi 姐姐, 今日教左 3 個遊戲:
1. 在透明膠袋內取出盒仔, 再揭開盒蓋用 2 隻小手指取出粒粒餅放入口食
2. 用膠盒載住濕左水既海棉, 請小朋友用手吱出海棉內既水
3. 坐搖搖馬 / 拉住小朋友既手玩搖小船
小明既表現一般啦, 因為一點完名唱完歡迎歌佢已經開始扭眼訓, 加上仲未明白咩叫 bye bye 玩具, 所以一羅佢既野就乘機發爛扭腰大喊 @.@ 第 1 個遊戲因為有得食仲還可以, 2 隻手指仔揭盒蓋都做得好標準, 手指好有力, 到第 2 個遊戲唔識開手合手吱水但識玩水, 掉左人地舊海棉就成隻手仔放入膠盒內玩水, 後尾玩夠導師要收埋道具冇得俾佢玩仲喊到訓左係地, 好在岩岩係茶點時間俾塊餅佢食先肯收聲! 之後第 3 個遊戲仲完全唔肯玩, 好在屋企都有隻小馬東東, 返屋企先 train 佢啦!
唉~~ 眼訓真係死敵, 連乖巧既弟弟都變左隻小魔怪! 又大力喎! 佢玩拗腰我真係捉佢唔到唯有放佢落地.... 唉~~ 張姨姨叫我下次上堂前用盡方法俾佢訓陣先喎, 我盡量啦....
弟弟第一次上堂咋,俾D時間一定會更好,當然瞓覺係好重要啦!


text:
艾菲細個時燒腩仔公公婆婆會同我哋睇燈飾同自己喺屋企食大餐,但唔會花錢送聖誕禮物畀我哋,更加唔會同我哋講聖誕老人嘅故事,到艾菲有意識咩係聖誕老人嘅時候,已經知聖誕老人係假,聖誕襪入面D禮物十居其九都係最錫艾菲嘅燒腩仔姨婆送.
到燒腩仔呢個年紀,其實佢都唔太知聖誕老人係乜水,不過艾菲就決定畀返D童真佢,趁同佢一齊聽《Santa Claus is coming to town》時,剩機同佢洗腦話佢知只要小朋友乖,日頭唔扭計夜晚又肯乖乖上床瞓,咁到平安夜當晚聖誕老人就會來放禮物入佢隻聖誕襪到,如是者一連幾晚成功呃到燒腩仔早D上床瞓(佢前排幾乎晚晚都話唔瞓,成日搞到十一點幾十二點先肯瞓).
米高一直唔係好buy呢D玩意,但俾艾菲話得多都好努力投入聖誕老人呢個角色,真係有四圍搵吓有咩糖果零食可以放落燒腩仔隻聖誕襪到,但眼見佢D同學嘅禮物包入面實在太多糖,艾菲逼不得意下都要stop佢,至於零食以外嘅禮物,我哋就一早有共識,喺屋企堆車海中搵兩架新車畀佢就算,亦咁啱燒腩仔真係同艾菲講想聖誕老人送車畀佢,呵呵呵...
終於等到聖誕節朝早瞓醒,燒腩仔一出房就衝埋聖誕樹,想睇吓聖誕老人送咗咩禮物畀佢,經艾菲提醒後先識去搵隻聖誕襪出來.
燒腩仔:唔...等我搵吓入面有D咩先﹗
艾菲有D衰,專登放埋D唔關事嘅聖誕帽同聖誕裝飾入去,等佢無咁易拎到D禮物,嘻...
燒腩仔:(搵咗陣之後)嘩?我搵到包糖呀﹗
至於佢最想要嘅車,艾菲就更加係塞到入襪底,誓要考驗佢嘅耐性﹗
燒腩仔:依?真係有架車呀﹗
燒腩仔:嘩﹗有兩架呀﹗聖誕老人送咗兩架車畀我呀﹗
大家睇佢個笑容,真係開心到呢,小朋友就係咁純真咁簡單,媽媽希望你可以keep住呢份童真唔好咁快變老人精呀﹗
揭曉咗聖誕老人送咩禮物畀佢之後,艾菲仲好衰咁專登要佢放返兩架車去聖誕樹下面,等Boxing Day夜晚返來先准拆來玩,真係估唔到一個小小人仔,一個聖誕可以收到咁多禮物,難為艾菲同米高都只係各自收到一份禮物仔咋﹗宜家呢一代嘅小朋友真係好幸福呢﹗


text:
隊長增值服務
Sunday, October 11, 2015
通街高人
股市最近由52週低位20368點彈到而家的22458,接近一成的反彈,加上ADR同黑期都係升緊,所以如果而家話股災的影響已經漸遠,看來都有一定的把握.而市場最近亦不時仲有破頂的成交,當然有好多賣家都將叫價調整,但至少樓市有無崩盤呢件市都好明顯係無,所以大家有重貨在手的都無需太擔心.
觀察最近的市場氣氛其實都有幾點可以留意,第一就係二手樓成交價係偏弱得黎但成交宗數接近冷封,可以理解為一係完全無人接,一係就完全無一賣;第二就係一手樓偏細價的仍然有去貨能力,當然唔係下下一Q清,但叫做仲有人買;第三就係我認知的幾個屋苑,優質戶的成交價仲係偏強,但劣質戶的就算稍平都無人接;第四就係賣海外樓宇的情況都唔差,呢幾星期都有成交之餘,就算佢地訂金偏少,但只係見到零星撻訂,足見市底好強,只係D人係度觀望.
講番股市,其實去到呢個位隊長的股已經有微利,多得係低位時不停溝貨.之但係有样野好奇怪,有炒開股的朋友同我講話佢地的利潤係今次的中型股災已經蒸發完,叻D的就勉強話自已計埋咁多年收息仲叫做有賺,咁其實本身河水不氾井水都無問題,之但係竟然有人就話買樓的人就On9白痴低能等死之類芸芸,我唔知佢的心態係想攬炒,眼紅,定係精神病發,之不過我真係唔係好明,點解佢自己投資失利就係有萬種原因係正氣,而隊長買樓仲有錄有正回報就係on9,而隊長買股票就係不務正業同傻仔,那怕可能我地買同一隻股票,我入貨價都比佢平,但佢就係勁人我就係傻西,真係百思不得其解.
講到不務正業,又有高人嘗試塞錢入我袋,實在係相當之感謝.不過有時隊長真係有些疑惑,我明明係開中歺廳,點解成日有人入黎同我講做日本歺做西歺有幾好搵,而之后又有人話開歺廳就要有大志,咪撚成日只係諗住點样搵夠就算,仲要記住要做大個生意然后分折上市,然後再分折上市,只要你識玩,呢個世界級就係你的了.聽完講真,我覺得真係好有道理,但明明只做開中歺的我,係咪應該走去做埋日本菜呢?其實話說我都識煮出前一丁,都可以叫做識小小日本野,由頭學過做過,怕西咩,有志者鄧竟成啊嘛.
個波越吹越大,突然間諗原來呢個故事唔係只係同我講,原來高人仲要係我歺廳度叫我的客人去做日本歺,大家人人有錢搵,學足龍咁威咁,最近我都賺夠了,想比d錢人地賺下.其實有幾多人做日本歺都無所謂,學左d野大家分享完,有興趣咪去做囉,但點知原來講完,又滲番話學整日本野呢就唔同中歺一样,人人屋企有個廚房先得,最緊要你就係去日本有個勁的學校去教你,你如果有興趣呢就自己係屋企試下啦,不過如果真係唔識的,無問題,我仲有d好野益大家,就係你地唔好整日本野啦,我直接賣杯面比你地,一样咁好食.
其實去到呢度都算,點知呢d高人成日都會番黎我間歺廳度食飯,然后繼續係我的歺廳發表偉論,但到最后就係叫客人去買杯面.也許高人真係好高,不過老實講如果我做開核电廠,我同你講好撚易做,咪撚學人做埋d手作仔,要食就食大茶飯,一样係好易,點解?因為講就真係好撚易.講左九十幾萬次,每個人都有唔同的經驗同明唔明白的風險,我做開中歺,我識做,我搵到錢,我知下一步點行,而大眾都係中國人,一講就明.本身百花齊放無問題,你有你做我有我做,點解係要入黎踩低人扮清高呢,感覺會好d嗎? 真係唔撚明?
1 comment:


text:
我的一日遊路線係先遊覽JR站附近一帶的小町通同鶴岡八幡宮,之後搭江之電去鎌倉高校前站睇卡通片《男兒當入樽》的場景,之後行去電車前一個站七里之濱食bills pancake,再搭返江之電去JR站返東京市區.呢個係一個超級輕鬆寫意的行程,如果天氣好我會建議大家預留多兩個鐘去埋江之島遊覽同睇日落,都係搭江之電會去到.不過因為我去個日係陰天又超多雲,估計唔會睇到日落,所以冇去江之島,全程大約有5個鐘留在鎌倉.
首先從JR鎌倉站一出就會見到小町通,一條有好多商店同餐廳的街.有宮崎駿卡通的精品店,賣手信,小食的店,覺得唔算多野行.其中有間賣綠茶雪糕的店好多人排隊,因為佢個綠荼正糕可以揀濃度的!仲有兩款唔同濃度的綠茶軟雪糕,加埋綠荼粉,好好味~
行完小町通之後就會去到鶴岡八幡宮,鎌倉最有名氣的神社.門口有好大個鳥居,穿過鳥居有條小型拱橋,名為太鼓橋,不過遊人唔可以行上去,只可以行兩邊的路.行一段路會見到前方有個舞殿.左邊有一排貢酒,好壯觀.之後再行一條長樓梯就會去到正殿,可以入去參拜.鶴岡八幡宮係日本3大八幡宮之一,仲係關東的總守護神,係保護國家的神社.左邊有賣御守同繪馬的地方,日本每間神社的繪馬都唔同,呢度係白鴿造型的.
正殿左邊會見到有個小鳥居,行上去發現有一排小鳥居,原來呢度有另一個神社叫丸山稻荷社,係八幡宮中最古老的室町時代建築物.
參觀完神社就行返轉頭去JR站搭江之電啦.今次唔行小町通,而係行鶴岡八幡宮前的表參道,兩旁種滿櫻花樹,如果櫻花季黎就會好靚.
日本的電車真係好靚,江之電的感覺好復古啊!江之電行駛路線會經過海邊,風景好正.而且路軌就在行人路旁邊,所以行行下江之電就會在你身邊經過,感覺好有趣.
搭江之電去到鎌倉高校前站,一落車行幾步就會見到有群人聚集,因為黎到卡通片《男兒當入樽》的場景啦!!!就係呢個有電車又有海景的畫面啦,櫻木花道你在哪?不過我記得我以前係鍾意流川楓架......個卡通畫面係有電車經過,所以大家都會好期待捕捉電車經過的一刻,仲要係從左邊黎的電車先岩方向架.但我去個日天氣真係爭左少少,冇個種有藍天同海景好清晰的畫面.
之後的目的地係位於前一個站七里之濱食下午茶,如果大家想順路一點都可以去完七里之濱先過黎鎌倉高校前.兩個站相隔唔算太遠,所以選擇散步去而冇再搭電車.沿路都好舒服,有時會見到海景,有時會行小巷,都好易行,15分鐘左右就到.
黎呢個站最主要目的係食bills的pancake!電車站向海邊行3分鐘,見到相中的建築物就係啦.來自澳洲的bills擁有「世界第一早餐」的美譽,東京有幾間分店,表參道,台場,橫濱都有,鎌倉呢間最大賣點係有室外座位,可以望住個海景食野,景色好靚!!!我去的時候大約4點半,唔駛排隊,不過室外位full左,得3-4張枱.聽講早上同中午都幾多人排隊,所以建議大家都係4點後黎食下午茶啦.室內位都好舒適的.香蕉蜜糖奶油pancake係必食推介,真係世界級呀!!!佢係我暫時食過最好食的pancake,口感同一般pancake都幾唔同,比一般厚但好柔軟,有入口即溶的感覺,香蕉,蜜糖,奶油個組合味道好夾,甜而不膩,係一定一定要再食的質素!我個人對食都冇咩要求,好少極力推介一樣食物,bills呢個pancake我真係大推!(後來知道福岡都有,正呀,因為我將會去,好快又可以食到啦yeah~)
bills對面係一個無敵海景,仲可以見到江之島添!再提議一次,天氣好可以去埋江之島.好鍾意鎌倉的寫意氣氛,度假一流,同人多擠擁的東京市區截然不同,離市區又唔遠,值得一訪.


text:
燒腩仔係年尾細B,加埋本身懶底經常動口不動手,所以小手肌發展一直都麻麻,簡單如開包動物餅食,佢都成日嗌住開唔到想我哋幫,不過來緊K2要開始寫字,既然呢個暑假日日喺屋企無嘢好做,一於安排D小任務畀佢鍛練吓小手肌,又等艾菲可以free到對手出來做吓家務,兼唔使擔心有人整醒BB豆豬搞亂檔.
第一個要佢做嘅任務就係學用鉸剪剪嘢,其實K1時學校已經有功課要佢哋剪D圖案出來完成,不過安全鉸剪(又係青衣間zakkaya買$12把)無咁利加紙質差嘅關係,十次有十一次佢都係剪到張紙梅晒剪唔開,之前試過拎D A4紙畫線畀佢剪,但感覺好浪費紙張唔環保,所以今次就搵咗堆唔要嘅傳單出來畀佢慢慢剪.
先剪最簡單嘅直線,再開始要佢剪格仔,由於傳單嘅紙質較為硬身,所以今次佢無再話剪唔到啦.
見佢剪直線都OK,就叫佢剪圖案,要求唔可以太高,只要D圖案無爛艾菲都收貨,剪完仲同佢一齊扮食pizza,就係咁我哋就消耗咗一個朝早啦﹗
鍛練小手肌另一樣好物係泥膠,既然燒腩仔有的是時間,艾菲當然係叫佢自己泥膠自己做,艾菲量好材料之後就開工啦﹗
整泥膠首先要將麵粉,鹽,水同油撈勻,呢個咁簡單嘅任務當然係交畀燒腩仔自己來,之後就由艾菲開火將混合物煮到變泥膠.
攤凍後艾菲就將泥膠交返畀燒腩仔進行最後上色嘅部分,先叫佢將泥膠平均切成三份搓圓,再滴D食用色素落去搓勻.
起初燒腩仔不停叫住「做唔到」想艾菲幫忙,不過艾菲實在太了解佢嘅為人,所以堅持要佢試咗先,真係唔得先搵幫手,結果搓吓搓吓咪自己完成咗囉﹗
搓完當然第一時間拎來玩啦﹗佢跟住就玩咗足足兩日,第一日啱啱搓好時D泥膠嘅質感係最好,到第二日已經開始有D黐手(應該關我哋屋企比較濕事),放到第三第四日基本上已經黐到玩唔到,到第五日已經變咗要丟(所以最好用過期麵粉來做),好彩小朋友著重嘅係過程唔係成果.


text:
今日同joejoe去左又一城睇個泳衣展覽, 不過只係好小型, 唔係太多衫睇, 設計又唔太特別, 對於時裝精既我似乎有點失望
呢件係全場之中覺得最靚既一件, 我比較like佢上身部分
上身似乎比較特別, 而且仲係我至愛既黑色, 感覺超型
款式比較斯文, 有少少sporty既一件, 好似著得出街咁
中間部分以水波點為題材既泳衣, 好似比人撕破一樣!
呢個展覽既海報及介紹, 覺得海報比較吸引
睇完呢個小型展覽後, 就去附近地方食飯, 今次去呢間餐廳近溜冰場, 感覺比較嘈, 好想調位都冇得調, 只好食下影下相
joejoe正經影返張相先, 又真係幾正經喎
之後影我啦, 呢張又影得唔錯, 影得好靚啊, 但拎住袋柄就...
我叫既下午茶餐到左, 叫既係煙三文魚pizza, 個樣超正
大家要同個pizza影下相先, 首先係joejoe及雞雞, 兩個都好想食咁
等我同雞雞影返張相先, 雞雞望我嗎??
呢件西多士加炸雞, 賣相就唔錯, 但味道就...哈哈
睇下雞雞幾大食, 全部食物都唔放過
食完野之後, 一於影返張合照先, 特別留意雞雞, 又帶住眼鏡
之後去到公園附近既室內運動場既餐廳, 又同joejoe合照先
自己先影返張相先, d陰好怪咁
個麵黎左啦, 快d影相先
joejoe都影返張相先, 個樣呆呆地, 好搞鬼
呢個就係佢既公司公仔麵(!?), 即係咪送都有, 盛惠二十四元, 抵唔抵就見仁見智
kumi's new life
2011年5月28日 星期六
又一城之旅
今日同joejoe去左又一城睇個泳衣展覽, 不過只係好小型, 唔係太多衫睇, 設計又唔太特別, 對於時裝精既我似乎有點失望
張貼者: 幸福之匙 於 上午4:25


text:
以我所知.... 現時香港共有三間公司,係正式向日本 Sanrio 買版權生產 Sanrio characters 既貨品.....
〔一〕位於青衣既 Daniel & Co. -- 瑞華行,係香港玩具公司既老大哥,亦係香港 official 既日本 Sanrio Dealer,除左代理日本既 Sanrio 精品於本港出售之外,仲會係香港生產 Sanrio 公仔既產品.Daniel & Co. 亦即係由細陪到我大既 Sanrio Gift Gate 專門店既母公司.
〔二〕位於觀塘既 Ellon Gift Products Ltd.,出產琳瑯滿目既公仔產品,大家成日見到既 Thomas 火車頭,多啦 A 夢,姆明等等,就係呢間公司出既.不過佢同 Gift Gate 最大既分別,就係只會自己生產,並冇代理日本 Sanrio 既貨品.而佢既 outlet 就係大家經常係大型百貨公司都會見到既 Manis 勒!目前 Manis 應該只有一間專門店位於上水,其餘都係以 consignment counter 形式於各大百貨公司駐場.
〔三〕位於長沙灣既 Grand Smart,主力係生產 Disney 貨品,以香港自家生產 Disney 貨品黎講,可以話係一哥!而佢既 outlets 相信都係冇人唔識既,就係梗有一間係左近既 ---- Trendyland.
第一間版權持有人,似乎係最有實力同資源去出產或搜羅 Pekkle 既貨品係香港出售,可惜近幾年都鮮有 Pekkle 既貨品出現!可喜既事係,係佢新出既 12 款 2008 年既 Date Book 當中,竟然都預左 Pekkle 成為一份子,連 Schedule Book 都有 Pekkle 份,係我印象之中,上一次佢地幫 Pekkle 出 Schedule Book 已經係 for 2005 年用,即係 2004 年既 products lu..... Date Book 就更加係第一次見..... 真係值得令人興奮既事呀!
至於第二間,相信佢拎 Sanrio license 都係近十年既事,不過佢出既 products,係最實用既,例如鬧鐘啦,magazine file 啦,相薄啦,passport holder 啦,八達通卡套啦,磁石啦,雨傘啦!我全屋有十把以上 Pekkle 既直遮同縮骨遮,都係呢間公司既出品,雖然實用,不過實在太靚啦!真係唔捨得用呀!佢曾經係瘋狂咁出 Pekkle 唔同類型既產品,差 d 要破產,不過近呢兩,三年,又好似靜哂落黎,一年之中,只係偶然先會見佢出一,兩樣 Pekkle 既 product!除左最基本既 Sanrio character 之外,反而主力出番 Kerokerokeroppi 既 products,有時見到 d 好實用又靚既 products 時,都抱怨點解唔出埋 Pekkle 呢?
最後既 Trendyland,近兩,三年可以講得係冇出過 Pekkle 既用品,曾經都瘋狂一時出 Pekkle products 既 Trendyland,記得係 2003 年,佢地有一系列係以黃色做主色既 Pekkle 產品,竟然將〝Ahiru No Pekkle〞既名,寫錯成〝 Aniru No Pekkle〞,作為超級 fans 既我,當然係好痛心啦!仲記得當時我向 Trendyland 既 sales 反映佢地印錯左個名,個 staff 回應我話會同公司反映喎... 不過最後都係冇改到... 我當然唔係咁天真,以為佢真係會幫我向佢公司反映啦!只係作為 Pekkle fans 既我,見到有錯,又點可以〝啞忍〞呢? 其實 Trendyland 都偶有佳作,好似係 2003 年出品既杯墊,一盒有四件,真係好靚嫁,我當時都忍唔住買左 3 盒嫁!
Pekkle 係香港可唔可以長存落去?佢既命運會係點?真係好睇呢三間拎左 Sanrio licnese 既公司既取向,如果佢地唔再生產 Pekkle 既 products 既話,Pekkle 好快就會係香港絕跡嫁喇!希望佢地會繼續推出 Pekkle 既產品啦!


text:
小檬第一年返學,有很多令媽咪期待又難忘的事情會出現,
繼學校親子旅行之後, 就係聖誕節表演!
今日小檬如常返學,家長們就十一點到學校看小朋友演出,
我諗小朋友仲細,並唔係我地坐定佢地先入場,
而係我地一入到學校小朋友已經企好自己位置準備好.
我地都算早到, 仲諗住排前啲影得清楚啲,
點知頭兩行家長係唔可以企喺到 =____=(其實當然)
不過後排嘅家長就企哂喺到影.
算啦,我而家都學會enjoy the moment用心睇表現!
而錄video呢個重任就交比爸爸..哈哈!
小檬屬於細粒仔,天真嘅我諗住佢實企前排,
點知佢排位喺第二排中間!
比第一排嘅遮住遮住!!
Hi~
小檬都應該喺啲人罅到見到我地,
唔型嘅野梗係我做, 我係咁搏命同佢揮手,
小檬見到我都有好含蓄咁笑一吓!
老師一聲令吓小朋友就唱第一首聖誕歌,
開始小檬人生嘅第一次表演,雖然唔喺企第一排,
但小檬都做好自己本份,跟住音樂做動作,啲節奏都跟到嘅,
再睇吓第一排嘅小朋友又唱得又跳得,唔怪之企第一排!!
尤其係啲女仔,真係又跳又唱,好叻叻!
當然有啲再後啲嘅唔係咁郁添,有一個開始時走去媽咪度 =p
唱完三首歌表演就完成!掌聲之後, 小朋友及家長大合照.
之後每個家長都攬返住自己嘅小朋友,
當時嘅情況就好似而家選香港小姐完嘅時候,
啲家長會走出嚟同佢地打氣,
跟住啲港姐同家長都會忍唔住大家一齊喊,
我攬住佢果時都眼濕濕,不過小檬當然冇啦!
我攬住小檬錫佢,
讚佢好叻叻,
可以企定定,
跟節奏,
做動作,
冇走開,
唔怯場,
完成表演!
(原諒我將完成表演一詞分拆一part part去稱讚佢)
好快就由感動mode走返出嚟,
影吓相喇!
真係好多謝呢班老師
從平日喺學校網上upload嘅相都知道佢地上堂嘅時候,
係好用心對待照顧呢班小朋友,
今次嘅表演應該都用咗唔少心血時間去幫佢地排練!
雖然呢個係佢地嘅責任,
不過我從來唔會take it for granted,
要常存感激的心!
(其實我一路打眼眶一路有淚滾動,
眼見小小嘅年紀由老師教導完成表現,冇辦法唔感動)
Yeah~


text:
大家去日本旅行會唔會見到周街都係波子機鋪(有人叫柏青哥,日文為pachinko),見到好想入去試下,但又怕唔識玩呢?
今次就嚟到新宿歌舞伎町入面間MARUHAN同大家介紹下日本波子機玩法.
首先大家無搞錯,波子機係一個身處日本灰色地帶,遊走法律罅去賭錢嘅遊戲,至於點樣走法律罅最後會講.講下自己嘅經歷先,本人後生幾年都沉迷過,試過一日輸咗$7000港紙先肯收手,入賭場輸$7000蚊唔係大件事,但當你發現日本梗有一間波子機係左近,每日放工都可以去幾千蚊上落時你就會覺得恐怖.唔係阻止大家玩,只係小賭怡情.以前波子機基本為4yen一粒波子,近年唔知係咪見大家窮就加入左2yen,1yen,甚至連0.5yen都有.
玩法流程:
1. 揀咗機坐低之後,係左上方入錢,然後按一下「貸玉制」就會出波子,唔同機一粒波子價錢會有分別,例如4yen一粒嘅話會每次扣500yen出125粒,用完再按一下就可以.
2. 玩法好簡單,右手扭住HANDLE彈波子,波子彈入中間個窿時,螢幕中間三個數字就會好似老虎機咁轉,三個數字轉到一樣就當贏,即係似老虎機咁!(入咗可以唔洗放手,大部份機種都可以儲4粒珠)
3. 其實當數字轉緊嗰嗰時候你可以做嘅可係睇住螢幕嘅「演出」(即係睇下動畫咁), 以北斗神拳為例,演出係指當你叫糊爭一個數字時,主角會同其他人BATTLE,打贏的話就等於你中晒三個字.再細微一點講嘅話,機旁燈光,字幕變色,BATTLE果時主角出嘅招,每一招打得贏對手嘅機率又唔同,「演出」愈精彩中嘅機會愈大,日本人會用個「熱」字黎形容.要正確講的話,其實波子入窿時已經決定咗中唔中,呢類「熱演出」都係等你興奮下.
就好似呢張圖,拳王兩個字平時正常會係白色.換句說話嚟講,貞子主題嘅話就係你撞到貞子就中(下!?),戀愛主題嘅話就係個女主角俾自己心宜嘅男仔示愛就抽中咁解.(聽到都想返屋企~)
中左喇喎
4. 中咗嘅話,有一個叫賞球口嘅地方會打開一路射波子入去(可能有少少難睇,如果呢部機就係寫住天晴川嗰個位),要注意嘅係有機種會係入開波個窿下面,有機種會係最右面,如果唔留意一路扣波子都無波子出.啱啱都提到,愈低中率嘅機回報愈大,出嘅波子都會多啲,而呢個時候螢幕大多數都係播下主題曲.
5.中完之後,當佢主題曲完左,賞球口關埋嘅時候,會進入「時短」狀態(下面再講),留意返要打左邊定右邊,你可以做嘅就係再求神拜佛望佢連中落去.好彩的話繼續中(我自己試過最勁連中19次),唔中的話由零再開始過.
自己沈迷過同係一間吸血嘅波子機舖打過工
以下係教學同自己小小心得(不同意勿插)
應該揀邊間波子機舖?
同賭場一樣,俾你贏到錢的話,佢地又點樣交租點樣可以做到咁大呢,但要增加勝率嘅方法係有.
1,客人多嘅鋪頭(有客有錢搵嘅鋪頭先有錢派,人多時扮下派錢又有廣告效果,無客嘅鋪頭只可以吸血交租交水電費出人工)
2,推廣日(例如導入新機種嘅日子,或者每一間舖都會揀一個數字,3號的話就會每個月嘅3,13同23號都係推廣日,通常會門口啲poster大大隻寫明)
即係咁樣,其實都幾易明.
入到舖頭後會見到機種多到仲難揀過車仔麵啲餸,基本上咩題材都有,漫畫題材當然好多,例如北斗之拳,牙狼,魯邦三世等等,我自己就鍾意揀自己有睇嘅漫畫,起碼唔會咁悶先.
每一部機上方都會有一塊牌仔寫住1/xxx,意思係指抽中嘅機會係幾多分之一.
範圍由1/2x(我見過最細嘅)至1/399都有,要留意嘅係呢個數字唔係指399次入面有一次抽中,而係每一次抽都係399分之1嘅機會中.日本人會用輕同重嚟表達,簡單嚟講愈重的話中嘅時候回報愈高.好運時399又好,一粒波子就夠中,唔好運時你轉2000次都唔中.
例如話呢部機就係1/314.75,咁呢個「確變突入率」又係咩呢?
大部份機中獎下會進入一個「時短」狀態,意思係指唔洗點用波子而快速回轉,有機種10次25次50次75次100次等等,通常愈重嘅機次數會愈多,呢個「確變突入率」即係中獎後,有60%機會再中.機種選擇心得(都係嗰句,只係增加勝率,唔係包生仔)
1,新機(如果唔識分就睇周圍poster都貼住介紹嘅機,新機你唔派錢之後邊個打)
2,盡量近通道嘅機(同上,係人都經嘅通道做廣告效果)
3,睇針(呢個係進階,因為針嘅小小角度改變已經可以影響入窿嘅次數,直接影響燒錢進度)
4,用錢試(唔識睇針嘅朋友只可以用小小錢去感覺下部機識唔識轉,值唔值得打)
5,忍手返屋企(無好機的話唔好硬上)
離場
輸咗嘅話,忍住眼淚用埋佢廁所洗個面,靜靜咁離場吧.
贏咗的話,舊式舖頭要叫店員拎波子去洗(計波子),而新式舖頭因為會將波子總數存入機內,所以記住按番張卡出黎去Counter換獎品,通常都係煙酒食物生活用品,大舖的話雪櫃都有.
贏咗點換錢先?
記住波子機鋪係唔會直接換到現金,一開始提到波子機鋪走法律罅,政府唔想俾你開賭業但又想抽你稅,所以同波子機業有一個沈黙的條約,意思係你舖頭上無金錢交易就OK.
所以有呢個叫特殊景品,去到Counter時會見到有圖要時同店員指住就ok.但有一點要注意「換金率」成日變,幾年前一粒波子買入4yen賣出都係4yen,但而家係3yen前後(因地區同數量都會有唔同).
最後笑住離開舖頭嘅你,唔好笑到唔記得自己只係拎住一塊硬膠.
呢間黃色招牌嘅TUC,每一間波子機嘅前後左右都一定有一間,你拎住頭先波子機舖嗰塊硬膠入去,就可以換到$$$$$$$$$$.
而家旅遊區舖頭都會有好多中文教學或者識講中文嘅STAFF,亦都好歡迎外國人入去玩唔洗怕.
(因為佢哋都好樂意接收你哋嘅付出)


text:
Tuesday, 16 December 2008
保持通話
呢齣港產片係翻拍荷里活片 Cellular. Cellular 我睇過好多次, 因為係我最鍾意o既西片之一, 所以有人翻拍我覺得冇乜所謂, 多多益善. 之前睇好多影評, 有人話好睇過原版, 所以好期待. 睇完後就真係唔多覺.
故事方面, 同原版非常貼近, 只係細節上有分別, 同埋嘗試去補足原版中有 d 不合理o既地方. 例如, 原版主角部手機最後入晒水都仲用得, 當時我睇就覺得好無厘頭, 所以港版冇呢一幕, 同埋喺中間提及張家輝部手機入過水壞咗, 似乎係笑咗原版一嘢. 但係港版好多嘢拍得誇張過原版好多, 例如班 FBI 喺機場開槍殺人都仲想冇事, 又例如香港警察如何同班壞鬼 FBI 勾結上完全冇交代, 我就唔覺得喺"合理性"上有任何改進. 而原版其中一個吸引人o既地方, 就係兩個主角要不斷想辦法刻服佢地唔可以收線呢個難題, 由頭到尾都有事發生, 故事好緊湊; 但係呢 d 情節橋段喺港版中都冇乜分別, 重複用返晒, 所以已經冇晒第一次睇原版嗰時嗰種驚喜.
至於角色, 我最鍾意原版男女主角年齡上o既大差別, 所以睇到最後佢地見面, 為佢地之間o既友誼覺得好新鮮, 終於有齣荷里活片, 入面男女主角之間只有友誼, 完全冇其他幻想空間. 港版就唔同, 女主角年齡細咗好多, 男主角就大好多, 兩個都有個細路, 兩個都係失婚, 搞到最後曖曖昧昧咁, 仲荷里活過荷里活. 呢方面我覺得失望. 不過港版我好鍾意張家輝, 原版嗰個演員都好, 但係張家輝有種好討喜o既幽默感.
而港版拍最得好, 比原版好得多o既, 就係動作場面, 亦係陳木勝o既絕招. 飛車呀, 槍戰等等, 都拍得比原版厲害. 呢方面係出色o既.
總論, 我唔覺得港版比原版好, 最多只可以話, 香港成功拍出一齣比荷里活原著更加荷里活o既電影.
Posted by Howtindog at 07:37
Labels: 電影
0 comments:
Subscribe to: Post Comments (Atom)


text:
2012年7月25日
欣賞森林故事期間, 卻突然直衝而下!
第二個響我眼中嘅重點遊樂設施,就係 動物天地 嘅 飛濺山 Splash Mountain 啦!之前都講過呢個遊樂設施有電影 南方之歌 做背景故事,一路玩一路睇故事,好特別.呢個遊樂設施嘅外觀都整得非常有森林色彩,亦會有木船經過.
電影 南方之歌 嘅主角就係兔仔 Br'er Rabbit,佢亦順理成章成為呢個遊樂設施嘅主角.每個招牌上,除咗有 SplashMountain 字樣之外,仲可以見到 Br'er Rabbit 嘅蹤影.
呢個係一個帶有少少刺激元素嘅遊樂設施,所以濕身都在所難免嘅.
入到去等待區,入面原來都幾大,要行好耐先到上船嘅位置.呢到就設計到好似一個森林入面嘅山洞咁,我覺得啲燈令到整個環境好有氣氛啊!
山洞呢到有一隻貓頭鷹,為你簡單講述今次嘅故事.但當然,又係講日文嘅.=_=
慢慢行到入去深處,就會發現山洞就會出現少少變化,我覺得佢地整得好靚啊!
我覺得佢好玩嘅地方,係佢結集咗故事同埋刺激兩種元素,呢種亦係我最愛嘅遊樂設施.特別係有一下,你明明係響室外,突然跌咗一下,一跌完就入咗去室內嘅故事世界,好正!整個旅程大約10分鐘,我都估唔到係會咁耐,不過你玩完之後會覺得呢10分鐘真係好抵!而當中嘅高潮,當然就係由最高位置突然直衝而下啦!亦即係企響出面可以見到嘅嗰一下.入面嘅故事,我唔響到多講啦;因為我想等你有機會時,自己去發掘,會過癮好多架!
一跳就跳到去出口嘅位置啦,呢到係設計到好似 Br'er Rabbit 嘅屋企咁.佢響呢到除咗放咗一幅好大嘅畫之外,仲放咗一啲相框!
無論係礦洞又好,山洞又好,一班 幻想工程師 都能夠整到好有氣氛,佩服!
最後,同樣送上一幅 飛濺山 嘅夜景照片.你鍾意日間定係夜晚多啲呢?
雖然我話我最鍾意嘅,係能夠結集刺激同埋故事兩種元素嘅遊樂設施,但係剩餘兩個嘅重點遊樂設施,都唔係呢一種帶有刺激嘅遊樂設施.想知點解佢地能夠登上重點遊樂設施之位,就記得要留意之後嘅文章啦!不過無論如何,飛濺山 真係一個好正好值得玩嘅遊樂設施,希望未來可以響香港有得玩!
於 09:21
標籤: 東京迪士尼之旅2012 [樂園]
訂閱: 張貼留言 (Atom)


text:
天朗氣清,陽光普照的一天,熱得很!!!本來打算同daddy飲完茶出尖沙咀和叮噹見見面,不過星期日人實多到爆,再加上咁既天氣我實頂唔順.所以飲完茶都係係附近的dream world 同冒險樂園玩下好喇!最開心就係宇正喇!玩足2個鐘!玩完之後就去樂樂屋企黐餐,三個小朋友又玩到癲喇!
不過臨尾媽媽我忍唔住流左幾滴眼淚,真係失禮哂!希望可以盡快改左宇正興起時講「"""街」的惡習,真係唔好大教壞細!唉!如果各位媽媽有妙計就過兩招我用下喇!聽到佢講時我真係好唔開心,覺得自己教唔好宇正!最嬲就係始作俑者唔幫手話!十萬個嬲!
出發!
無去海港城,影下dream world 個叮噹喇
每次出到黃埔必玩,四蚊一次抵過冒險樂園
鏡頭一轉,去左冒險樂園玩機動遊戲
對上個次係農曆新年,個時都未夠膽玩呢個彈彈飛車!
到我陪玩BB海盗船,O咀排隊中
話咁快就玩完,呢個海盜船轉到個人頭暈暈
玩小火車,兩父子唔知係度講咩秘密
再玩小蜜蜂轉轉杯
玩完5張遊戲卷,有人發爛唔願走!有慈父氹仔中!
我知道老公因為細個時太百厭,成日比人炆豬肉,依家唔想用一味惡,但有D位需要企硬架大佬!家下又唔係叫你打仔,呢D時候你點同佢講道理佢到唔理,就係因為你平時比佢扭兩野就順從佢既結果囉!


text:
健康飲食金字塔是由哪位法老王所建?工程歷時多少年?在拳撃比賽中可以以技術性擊倒對方,咁可唔可以以性技術擊倒對方?
我想參選香港小姐,但係因性別問題而被拒絕參選,可否根據《性別歧視條例 》向平等機會委員會作出投訴?
升中分班試, 要考幾多分先可以升上塔利班?
我唔小心撞到流鼻血,我應唔應該o係鼻孔搽紅葯水止血
正所謂「條條大道通羅馬」,咁我點樣可以由香榭麗舍大道行去羅馬?
我想去教堂同耶穌上蛀香拜下佢,咁點解我搵勻成間教堂都搵唔到香爐插香o既?
呢度有冇人曾經接受安樂死? 感覺如何?
我想放下屠刀,立地成佛地魔,咁我應該點做?
我去買翻版碟,點知番屋企先發現佢比左隻正版碟我,算唔算詐騙?
填器官捐贈卡,可唔可以選擇生後只係捐出性器官?
我屋企就黎要舉辦八國財長會議,我有乜野要準備?
希治閣位於哪一個屋苑?
實施八天工作周可否增加工作效率?
我收到個電話,佢問我Banker一口價,你賣定唔賣,我應該點應佢?
航空母艦同航空父艦繁殖下一代之過程係點?
我食食下月餅,發覺入面有張字條寫住八月十五起義,咁我應該點做?
邊度有男用驗孕棒賣?
我比人逼上斷背山,點算?
阿里巴巴新股一上市即急升逾倍,係咪因為阿里巴巴發現左40大盜個寶藏?
EYT全寫係 Enjoy Yourselves Tonight,咁 FYT 全寫又係乜?
天線得得B肚上面部電視機是否支援即將推出之高清數碼廣播技術?
Labels: 發下牢騷


text:
為咗慶祝「蒸全雞(10)」嘅誕生,今次整D唔同D先~
見好多人跟 GG姐整手撕雞,我又嚟湊吓熱鬧!
但我要即日食,唔可以跟 GG 姐醃過夜.
所以,我用咗幼海鹽加五香粉 (佢用粗鹽) 內內外外搽勻成隻雞,
另外我仲加咗一包普洱茶包喺雞入面,等佢有D茶香味.
我醃咗約 1-2 hrs 啫,有時間就醃耐D啦~
又係 190F 45 min.
今次蒸完即浸冰水,等佢D皮脆口D,順便沖走少部份五香粉.
跟住就用手撕啦!呢個唔駛多講啦~~
唔食皮就掉咗佢但我鐘意留少少.
再灑上芝麻,亦可淋少少麻油,灑蔥花都得.
但睇真D!我呢D並唔係芝麻嚟架!
早兩年開始我鐘意用 Roast Flaxseed (亞麻子) 代替芝麻.
因為 flaxseed 好有益 (咁芝麻都有益嘅所以兩樣都會用啦),佢同 fish oil 一樣有豐富嘅 Omega 3 可降膽固醇降血壓對心臟好好.
但普通完粒 flaxseed 人體係唔易吸收到.
一係就食 flaxseed oil,一係就食 ground flaxseed,好似粉狀咁 eg 加落 cereal,蛋糕,麵包...
不過,roasted flaxseed 就唔同.
roasted 之後個 shell 就會變得 brittle, 變得容易吸收~
我當芝麻咁用.
但佢會有少少魚油味... 怕腥嘅人可能會唔鐘意~
我就好鐘意!
哈哈廚房:Cuisinart Steam Oven 試爐-蒸全雞(1) 花鵰蒸全雞


text:
星期日,天氣好到不得之了,燒腩仔起身後米高就話帶佢去佐敦谷踩scooter,其實...艾菲早兩日都提過可以去泳池游水或者去玩「知蘭而行」㗎,但米高扮聽唔到(即唔想去)艾菲唯有配合,我哋去到都十一點幾,大草地罕有地無人,不過當你舉頭望見猛烈太陽,就會明白無人實屬正常.
去到公園,我哋就即刻同燒腩仔戴頭盔同護膝護踭,其實個頭盔已經買咗一排,係喺大埔墟嘅單車用品鋪到買,原先想買檬媽推介嘅BELL,但單車鋪個負責人話燒腩仔個頭未夠大帶,而且D款唔係太女仔就係太娘唔多啱佢,所以最終買咗鋪頭推介嘅Cannondale,同樣係美國牌子,摸落比之前單車公園介紹款台灣頭盔實淨.
燒腩仔本身好抗拒戴帽,試頭盔時都係不情不願咁款,係艾菲講明唔帶頭盔無得踩車先無奈就範,買完之後米高帶過佢落樓下平台玩,但踩唔夠十五分鐘佢就主動叫走,明顯就係唔慣帶頭盔,估唔到今次隔咗一排再玩,佢又出其地合作喎.
一著好裝備,即開行turbo全速前進,可惜經過多次練習後,呢位車手嘅技術係一D都無進步過,上斜落斜要靠米高幫手推,轉彎停車依然係靠手動.
其實無人都有無人嘅好,至少唔使擔心呢個橫衝直撞嘅小朋友會撞到人,成條路畀佢一個玩晒,型﹗
不過天氣咁熱,為免中暑暈低,大家去戶外玩時,真係要記得多飲水,同埋適當時候就去陰涼位抖抖.
路過公園中間嘅風車陣,燒腩仔話想睇D風車郁,艾菲就叫佢幫手吹郁佢,然後豬咀先生又來啦,kakaka...
圍住公園踩咗一個圈,我哋就玩完scooter啦,而米高就畀咗粒冰燒腩仔降溫兼當奬勵(米高自從發現真空水壺可以保冷之後,宜家去親戶外玩都會裝一樽冰出去),喺D咁熱嘅天氣下,燒腩仔當然相當受落啦﹗
跟住叫燒腩仔去公園玩,呢隻仔居然嫌D設施辣手唔肯玩,hea玩完呢個韆鞦就叫走.
但一場來到,又難得有大草地兼無乜人,梗係吹埋泡泡先走啦﹗
其實艾菲係特登唔帶泡泡槍出來,皆因最近上游水班學吹水,艾菲先發現燒腩仔一直以來吹氣嘅方式係錯,所以只帶呢樽仔泡泡來逼佢練習多D.
唔知大家留唔留意到,佢吹親泡個咀都唔係豬咀兼見到牙,所以每次都會有口水噴出來,亦吹唔到幾多個泡,而呢樣嘢我哋單憑口講係好難講得佢明,只可以靠佢自己練多D慢慢摸索.
好彩燒腩仔唔知自己被特訓,仲玩到勁開心唔願走.
不過仔呀仔,你可知道你嘅開心,係建築喺媽媽嘅痛苦身上﹗﹗﹗為咗陪你來玩,艾菲畀D衰蚊咬咗足足九大啖,D手手腳腳腫咗幾日都未退(艾菲對蚊蟲係超敏感,輕則腫到變豬蹄,重則流濃流水留下永久疤痕),已經做晒防蚊措施都咬成咁,反而燒腩仔乜嘢防蚊措施都無做,竟然可以全身而退乜事都無(成件事實在太離奇,佢真係由細到大都無畀蚊咬過一啖㗎)﹗
離開時喺近公園門口嘅樹上面見到呢隻蜥蜴,其實艾菲係有少少驚呢D爬蟲類動物㗎,但為咗唔想燒腩仔似自己,艾菲都要扮淡定扮無嘢,教佢咩叫保護色又同佢介紹佢條長尾巴,仲勇到埋去影低佢(當然係企遠遠咁zoom埋去啦),真係唔畀個叻自己都唔得呀﹗:P
離開佐敦谷就坐車去咗Mikiki食飯,居然見到艾菲兒時偶像叮噹喎,即刻拉呢個小朋友埋去影相啦﹗
叫佢拎實拳頭扮大雄,但就扮極都唔似囉﹗>.<


text:
到咗吉隆坡,我地見到Harrod嘅Shop 同Cafe,如何有時間都想坐低飲杯咖啡,但係我地要去將用唔完嘅馬幣唱番港幣,我地仲去我最要嘅Burger King買咗個飽上機食.
Saturday, May 26, 2007
2007 浮羅交怡自悠之旅 Day 4
到咗吉隆坡,我地見到Harrod嘅Shop 同Cafe,如何有時間都想坐低飲杯咖啡,但係我地要去將用唔完嘅馬幣唱番港幣,我地仲去我最要嘅Burger King買咗個飽上機食.
Friday, May 25, 2007
2007 浮羅交怡自悠之旅 Day 3
踏入旅程第三日,我地要試未試過嘅-坐帆船出海!
喺酒店食完早餐之後,9am就有的士從酒店接送往碼頭,碼頭近Pantai Cenang,我哋嘅帆船就喺面前,好興奮.個碼頭就好似電影果啲遊艇碼頭咁,感覺好富豪~
好新奇,一上船,感覺隻船比喺香港游船河嘅船細啲,都唔知可以坐邊,我地上船前掛住影相,搞到上船之後個個坐晒啲最正嘅位,我地唔知可以坐邊,就求其坐住喺船長側邊.
一開船,船長就叫我地望下對面岸邊,原來係海豚!有幾條一齊游水,佢地有時會跳上水面,好有節奏.之前見到網友話見過海豚,都好想親身睇下,呢次真係得償所願.
水手Roy 係馬拉人,佢幾鬼馬,成日同我地玩,搞氣氛,又會間唔中同我地傾偈.佢有工程師牌,平時就喺船上做水手,帶下我地呢啲tour,佢基本上唔使渣船之外,乜都要做,午餐都係佢煮架.佢間唔中仲會去泰國打泰拳,唔係香港人消遣果啲,係搵食果啲職業拳手,仲要係地下嘅.佢話佢最中意睇嘅香港電影唔係成龍果啲,竟然係”古惑仔”!佢仲識用廣東話講”陳浩男”!
船長應該係英國人,我地覺得佢有啲歧視中國人,佢又唔同我地打招呼,又叫我地唔好坐呢度,唔好坐果度,又話個膠笠係新買,唔好坐花.我地由頭到尾都唔知佢叫乜名.
同船仲有另外一個水手,係馬拉人,佢就比較靜,可能英文無咁好.不過都幾nice.
客人方面,大部份係英國人,一對後生情侣,一對年長啲嘅夫婦,另外有一家五口,一家五口嘅爸爸以前係軍人,仲打過越戰,真係後悔無同佢傾下偈.另外有兩對年青夫婦,一對來自法國,一對來自土耳其.
到後來,所有英國人就坐晒喺中間,船長同佢地傾得好開心,我地呢 3 pair 英文唔好嘅就就坐晒喺船頭.
我地都有自己傾偈,法國男人叫Eamonn,我同女友私底下叫佢”亞發耶茲”,哈哈,因為我地不約而同覺得佢樣似.”亞發耶茲”原來係回教徒,佢係咁同Roy同埋另外個水手講回教啲野,我地一啲都唔識講,佢成日話有啲回教徒表面上好誠心,叫人地守教條,叫女人唔可以露體,游水都要著衫,blar blar blar,但係轉頭走去食煙.呢啲佢好睇唔過眼.講咗幾次.我覺得最搞笑係佢唔係識好多英文,又要講埋啲咁嚴肅嘅話題,成日要用body language,指手劃腳,聲音表情搭夠,好好笑.唔好成日話香港人英文差喇,法國人英文都唔係好好啫.講下笑啫,唔好話我種族歧視.
我呢啲大鄉里成日以為土耳其人係好似中東人咁,原來係白人,好似歐洲人.個男仔英文幾好,溝通到,但係比較少講野.
我地嘅第一站係孕婦島,中途,我地可以玩Sea Water Jacuzzi,其實係乜?就係坐喺船尾個網度,由得架船拖住你行,啲海水就不斷咁流向背脊,手手腳腳都有水流撞擊嘅感覺,講真,按摩功能欠奉,幾新鮮過癮.不過就好驚捉唔實個網,被遺棄喺海洋,變咗海洋垃圾.
到咗孕婦島附近,船停定,船長就話呢度safe to swim,咁我地就跳落去遊水,啲水好清涼,不過就唔係好清,同西貢差唔多.上番船後發覺水裏有水母,啡啡地色,唔知有無害,心諗好彩頭先無比佢炸到.
游水嘅時候,Roy 就喺船上BBQ準備我地嘅午餐,我地游完水就上船食午餐,大部份都係燒,有雞翼,羊肉,仲有沙津,雞翼燒焦咗,最好食係焗薯,想攞多個都無.仲有飲品(汽水,啤酒)任飲.
然後,我地就駛到一個島上嘅無人沙灘,其他人坐橡皮艇,我就同女友撐獨木舟過沙灘,女友真舒服,因為佢都唔駛撐,我撐晒.我地體驗唔到雙人獨木舟嘅合拍精神,但係都幾浪漫.上岸後,船長帶大家行紅樹林,女友自從第一晚經驗後聽到樹林都怕,於是我地就喺沙灘上拾貝殼同埋珊瑚骨,個沙灘啲沙都幾粗,水都清,但係比較多石,無乜魚,我地玩下飛碟,無無聊聊,hair 下咁.如果啲沙幼啲就好喇.
上番船後,亦接近行程嘅尾聲,回程時,水手們把帆打開,讓風把我們帶回岸.我地就躺坐船頭晒太陽,有啲唔捨得.
http://www.crystalyacht.com/
上岸後,坐番的士回酒店沖身換衫,然後坐番的士去Cenang附近搵野食,我地經過好多網友去過嘅燈籠海鮮館,但係佢地無游水海鮮,只得冰鮮嘅,佢地用嘅字眼有啲特別,游水嘅叫”生”,冰鮮嘅叫”活”.佢地無新鮮嘅我地就繼續行,繼續搵,點知又撞到Vincent!佢渣車經過,咁都見到我,同佢真係有緣.
Pantai Cenang 夕陽無限好
然後一路行去Cenang 沙灘睇日落,呢度嘅日落真係好靚,好壯觀.我地就係咁一路行,見住個天由藍色變黃色,變撜色,再變灰色.
最後,我地去咗一間喺Cenang 叫Orkid Ria Seafood Restaurant,我地叫咗龍蝦(冰鮮嘅),魚翅,同埋炒飯,呢餐係咁多餐最好食嘅一餐,個魚翅RM20有好多翅,仲好好味.龍蝦由於係冰鮮就質感無咁爽,但味道都幾好,炒飯好好食.食完呢餐,我地得出結論就係:Langkawi炒飯最好味!間間都有番咁上下,海鮮都係留番喺香港食啦,西貢,布袋澳新鮮好多!反而魚翅抵食,RM20-30有一大碗,不過我個人唔係咁想食咁多,係因為睇過個email 話啲人捉完條鯊魚就割咗個鰭,魚身就咁生out out 掉番落海.好缺德.不過...我最後都係食咗....
之後行咗一陣附近嘅舖頭買咗少少手信就截的士返去,果然係旺區,等咗一陣就有車,番酒店休息.
Thursday, May 24, 2007
2007 浮羅交怡自悠之旅 Day 2
喺酒店食完早餐之後,竟然喺酒店內見到一班馬騮走晒出嚟,佢地全身黑色,眼嘅周圍白色,尾巴好長,初時我都有d驚佢會襲擊我地,唔敢行咁埋,後來見到酒店工作人員攞啲花生喂佢地,佢地又好乖咁慢慢攞嚟食,好似好乖,咁我又攞啲花生試下喂佢哋,其中一隻見到我手上有花生,就走埋嚟,用一隻手捉實我隻手,另一隻手就攞花生食,佢細細力咁捉住我隻手,好似驚我會縮手咁,哈哈,佢隻手嘅質感好似鳯爪!佢地真係好乖,食完就走!我女友都有試喂呀,我地都覺得好好玩,好開心.後來有一隻好細隻嘅貓仔行埋嚟,啲馬騮竟然驚佢喎,隻貓仔都無兇佢地,好似好可憐咁,咁都驚,原來佢地咁細胆.
向Pulau Payar 出發!發現鯨魚!
今日嘅主要節目就係去Pulau Payar Day Tour~~期待~~
玩完馬騮之後,就上咗Day Tour 包嘅巴士,8:00am 就喺酒店門口上車,坐到去Jetty Point上船.
要坐45 分鐘船先去到Pulau Payar,有上下兩層,有冷氣,有洗手間,仲有小食部,未食早餐可以買個杯面食都得,感覺有啲似坐船去梅窩,不過無餐蛋面賣:P.建議坐樓上室外位,我地上左船30分鐘先發現,上去晒下太陽,都幾爽.我地仲見到鯨魚!雖然只喺見到條尾,同埋幾遠下,但喺,嘩,咁大個仔第一次見到野生鯨魚!真係好興奮!多謝好心嘅工作人員話比我地知.
我地Join嘅係Langkawi Coral嘅Day Tour.佢地嘅Tour主要分兩種,平嘅上島坐,有枱有櫈有蓋遮頭,午餐食飯盒;貴嘅就可以上大浮台坐,午餐食自助餐.我地Join左貴嘅,玩完我都推介上浮台,因為一跳落水就可以玩浮潛.平嘅呢要慢慢由岸邊游出去.
終於到左Pulau Payar!水好似泳池水咁清!望過去岸邊嘅水都係碧綠色,以前好想可以去到咁靚嘅地方游水,今次終於去到喇,心想呢個喺一個非常好嘅選擇,呢次都算值回票價.
到咗浮台之後,搵張枱放好物品,工作人員就講下有乜節目,幾點食飯,幾點上島喂鯊魚咁.然後我地要搵番對啱size 嘅蛙鞋同埋救生衣,我地首先落咗去浮台下層,可以隔住玻璃欣賞珊瑚同埋魚仔,好似海洋公園水族館咁呀,好多魚,好想快啲跳落水.(其實隨時可以落水,但喺我地想坐glass bottom boat 先)
其實glass bottom boat啱啲唔浮潛嘅人多啲,佢地會去遠少少睇珊瑚,其實同浮潛無乜分別,遠少少啲水清啲,靚少少咁囉,因為浮潛唔可以游咁出架.坐左10 分鐘之後上番浮台,我地預備落水浮潛,但喺就無人教點用浮潛工具,由於我之前玩過一次,所以容易啲掌握,女友試過幾次,都係掌握唔到個潛鏡同埋唔夠力用蛙鞋游,所以最後佢決定唔用蛙鞋,同埋用番平時泳鏡.所以如果同女友去玩而佢又未玩過,最好預早十分鐘喺浮台上面同女友練習下,或者請教下工作人員.
小魚伴我游
喺浮台已經見到有好多魚,好興奮,好想快啲落去同魚仔游水~
一跳落水,即刻潛個頭落水,嘩!好多魚仔就喺我面前游來游去!係幾厘米咁近距離!魚仔完全唔驚人,佢地知道近浮台有野食所以都游埋嚟.真喺好多!多到好似跳咗落去海洋公園水族館咁!主要有兩種魚,細嘅班馬紋十多厘米長,大啲嘅啡啡地色,有廿幾厘米長.
我地慢慢浮潛離開浮台,見到好多不同種類嘅魚同埋珊瑚,不同顏色,仲見到”水底奇兵”藍色”多莉”魚,不過見唔到小丑魚.可能水唔夠深,約五六米水深,啲珊瑚顏色唔算鮮艷,不過有啲好大,成三四米高,可以企喺上面.
浮潛左一陣,就要上浮台食飯,食自助餐,有魚,雞,炒飯,炒面,意粉咁啦,味道都ok過得去,尤其是玩得攰攰哋,乜都覺得好食啲.仲有就係餐包任攞,我地攞咗好多,唔係我地食,係用嚟喂魚!哈哈!
”親親”Baby Shark
食完午餐後,坐接駁艇過島上另一沙灘睇鯊魚,離岸遠啲果啲大條啲,有兩米長!近岸的比較細,約半米至一米長,細的啡色,大的深灰色.
原來平啲個tour 就係坐呢個海灘,咁多鯊魚,唔知啲人敢唔敢落水.
我地企喺岸邊,首先工作人員喂佢地食黃色唔知係咪尤魚,用面包夾住,好似三文治,我都試下喂,工作人員又將食物掉喺我附近,即刻有好多鯊魚游近我,嘩雖然係BB鯊魚,都驚驚地架,仲要學網友話要將腳趾插入沙裏面,鯊魚最近游到離我幾厘米咁近,細嘅都無咁驚,大嘅真係有少少驚,因為都成米咁長,仲係深灰色.女友就喺岸邊睇我玩,同埋同我影相,你知點解啦,哈哈.
喂完鯊魚喂細魚
隨時都可以坐返接駁艇返浮台,繼續浮潛,都幾自由.我地今次帶埋面包.全部都喺自助餐時攞的,船上有得賣bread for fish,RM2.
下午海水無上午咁清,一落水,魚仔見到面包即刻游埋黎,我都未潛,隻手拿住面包,魚仔就喺咁啄我隻手,佢地都幾心急架,好得意.
我帶住袋包,一路游出去,魚仔就追住袋包,就好似跟住我游水咁,即使我袋包嗱住喺水面,魚仔都睇到,佢地有時都幾狼架,仲會啄我隻手,好痕.建議下次帶個唔透明嘅容器去.
喂完包,時間都差唔多,我地就回浮台準備上船,浮台上有淡水沖身,有更衣室,不過我費事排隊,諗住回程時晒乾條褲就算.回程時我躺在船尾,晒住太陽,加埋個人肉枕頭,就訓著了,呢一覺睡得真舒服,比在酒店房睡得更舒服.
節目都幾充實,其實如果真係中意浮潛,可以唔使坐 glass bottom boat,無乜損失.多啲時間自己游好過,同埋坐船過島睇鯊魚一定要快,如果上唔到第一二轉船就miss 咗喂大鯊魚一幕,我地行遲一步就miss咗了.
尋找Spa的故事
呢個題目我喺當日已經諗好,好正,一定要用!
返到碼頭,我地無跟車回酒店,因為想喺Jettypoint買下野,食少少野,我地去咗地下一間食印度嘢嘅快餐店,叫咗個公仔面,咁肚餓乜都好食啦,點知又見到Vincent,我地原本book 咗Andaman 嘅Spa,我地知道唔喺好貴,喺超勁貴!但喺女友想試室外露天feel嘅Spa,咪肉痛一次同佢試下囉.但係Vincent 猛咁話勁貴好唔抵,我地講明想要室外露天feel 嘅,Vincent 話有間可能有.女友就心郁郁想睇下佢有乜介紹,另一方面我明白佢又想慳啲錢啦.
Vincent 渣埋車,陪埋我地四圍去搵Spa,當然佢都係想我地幫襯啲佢識嘅,有佣收嘛,但喺我地都有新嘅體會,我地去咗好多間參觀,睇完唔啱就去下一間,咁都幾特別,原來Spa有咁多種.Vincent 仲車咗我地去出名嘅Cenang 海灘,係一個公眾沙灘,好長,但係唔係好多人,有幾多水上活動玩,例如水上電單車同埋滑翔降傘等.沙灘旁全部都係酒店,Motel同埋餐廳,佢介紹Cenang 上嘅Malibest Resort,全部獨立屋仔都係on the beach,一出房門就喺沙灘,有幾間仲喺起喺樹上面,都幾特別,可以容納四個人,每晚約RM180樓下,我同女友都覺得好好feel,如果想游水,一出門口就游得,最大問題係公眾海灘有陌生人經過,不過聽講Langkawi治安好好.最緊要交通方便,去邊都唔遠,附近有好多餐廳,我同女友特別有感覺喺因為我地住得遠,去邊都用咗好多時間坐車,酒店附近又無乜野食.覺得呢度方便好多.
講番Spa,等我講下參觀過嘅Spa 嘅特色啦:
Alun Alun - Vincent 介紹,算平,房間裝修有啲泰國feel,暗暗地,細細間,設備齊全,有床,有花灑,仲有木桶沖涼.但全部無窗,無室外房,唔係我地想試果啲.價錢唔貴, 兩個人一齊平啲,RM 500,2.5 hours.老闆娘識講廣東話,好有禮貌,佢知我地想要戶外嘅仲介紹我地去附近Holiday Villa 同埋 Ishan 睇下.我地無幫襯佢仲好大方咁送我地.
Website: http://www.langkawi-spa.com/about-langkawi-spa.htm
Holiday Villa - 好多香港網友住過,房間有床之外,花灑同埋浴缸喺室外,我中意佢個浴缸,夠大,充夠兩個人一齊浸有多,仲係喺個木造嘅亭之下,好似電視睇啲日本風呂咁,唔止咁,仲有個冷水池,印象唔錯,價錢差唔多,RM450 個人,2.5hr.
Website: http://www.holidayvillalangkawi.com/
Ishan - 呢間勝在地理位置特別,起喺山上,駕車要上一條差唔多60度嘅斜坡,好有深山feel,房間全部獨立高腳屋,內外全部都係木為主,幾有馬拉feel,但係房間唔多,當時我地仲正值差不多日落,想決定喺呢間望住日落做Spa,都幾爽,但係竟然無房了,我地啱啱參觀完果間房都比一班比我地早到嘅香港人用咗,咁無辦法啦,但喺好有feel,有時間一定要試,推介!價錢平均差唔多,$555兩個人, 2hr 45min.都幾多款式同價錢選擇.
Website: http://ishan-spa-langkawi.com/
後來,見時間都差唔多,就決定去Holiday Villa,仲可以焗桑拿,乾濕都有,最正係完全私人,我地焗緊唔會有其他人用,正!第二正係佢地杯茶,幾種herbs混合,有肉桂,香茅,薑等,少少甜,好醒神!手勢都幾好,推完油再磨沙,力度適中,沖完身後,浸下花瓣牛奶浴,女仔浸都幾靚,男人浸,講真,都幾基.
做完Spa 成個人鬆晒,再坐的士去Kuah Town嘅Orkid食飯,呢間餐廳係Vincent推介,不過去到有點失望,無新鮮海鮮,海鮮款式少仲係冰鮮,我地叫咗個魚翅(RM20),同埋一個泰式炒飯(RM10),魚翅味道一般,泰式炒飯都幾好味.我地見到都有幾圍本地人,我諗啱本地人口味多啲,價錢唔貴,啱佢地想出街食又唔想用咁多錢.就唔係好啱我地呢啲奄尖嘅香港人喇.
由朝玩到晚,都幾攰,就想搵的士返酒店,之前每次都係搵人幫我地叫,呢次係第一次喺街上自己截,原來都幾難,無乜士之餘多數都有人.佢地啲的士無咪表,要知有無人要真喺睇下車入面有無人.我地見到的士都截,唔理有無人,有架停低咗,但係裏面有人,司機叫我地上,先去咗airport,再去我地酒店,好似泥猛的,但係價錢無平,見咁難截車,唯有照上.是旦啦,咁攰乜都唔理,有得坐就算.
Wednesday, May 23, 2007
2007 浮羅交怡自悠之旅 Day 1
由於坐早機的關係,我們從機鐵和機場巴士之間選擇了比較貴但方便的機鐵,係因為屋企附近的機場巴士係會喺赤蠟角兜好多路,連我平時坐車唔會唔舒服的人都會頂唔住.我地喺九龍站check-in,唔洗使攞住個喼,輕輕鬆鬆坐車,又快.去到機場見到CX counter有成幾十人排隊,我地兩個心中暗笑之餘仲非常同意比多幾十蚊係值得嘅.去旅行嘛,係應該享受下嘅.
電影推介-"Because I Said So"
坐CX嘅好處係有好多好新嘅電影睇,我地見到Entertainment Guide有之前好想睇嘅《冧歌有情人》,但係sorry,唔好意思,返嚟先有得睇,咁我地就睇咗《網上有緣人》(Because I said so),呢套戲值得推介一下.
故事係講一個好中意管住個女嘅阿媽,竟然幫個女網上徵友,仲要喺好多個男仔之中選中一個佢認為係好男仔嘅建築師鑽石王老五,然後安排個男仔扮偶遇個女,個阿媽永遠主觀認為自己講嘅野就一定啱同埋對個女好.個男仔係一個悶蛋,工作狂,阿媽梗係中意佢好仔啦,但係衰在同時有另一個男仔中意個女仔,佢係玩音樂嘅,仲離過婚,阿媽梗係唔會中意呢個男仔啦,但係,個女仔同呢個男仔相處就發覺佢好好心,好顧家,仲好識體貼個女仔,咁個女仔又中意喇喎.佢竟然同時同兩個男仔一齊,做戲喇喎,梗係有人發覺咗然後個女仔最後先搵到誰是最愛啦.我睇時覺得好有共鳴,個阿媽好似我阿媽,永遠認為自己講嘅就一定啱晒,一定係對仔女好嘅,但係佢又知唔知仔女真正嘅需要?而同時,我又覺得自己幾似建築師男友,因為自己都覺得自己係一個悶蛋,無乜啫好,都幾工作狂,仲唔係好識體貼女仔,但願可以學識好似音樂家男友咁體貼.呢套戲推介比做人阿媽同埋做人男友嘅人睇.
吉隆坡機場-扣分!
我地兩個都係第一次到吉隆坡機場,都幾新,大部份用自然光,感覺有少少似香港機場.但係有時啲指示唔係咁清晰,我地問info counter 的人轉機應該去邊,佢態度勁不耐煩,扣分!原來轉內陸機要去另一邊terminal,係要乘無人駕駛嘅穿梭列車過去的,乜又咁似香港嘅.呢次係我第一次轉機(唔好笑我,以前飛親都係直航),所以都唔知手續係點,女友又唔記得,所以都攪左幾耐先找到check-in counter.不過勁慢,等左成20 分鐘,仲要話我地兩個要分開坐!!哎,同佢講又唔明,佢都幫唔到,咁唯有睇下上機後睇下可唔可以掉位啦...又扣分!
呢邊terminal 無乜好行,舖頭主要都係賣朱古力,然後我地就去候機窒坐,女友喺到睇我預備得好辛苦嘅資料(佢之前又係咁唔睇,我印得好精美,諗住比佢坐機時睇,點知佢掛住打機!),而我就坐坐下訓著左.
到左原定起飛時間2:00,竟然聽到廣播話要delay 45 分鐘!又又扣分!將我地對 Malaysian Airline 嘅分數大打折扣!
我地想爭取時間唱定錢,點知 domestic terminal 係無currency exchange 嘅.兌換馬幣小貼士:之後得知喺吉隆坡機場唱馬幣係抵過Langkawi 機場,而 Langkawi 市內係最唔抵,所以建議大家喺吉隆坡機場唱,就喺穿梭列車側.
經過Burger King,買左個類似麥樂雞小食,RM 5.2, 成 HK$13,味道一般.
2:45,終於,順利上機,旁邊的女仕仲好好人肯同我地掉位,我地先可以一齊坐,Thanks God!
但係遇到一班好無禮貌嘅人,聽佢地講廣東話以為係香港人,但後來聽到佢地講馬拉話,估佢地可能係馬拉人.
Langkawi 我黎喇!
到逹 Langkawi 機場之後第一時間唱錢,仲有專人接送(package 包),司機都幾nice,沿途同我地傾偈,仲介紹 Langkawi 特色,人口分佈,好得意,好似背書咁.
原來我地住嘅Mutiara 離機場都幾遠,要成廿幾分鐘.去到酒店check-in,仲將原本garden view free upgrade 做 sea view!係獨立屋,不過室內裝修無乜特別,女友話有少少深圳 feel.但係我最唔中意係沖涼熱水唔夠熱,因為我中意玩完一日之後,沖個熱水涼,第二日就唔攰架喇.
當地最常見嘅的士係客貨車改裝,通常都幾"櫈".網友話的士好平,我覺得唔平,可能因為我地住得偏遠.但係因為無巴士關係,無得揀.所以如果 call 著部比較舒服嘅私家車的士,不妨問司機攞電話或者包車.如果我有車牌我會租車渣.
Eagle Square & Book Local Tour
我地嘅第一個景點係Eagle Square,隻鷹比我想像中大好多!然後行去隔離Jetty Point 去 book local tour.當我地搵緊究竟喺邊度 book 嘅時候,有個人走埋黎用廣東話問我地係咪香港人,佢都幾 Nice ,叫 Vincent,原來佢係做 local tour agent嘅,然後佢帶我地去佢間舖,睇下相呀,介紹下呀咁.由於我地之前己經做左資料搜集,己經決定左一日就玩Pulau Payar Day Trip 同埋仲想玩下 Yacht Sailing Day Cruise,好似好特別,所以想試下.咁佢開個價都係公價 RN230+250,見佢咁好傾,就試下同佢講價,最後 RN420 每人兩個day tour成交.
Tips: Local Tour 嘅舖唔係喺 Jetty Point 商場內,係外面,停車場側,一排好似兌換店咁細嘅counter.
有興趣搵 Vincent 嘅話:
Mobile: 012-415 3120
Tel: 604-9668935
Transpoint Travel & Tour Sdn. Bhd.
TS3, Kaunter Pelancongan,Banguana Satelit, KompleksJetty Point, 07000 Kuah Langkawi
Barn Thai
由於我地今晚己經 Book 左 Barn Thai,Vincent 仲親自車我地去,咁收番少少車馬咁啦.
睇旅遊書都知道Barn Thai 嘅特色係要穿過樹林先入到去,我地去到都開始天黑,好彩 Vincent 陪埋我地行入去...哈...見到啲樹根突晒出黎,令我諗起電影”無頭谷”果啲樹妖.老老實實,行成十幾分鐘,都幾恐佈,不過,我估日頭行就唔會咁恐怖.
入到餐廳,無其他客人,任我地點坐,餐廳中間有棵好高嘅樹,我地就揀左樹旁一張枱坐,我地食左招牌菜荷葉雞,牛油炸魷魚,蒜容蝦,青咖喱菜,glass noodle,我地就覺得食物味道一般,啲蝦唔爽,香港好多泰國菜館好食過佢.埋單 RN167.
哈哈哈...我地仲叫經理搵人陪我地行出去,醜死鬼,但因為實在係太黑.好恐佈.
Info:
http://www.ytlhotels.com/properties/barn_thai/index.html
Kampung Belanga Perchah,Mukim Kisap, Daerah Langkawi, 07000 Kedah, Malaysia
Tel: 604 966 6699
果度Night Market 好得意,日日唔同地點,星期一呢度,星期二果度咁,問的士司機最清楚,當地人話星期三,六係最大最多野賣.原本諗住去 Night Market ,但係女友話攰所以早啲返酒店休息.預備聽日嘅Pulau Payar之旅!


text:
今日1點鐘放工, 一個人係尖咀行街, 又多人又熱, 行到兩點幾, 食埋野3點幾返到屋企, 頂唔順沖返個涼舒服晒, 屋企得我一個人無無聊聊攞住部相機, 唔知影d咩
話說昨日零晨姐姐生左個8磅幾嘅bb, 咁我放工即係買左支葡萄適, 係醫院樓下等埋Pong上去探病, 上到去只可以兩個兩個咁入, 入到去同姐姐傾左一陣就比老豆吹返我地出黎, 因為仲有個朋友排隊等緊探姐姐
12點幾時收到姐夫傳黎嘅SMS, 姐姐係零晨時, 生左個8磅幾嘅肥BB, 不過因為姐姐發燒, 所以要開刀, 但係母子平安, 今晚我會去醫院擔佢
6月個時我訂左幅泰八郎眼鏡, 終於係上個禮拜有得攞啦, 因為係日本手製, 而且製造個人已經老啦, 原來要等3個月架, 等到我頸都長埋啦
昨日放工同Pong嘅同事去荃灣食飯, 等左差唔多一個鐘
昨日早9點幾同伯母Pong去kfc食早餐, 食飽陪伯母去吉之島買生果, 買完野行返去勁大雨呀, 剛剛洗好d衫又淋濕晒, 又要過清水洗多次
昨日7點幾已經起左身, 諗住打去天文台聽下天氣, 打左好多個電話都唔通, 之後就開收音機黎聽, 知道唔洗返工之後就繼續瞓, 瞓到11點幾世伯炒年糕比我地食, 食飽就睇奧運, 2點幾瞓左一陣, 4點幾Pong落街買麥記


text:
鼓浪嶼
21 Apr 2012 Sat 鼓浪嶼 Sunny day
一大早就有好陽光,但因係星期六既關係,酒店多左其他人住,一早就已經有條細路係度嘈,爭d我就起身小爆佢,後尾食完早餐後見佢行過就兇狠咁望實佢,見佢眼神避開應該知咩事了
9點幾出發,去左筆山公園,原本酒店後面去筆山公園條路好靚,果棵榕樹真壯觀,加埋d陽光,好靚,影左一輪相去左筆山公園搵舊遊樂場,去到得番d石柱同石做既迷宮,冇左好舊式既滑梯同d搖搖板,可能已經比人整爛晒,可惜
跟手又係周圍行,上到去半山既地方,d風好涼好舒服,難怪咁多貓都係度休息曬太陽,真識揀,落番山又見到好多其他既舊屋舊巷,真係求其拍埋一幅牆就有寫真牆寫真窗寫真門,怪不知咁多人中意黎依度影相
見有時間想搵左間cafe坐,但因已經係星期六,一街都係人,真係冇咩地方可以安安靜靜坐低休息下,所以就走左比較遠之前夜晚經過一間係巷口叫海怪先生既cafe坐,果度仲有lunch食真好,間cafe叫,我地搵左3樓坐,都幾舒服而且d野幾好食,特別係一個叫香蕉奶油培根意粉,見餐牌時感覺怪怪的,但原來好好食
再行亂咁行多陣就番酒店,放低野就玩下uno休息下先出去食野,飲啤酒買左街邊既雞腳食,原來又係好好味,飲下野玩下咁幾寫意,見天色好好,研究下影日落既可能性,到左差唔多時間就上天台影,正呀有咸蛋王而且仲幾大個,不過個magic hour就唔係好好,顏色太淺,但天台環境同景色相當唔錯,仲望到陸仔成日講既多人到插針都插唔入既光明頂(即係日光岩頂頂果舊石)添,玩左一大輪就番落去坐多陣就出發食野
又係唔知食咩下經過一度山坡仔既地方,有幾張木台又係食小菜既地方,感覺都幾有氣勢但環境都幾黑下,我當然咩地方都食得但其他人呢可能想再搵搵但行前少少都冇咩野,所以就係依個黑蚊蚊既斜坡食野,小菜唔算貴而且都算幾好食,食完野又行左陣出左去買杯奶茶追加左一個花生捲就番酒店,又係玩uno飲下酒既生活,第2日走人了,好快又完一個trip,有d唔捨得時間過得咁快添
To Part.04 - 鼓浪嶼,廈門

Photo Link <<<<<<<<<<<<<


text:
城邦
呢篇文章講嘅係有關城邦嘅政治概念.想搵古希臘城邦(Polis),睇下(希臘城邦).
城邦(英文:City-state)通常指一個獨自擁有主權或者實行緊自治嘅城市.歷史上嘅城邦通常係一個大文化圈嘅一部份,好似古希臘城邦嘅雅典,斯巴達,迦南嘅腓尼基城邦,中部美洲嘅瑪雅城邦,絲綢之路上嘅小國同意大利城邦,包括佛羅倫斯,威尼斯之類.中國周朝實行嘅封建制度,分封畀一啲諸侯國嘅土地,有時都叫做城邦.
歐洲史上有兩個重要嘅城邦時期—古希臘嘅城邦同文藝復興時期嘅意大利城邦,係而家歐洲嘅文明嘅發源地.不過,呢啲文明嘅城邦通常只係存在咗好短嘅時間,因為佢哋嘅土地同實力都唔夠抵抗周圍嘅敵人.所以,呢啲小區域組織喺鬆散嘅地理同文化個體入面共存,成為大國建立穩固勢力嘅障礙.所以,佢哋最終都融入咗更大嘅社會體系,以至於民族國家[1].
目前世界上只有新加坡,摩納哥同梵蒂岡符合城邦嘅傳統定義.一啲國亦有對實行高度自治嘅城邦行使主權,比如話中華人民共和國嘅香港同澳門,英國嘅百慕達,直布羅陀,同埋美國嘅華盛頓特區.
參考[編輯]
- ↑ Sri Aurobindo, Ideal of Human Unity, Social and Political Thought, 1970


text:
而家先睇《婚姻這種邪教》,係有D out out地.如果要我用一句說話黎總結呢本書,我會話呢本書係一本「男人寫比男人睇嘅愛情小說」,我唔係話呢本野係BL,家陣就連BL其實都係寫比女人睇. 而係,世界上大部份愛情小說,係女人寫比女人睇,就算係男人寫,佢都會寫到成個女人咁,遮住個作者名你係唔會分得到.但呢本《婚》,卻係從一個男人角度,去講下咩係愛情,咩係結婚.
本文含粗口及粗俗用語,以及大量作者情緒之言,十八歲以下人仕,需要由家長伴同收看,敬請留意.
本書主要內容係一個基於真人真事的創作故事,關於作者一個朋友森哥,係籌備婚禮途中,滾大左另一條女個肚,結果分手收場.於是森哥原封不動咁用返ex個wedding plan同新果條女結婚,結婚無耐就發現,個肚有機會唔係自己,之後決定離婚.森哥仆唔仆街?仆街!但呢件事真唔真呢,我身邊都有一單係咁上下.有個舊同事話結婚,結婚前半年到約出黎食飯見下阿嫂咁,點知去飲果日發現,阿嫂另有其人,當中發生咩事我無深究.
正如我之前寫過,對男人黎講,結婚呢回事,係佢求婚成功之後就完左,之後發生乜事,個男人好多時都唔會在乎,連結婚對象都係.正如史兄係本書入面咁講,好多男人,只係想結婚生仔,同邊個結,同邊個生,佢係無乜所謂,總之係女人,眼耳口鼻西齊就得.
「好多人話要結婚,講穿咗,不過代表求其搵個,只要對象有女性特徵,有對波,有個西,加上生到仔就得.最好大家仲可以一齊供樓.」
係,男人有時就係咁仆街,而最仆街係,好多女人寧願要嫁畀個仆街,犧牲自己一世幸福,一生人點都要結一次婚,著一次婚紗,做一次主角,講一聲我願意.而通常有呢D諗法嘅女人,會有機會結多過一次婚.
好多女人話要同男人結婚,其實都係差唔多,佢哋要靚仔,有錢.大部份要嘅,不過係一個有相關特徵嘅人同佢結婚,例如有對大波或者靚仔,而唔係同一個特定嘅人,例如我非阿Joyce不娶.總之有個人肯結,我又唔係好抗拒就得.趕時間呀!係時候咧!差唔多啦!唔結等幾時?」
婚姻係種邪教,邪教最大特徵係乜,咪就係「不要問,只要信」囉,無自己思想,唔准質疑,質疑係罪,要絕對忠心,總之夠時間,要結婚,唔好問,總之結左婚就會幸福快樂,唔好諗,你結左婚都唔快樂?一定係你唔夠信心!點樣可以係邪教入面生活落去?就係不斷催眠自己,認為自己已經得到世界最幸福嘅野,呢個世界係邪惡,唔好聽佢地講,惟有我地得到救贖,係純潔嘅族裔,你地通通都會落地獄.陳到寫《婚姻這種耶教》,話婚姻教唔單止有教義,有儀式,有領袖,仲有信眾,我覺得應該仲要加多樣,就係婚姻教徒仲會好努力傳教,普渡眾生.
「對好多人嚟講,結婚唔使準備,唔須要講能力,但求有人肯結.再沉迷婚姻教多一點嘅,不單止自己結了,若你唔結,佢哋會覺得你係一個fucking loser.」
好似基督徒同人傳福音一樣,對方唔信,就成日覺得對方失救會落地獄一樣,對方一信,就乜都搞掂晒.婚姻教徒認為結婚,好多時包埋生仔,係人生最高價值,除婚姻外別無拯救,只要你結到婚,你人生嘅問題就係迎刃而解,個人會成熟左,負責任左,大隻左,自信返晒黎.你唔結婚,無論你嘅人生成就去到邊,你嘅人生就係唔完美,係一個fucking loser.
呢種結婚等於成功嘅觀念,究竟係邊到黎架呢,我幾懷疑係源自結婚要買樓,而買到樓係香港等於成功,所以久不久就會聽到有人同你講,結婚嘅原因,可以係抽居屋,夾份供樓同樓價回左D,而唔係彼此相愛想廝守終身.教會好多時話自己分別為聖,信耶穌有豐盛人生,同其他不信嘅人唔同,其他人就係空虛寂寞同凍,信耶穌就幸福感恩喜樂.但你睇真D,會發覺教會入面流行緊嘅觀念,都係結婚買樓生仔同老婆唔駛做,同世界上大部份人係無乜分別.聽到有人傳出婚訊,第一件事反射式就會問:「你第時住邊,買樓定租樓.」最關心唔係佢兩個性格夾唔夾,夠唔夠handle一段婚姻,而係買唔買到樓,講完一大輪之後,結論依然係,結婚當然係買樓好啦,租樓就無咁好喇,結完你仲要同屋企人住,幾十歲人仲要靠屋企真係好悲哀,you are such a fucking loser!
成個故事史兄兜兜轉轉問緊一個問題,兩個人好好地,做乜要結婚,結婚係咩野黎,正確啲黎講,係搞結婚.今時今日搞結婚,已經成為一項龐大無比嘅產業,再唔係兩個人承諾一生一世嘅決定,而呢場大龍鳳嘅目的,就係證明比其他人睇你有幾愛對方,而當中有30%係你一年都唔會見一次嘅親戚.
套用一句教會術語,呢D係律法主義,形式主義,本來一紙婚書行個禮,只係兩人相愛一個憑證,同埋兼顧法律上的需要,有同無,都唔會影響兩個人相愛呢個事實.但慢慢發展落去,形式取代實體,你兩個相唔相愛已經無人理,但你唔做晒呢堆野,就證明唔到你夠愛佢.即係好似黃子華話齋,你去飲,你會記得新郎個愛的宣言感唔感人,定條魚蒸得好唔好食呢?
(話時話,究竟係幾撚時,邊撚個開始,要個新郎要係接新娘同婚宴上去講一篇,完全無撚可能做得到嘅「愛的宣言」,當眾講一個大話去證明自己有幾撚愛對方,呢個咩玩法?)
而呢套野,係資本主義運作下,更加會無限膨脹落去.
今時今日變態到咩地埗呢?唔止有wedding planner,仲有proposal planner,係呀連求婚都有專業planner幫你諗埋度埋,拍埋片,等你第日婚宴上播,然後隻DVD就收係櫃桶底幾十年不見天日.而家結婚,再唔係兩個人之間,亦唔止兩個家庭之間嘅事,有係幾十人以至過百人生計嘅事,涉及金錢數以十萬計.再發展落去會有乜planner呢?Frist kiss planner?破處planner?「一生人得一次,你唔係唔想有個美好回憶掛,我地公司專誠請左係日本專拍AV嘅導演返黎,務求捕捉到你破處嘅珍貴一刻,我哋仲可以提供唔同場境同服裝,早鳥價只不過係$18888,為您留下最珍貴美好嘅回憶.」
甚至覺得史兄到肉過好多教會講婚姻,講關係嘅書,無他,正如佢所講,佢係一個仆街,咩類型關係都試過,有大量一手經驗.咁講結婚講拍拖,你信一個經驗豐富嘅人講多D,定係教會連拖都未拍過果個女傳道多D呢.嗱,我唔係話一定要有好多經歷先至可以牧養同輔導到人,否則天主教D神父同修女會面對同一個問題.而係,我近年實在聽過太多次「你未結婚你唔明架喇」,如果聽一次有十蚊落袋的話,我今日係加勒比海晒緊太陽啦,仲駛對住部電腦打文.
即係,教會入面,流傳緊兩套截然不同嘅教導,我哋可以接受未結婚,甚或毫無戀愛經驗嘅傳道人,係教會入面開戀愛講座教人點拍拖結婚,但未婚信徒就永遠唔明白,永遠低人一等.
你大可唔認同史兄對婚姻嘅睇法,但佢又講中咗一D關於男女關係,拍拖結婚好深層嘅問題,而你永遠唔會係教會入面聽到,所以我係幾推介呢本書比弟兄姊妹睇,我唔係話佢講嘅野一定啱,但你可以從中睇到,呢個世界入面,有人就係咁諗,唔好再困自己係教會四幅牆入面,得閑申個頭出黎睇下呢個世界.


text:
一開始已經決定用介子碟,personalize d之餘第時放係屋企玄關既鎖匙碟
發現呢間鋪,其實早係幾個月前,係wow到睇到其他B2B既分享已經認識係Etsy呢間專整介子碟既網店
一路心思思好冇訂,都有留意過係香港都有得訂製,靚但款式同色彩局限左,
又發現又有得自製,但又怕自己整得唔靚.因為好似上淘藝workshop,我自己既art sense又唔係太好.
但睇過價格,選擇最後決定訂啦,呢間店款式真係好多,由於我地既婚禮主題都係以花為主,最後以下面呢個款式作藍本
但藍色又唔係好似唔match我地既主題色wor~我地婚禮個日主色都係以粉紅同紫為主,睇到個產品介紹,話可personalized ,咁不如問下d店主可否將小花轉粉紅同紫
之後完來,又要選埋d藤支色,日前同名色(原來都咁煩架)
最後我叫店主recommend 我配搭,出黎效果好靚呀
收到份包裹,由美國寄出30/8到4/9就寄
到香港都好快
包裝好好,又有bubble紙,又有發泡膠粒粒保護
開前見到,循例卡片一張,但反轉係祝福既字句,好窩心
好緊張呀~開個刻好靚呀,店主重圈左個假介子圈係上面Demo
店主Elieen 推介呢個acavideo green 好襯d粉紫小
花.Love it so much,推介佢地既介子碟...佢既價錢由$20 - 30幾蚊美金
連埋運費,$40USD到值呀


text:
好想寫呢個topic好耐架啦, 因為每當小朋友食緊喜愛既食物時個樣真係特別可愛. 感恩陶寶B係食呢方面都唔係太需要莎拉擔心, 不過佢都有喜惡之分既.
1) 首先陶寶B係一個澱粉王, 飯麵粉通通都鐘意(粥就例外), 特別鐘意食粉麵, 就算佢已經食咗飯, 但每當一見到有人食粉麵, 陶寶B都要食埋一份, 人地唔知飽就追飯食, 佢就追麵食, HAHA!
2) 另外, 菜與肉相比, 陶寶B係鐘意食菜多於食肉, 所以陶寶B暫時都未可以好似其他小朋友咁, 飯還飯, 餸還餸, 因為陶寶B如果當日既肉唔啱佢口味, 佢係會唔食, 所以好多時都會將啲肉與飯一早撈好先俾佢, 等佢食晒碗飯之後先俾佢食菜(因為試過俾埋菜佢就食晒啲菜唔食飯!)
3) 講開食菜, 陶寶B都有要求架, 佢最鐘意食爽口既菜, 如果你諗住煮淋啲咁就No Way啦. 佢頭號至愛就係菜芯, 仲要係專揀食菜梗, 白烚都會同你食晒.
4) 甜食方面相信沒有小朋友唔鍾意, 陶寶B都唔例外, 所有蛋糕雪糕waffle通通都Like, 至於糖水方面就唔係款款食, 因為佢未見過未食過既係唔會輕易同你試, 所以so far食過紅豆沙及西米露都食, 但係木瓜雪耳就一定唔食, 因為所有同木瓜有關既食品都No No No. (唔通你細個食得木瓜太多?!)
5) 至於出街飲茶一盎兩件佢都好鐘意架, 至愛既點心係"燒賣", 最高記錄係一個人食3粒燒賣, 無錯係3粒, 睇怕你同我都未必可以食到3粒. 其他什麼蝦餃粉果, 佢就掂都唔掂吓, 真係俾佢激C, 係咪個個小朋友都係食得咁固執既呢? 至於甜味既包及腸粉都會食少少.
6) 生果方面都食得好平均, 首選香蕉, 蘋果, 橙, 藍莓, 莉都鐘意食, 不過一啲淡味水果例如火龍果及天桃就麻麻地. 整體陶寶B食嘢都好平均, 好彩沒有出現偏食既情況, 感恩喔, 起碼莎拉可以煩少一樣嘢.


text:
2015年1月2日 星期五
Day 4 (Part 2) 夢寐以求的白色聖誕
早幾個月已經係酒店Website訂左12月24日一晚住宿, 酒店用英文EMAIL回覆, 仲詳細解釋點樣由車站坐SHUTTLE BUS, 其實西口一出就見到
酒店就係岩原SKI場真中
酒店車好易認, 是日好多新加坡人同車, 我發覺新加坡馬拉人都幾鍾意滑雪, 佢地都有自己衫同GEAR, 好似好專業
個日未落大雪, D車都無雪
車唔可以泊係酒店前面, 要過一條隧道再行落山先到, 如果係自駕一定要叫酒店安排PORTER送行李呀
終於到達酒店
職員好細心講解酒店設備同埋點租滑雪用品, 我個一刻都未決定呢
個VIEW好靚, 就係我夢寐以求既白色聖誕
呢間係我最想要既房, 成間酒店得呢間房係KING BED
其他都係FAMILY ROOM, 呢個VIEW有D玄, 明明舖左雪, 點解棵樹仲係綠色呢??? 我已經聽到D小朋友話想見到落雪了
真係一行出去就可以滑雪, 可惜我唔識滑
入夜VIEW好似聖誕卡, 咁遠都要帶部腦去, 因為我地日理萬機... 唔係... 只係用黎執相
咁遠黎到, 唔滑雪確實好浪費, 反正都唔識, 一於學SNOWBOARD啦, 呢D就係租滑雪用品價錢, 但眼罩就要買啦, 一人買左一副, 雪手套我地已有
酒店幫我地安排私人教練, 咁遲先約好彩都約到第二日早上
酒店有咖啡茶供應
對住個靚景呆坐都夠滿足了
夜晚仲有LIVE BAND
好多禮物但只係FOR 小朋友
呢間旅館充滿聖誕氣氛
唔知係咪我早訂安排左最CORNER位比我地
窗外景色
CHEERS ^^
西餐很不錯
普通人既豆湯
專為老公而設既南瓜湯(因為佢唔食豆)
魚卷
肥豬肉+鵝干 連續兩日都有鵝干
呢個甜品好LIKE呀, CUTE爆
不過呢個餐食個陣好飽, 半夜我就餓醒了
訂閱: 張貼留言 (Atom)


text:
菲律賓總統杜特爾特行事不按常規,連美國總統都無面畀;最近竟然又有新招,就係政府突然更改傭工合約,菲傭無論國內定出國打工,一律將抹窗訂為合約之外,即係話菲傭工作並不包括抹窗.新聞一出,當然大批香港僱主反對啦,幾千蚊請個姐姐返嚟,今日話唔抹得窗,聽日可能話唔掃得地喎.不過一片反對聲中,好多年輕人笑而不語,討論區有唔少人突破盲點:「宜家啲新樓全部細到劏房咁,自己都住唔落,何況工人?」所謂各家自掃門前雪,既然年輕一輩住屋問題未解決,又點會Care上咗岸請得起工人嘅前一代人,反而有幸災樂禍之感呢!
新樓無預工人住(其實有無預畀人住?)
發展商知道年輕人買唔起樓,但又唔肯降價,於是起大量蚊型劏房,300萬150呎呢種,好似最近何文田一個連廁所坐咗都關唔到門咁.要有工人?咁不如工人自己住,你住第二度好過啦.
新樓哪有窗
唔係講笑,好多新盤連一個正式呎數嘅窗都冇,只有一個伸手出去已經可以抹晒嘅細窗,抹窗有危險?無窗嘅黑心廁夠危險啦,宜家啲新樓咪全部都係黑心廁,大家咪又係爭住買.
有樓有窗抹,樓都無抹乜
宜家個樓市癲到咁,年輕人邊有希望上到樓,安安份份去排下公屋啦;然後你就會發現,住得公屋,請乜鬼工人咁講究生活條件吖.
仔都唔敢生,請工人做乜
再諗多一步,宜家嘅年輕人就算辛辛苦苦上到車,每個月都係做樓奴,仲有多餘錢多餘時間生仔咩? 如果無仔女,咁請工人又為咗咩呢?


text:
香港 à 沖繩那霸 (Hong Kong Express直航) -à Naha Airport à Monorail(Yui-Rail) 去 東橫 Inn (新都心) à San-a Main Place Shopping Center à Dinner @ グルメ回転寿司市場(新都心店)
住宿 : 東橫 Inn (新都心)
今日搭12:25 機直航去沖繩,需時兩個鐘零五分鐘到達.今次都係係2號客運大樓到 Check-in,去到嘅時候有好多人排隊等緊 Check-in ,當中有幾團旅行團重係去沖繩添呀 ! Check-in 完就係2號客運大樓到行下,上次去埃及都行過,不過上次係夜晚,所以好多舖頭都收咗工無得睇,襯有時間我哋重行埋機場資料館 ! 見差不多時間,就諗住做出境手續,係2號客運大樓到見到有個牌指住有得出境就跟住行,原來真係有個海關係2號客運大樓到,咁我哋就辦手續出境諗住再行下D Duty Free 架嗎~~~點知一出就係去搭無人駕駛列車,一去就去到候機室…無得行添~~~不過應該係中間可以上到去 !
係候機室都幾多人等緊,班機原來都幾滿下.今次搭嘅係 HongKong Express 波音747機,係細機,所以打橫得個5-6個位,我哋係坐緊急逃生個排,不過就幾闊落.飛機起飛咗大約45分鐘到就派Lunch,諗住呢D細公司D飛機餐都無咩要求,點知又幾好味,同埋重有Haagen-Dazs 雪糕食添呀,正 !
飛機因為遲咗起飛,所以去到沖繩都成四點幾.沖繩那霸個國際機場相比起國內線比較細,同埋個海關都幾認真下,每個旅客量體溫都真係要講標準溫度,如果有少少唔同就會同你講,我就係量到 38.C,咁就同我講話高咗少少…但係又無咩要做喎…跟住就係過Check行李,個海關姐姐仔,問我哋係邊到來同埋係邊咁就出機場啦.係出去途中見到D小冊子就攞返D睇下,因為呢D小冊子會有D Coupon 同埋地圖,都幾有用下.之後就要去搭 Monorail (Yui-Rail)(車費 : 每人¥260) 去今晚住宿嘅哋方東橫Inn(新都心),架Monorail都幾似台灣嘅捷運,搭咗大約20分鐘到就到咗新都心站,一出去就係 DFS Centre,聽日攞車嘅地方.係搭車去東橫Inn(新都心)同車都有兩Pairs香港人一Pair就係美榮站落,另外一Pair就係同我哋同一個站落 ! 搭架鍛埋站嘅時候見到一間東橫Inn諗住就係個間,點知行到埋去成間好似裝修緊咁樣,跟住就攞個地圖睇下,咁啱有個日本人行過,同我哋講咗一大輪日文,都唔知佢講咩,然後佢攞張地圖出來,原來佢都係去東橫Inn(新都心)住,話我哋知呢一間唔係要行多10分鐘先到 ! D日本人真係好人嘅呢…去到酒店Check-in show埋個 Member Card ,即刻就有30% Off 啦 !真係好 ! 放好晒D行李就出去行下同埋食晚餐,近近哋就行對面嘅San-a Main Place Shopping Center,入面其實得兩層,下面個層係Supermarket加幾間買衫嘅舖頭,二樓就係一個細Food Court加D百貨公司.係Supermarket買咗支水放返上酒店就行去搵嘢食.係網上面有人食過一間グルメ回転寿司市場(新都心店)迴轉壽司於是乎我哋就行去搵食喇,行去間迴轉壽司途中經過間沖繩縣立博物館,外型都幾特別,不過我哋無人去.又經過一個新都心公園,有好多人係到跑步同埋運動,日本人真係健康 ! 係就來到嘅時候又見到一間好大間嘅食店,不過係食放題大約120蚊港幣一個人到,不過我哋都係去食迴轉壽司.去到間迴轉壽司到,嘩~~~~有好多人係到等緊位啊,諗住坐係到等人叫,原來係要自己寫名等叫,等咗大約10分鐘就有位喇,真係快.D壽司都幾好味,食食下見到有人飲緊個湯好似幾好味就同個店員指下指下要個個湯喇,原來係三文魚湯都幾好味 ! 食完就行咗去RYUBO SOTRE天久店,附近重有無印良品同埋UNIQLO(Map),重有買電器同埋一間好大嘅買體育用品嘅商店.係RYUBO SOTRE天久店入面嘅100¥店入面買咗兩罐奶茶,同埋係附近嘅一間商店買咗杯好似思樂冰嘅嘢飲,然後就去行下酒店附近嘅 Lawson同埋FamilyMart就返酒店休息準備聽日嘅行程啦 !


text:
我成日話,我最靚嘅15年就係畀左你啦~嗰時嘅細路女,又點會諗到會同呢個男人一齊咁耐呢?!
我同包爸相識的確是一種緣份.我家住油塘,他家住元朗,喺香港係應該無咩機會識到.緣份令我們喺墨爾本相遇.
還記得那天,我倆都唔係坐港人常坐嘅CX到墨爾本,我因慳錢而坐轉機,他就由Perth飛到Melbourne, 一同坐上大學提供嘅pick up bus. 我倆,和他的一個朋友,是車上僅有的香港人.好自然地就認識了.
想當年,有幾個追求者,我選擇了包爸,因為我覺得佢讀書認真(好多人喺外國讀書都玩玩下),雖然生得唔高大,但運動同讀書都咁好,最重要係佢對我好serious又好就我.
拍拖第4年,因為包爸讀double degree,要多讀兩年,我就隻身飛回香港,感情受到考驗.包爸應該慶幸當時科技沒那麼發達,寫信要個半星期才收到,講電話又唔敢講得耐,web chat係有兩秒delay, msg 每個收費…… 否則大家都唔會咁珍惜可以溝通嘅時間,吵架都唔敢吵太耐(電話費貴呀)!
到包爸回港工作,又係另一考驗.艾利絲已有兩年工作經驗.一向獨立自主又有小固執嘅艾利絲,變得非常強勢大女人,有佢講無人講,一講唔啱就話分手,雖然分手第二日又畀包爸氹返.連我媽都話我惡死,諗返起都覺得自己好難頂:p
所以認識我地嘅人都話包爸真係好錫我好就我.次次無論邊個唔啱先佢都會氹返我.
之但係,自從包爸求婚之後,艾利絲就變得賢淑好多啦~ 一向慳妹性格嘅我,仲幫包爸慳唔少錢,連我99都話好彩佢個仔娶左我 XD
結左婚之後,雖然間中有爭吵,但為左個家,唔會好似以前咁郁下嗌分手,態度軟化好多.我知我係個緊張媽媽,相反佢就過於輕鬆囉~但喺教養個仔嘅時候,佢好多時都會follow我嗰套,即使有時佢唔太同意,令我地少好多爭執.
包爸唔係一個細心嘅男人,又無乜情趣,又有少少爺性格,但我知道佢到今日都係咁愛我,咩都畀我話晒事,即使包包出世,都無改變我嘅地位(但係包包已經霸左包爸喺我心中嘅第一位XP)
15年啦,一年太多節日,相處久了都懶得特別慶祝,只係好好食一餐.結果好唔浪漫咁食左韓燒XP
最開心係老公送左好大束花!
其實都估到佢會送花(因為佢問我攞公司咭片囉)
但見到咁大束花都有點surprise
返到屋企叫姐姐幫我地影相,諗住影兩個人架
點知玩緊玩具嘅包包無啦啦攝喺我隔離
佢真係好可愛!


text:
最近天氣轉涼,終於感受到冬(秋)天嘅氣息,最好就係歎返杯熱辣辣嘅Mochaccino或者Hazelnut Latte暖下胃.有咩好得過天寒地凍歎返一杯熱啡?咪就係打孖上歎兩杯熱咖啡,有唔少信用卡都有咖啡買一送一優惠,一杯價錢雙重享受,可以同人Share圍埋取暖.如果一個人飲唔晒兩杯,都仲有升級優惠㗎. 優惠有限制 有買一送一優惠嘅咖啡店,主要係Pacific Coffe
無論有冇宗教信仰,喺香港,聖誕節都係一個普天同慶嘅日子,好多人都會大拆一餐慶祝.因為咁,各大酒店嘅自助餐都會喺12月24,25,26停止優惠,仲會加價應巿,除夕夜情況相同.識飲識食嘅你,聖誕又點可以唔食番次自助晚餐「應節」呢?今次我哋就精選咗港島區5間酒店嘅自助晚餐介紹畀大家,仲羅列埋佢哋嘅收費畀大家比較. 會展:薈景及維港咖啡閣
踏入12月,又係同屋企人,朋友聚一聚嘅時候,唔想出街同人迫又或者食聖誕餐畀人劏到一頸血?叫到會係最佳選擇!唔少餐廳都推出聖誕到會服務,除咗Early Bird優惠外,如果用指定銀行信用卡埋單,折扣會更多!今次集合咗美心,大家樂,大快活,Pizza Hut,意粉屋同Aeon嘅10人,20人同30人聖誕套餐優惠,當中有啲提供信用卡折扣,早買折扣,自取折扣等等.另外,有心訂就要早啲訂喇,因為有啲套餐愈遲
作為刺身控嘅我,次次見到新鮮美味嘅刺身都會流曬口水啊!但平時食到嘅刺身丼都唔足料, 成日都食剩啲飯,今次我就搵到一間位於九龍城嘅日本菜店鋪,佢地刺身丼啲刺身堆到好高好高,鍾意食魚生嘅你又點可以錯過呢? 渡辺屋用嘅食材新鮮,全部都由日本運過黎,佢地用嘅米亦都係日本米,夠曬高質.雖然渡辺屋主要做外賣,但都有幾張台擺喺外面,唔想叫外賣嘅,都可以企喺度食架! 渡辺屋嘅三色刺身丼五顏六色
香港最地道嘅小食有咩呢?魚蛋,燒賣,雞蛋仔等等……近年有好多由地道小食改造嘅全新特色小食就例如雞蛋仔啦,有鳳梨酥味,肉鬆味,伯爵味等等,真係多味道到估你唔到㗎! 今次我就專登去試下依啲特色嘅雞蛋仔,格仔餅到底好唔好食啦! ▲Modos有幾間分店,今次我去嘅就係旺角花園街個間,地點方便食完就可以行街啦! 流心蜂蜜雞蛋仔
講起Tiffany好多女仔都好想擁有,唔單止飾物靚就連佢嘅顏色都好吸引! 如果我同你地講就連漢堡包都有Tiffany Blue大家會唔會想試呢?見到個包就藍藍綠綠咁驚中伏 ?唔緊要,就等我Stella同大家試下味啦!我相信一定有驚喜嘅! ▲Burger Jobs嘅鋪頭唔大,但裝潢幾靚㗎! ▲Tiffany Blue 漢堡包可以單叫包,
一直都知荃灣好多好嘢食!但對於住九龍區嘅我荃灣真係超遙遠,所以自己去荃灣嘅次數不足十次!不過唔緊要,要食好嘢梗係要搵我”Stella姐”,所以今次我Stella就衝出九龍去到荃灣搵又正又抵嘅嘢食比大家!講到食,荃灣路德圍附近一帶就係食物集中點,想要咩種類嘅小食都有,真係多到有啲花多眼亂㗎!今次做定功課決定同大家搵啲好平又好食嘅小店啦! 港式懷舊小食 -
來自意大利的Gelato好似一直都比Ice-cream受歡迎,而且好多女仔減肥都只願食Gelato唔食Ice-cream,其實有分別咩? 原來Gelato,真是低脂女士恩物.皆因Gelato乳脂肪含量多數不會超過8%,配方自然比雪糕低乳脂而且更天然,為了札實幼滑的口感,亦不會像雪糕般打入許多空氣,而且很多工序都要人手製作,是富豪雪糕車絕對做不到的,自然更加矜貴,成為許多港人食甜品首選
對蛋有要求嘅,都會鍾意食日本蛋;而食開日本蛋嘅,都會聽過「TAMAGO Japan Egg」.「TAMAGO Japan Egg」(日本畜產物輸出促進協議會雞蛋輸出部)其實係優良雞蛋嘅代表,有佢標記嘅日本蛋,都保證新鮮高品質,而且特別好食. 而由11月14日至11月30日期間,TAMAGO Japan Egg將會喺香港舉辦「日本雞蛋祭」,香港其中7間日式餐廳(niji bistro,
上星期同大家分享咗港鐵黃埔站嘅美食, 今次就分享埋另外一個新開嘅港鐵車站何文田啦!何文田一直都比人感覺係豪宅區食野一定好貴,但其實係何文田有條愛民邨都有好多好有風味嘅小店㗎.只需要由何文田嘅Exit A3 忠義街出口,沿住行人天橋直行就會去到愛民邨㗎啦! 四十年正宗港式漢堡包 - 天馬快餐 地址:何文田忠孝街60號愛民廣場地下G6C舖 食物:米高漢
澳門巴黎人酒店有賭廳,水上樂園,商店街,餐廳等等設施,成日足不出戶都唔怕悶.呢度有來自世界各地嘅餐廳,有中式,港式,日式,法式等等.今次就試試澳門巴黎人自助餐廳同澳門巴黎人法式餐廳Brasserie呢2間比較法式嘅餐廳! 1. 澳門巴黎人自助餐廳 Le Buffet 位於酒店大堂嘅澳門巴黎人自助餐廳 Le Buffet係酒店內眾多餐廳嘅人氣之最,價錢大眾化,所以
旺角廣華街又有新小食店啦,就係依間  啦!佢地嘅主打「蟹黃湯包」呢,之前係美食節超受歡迎,依個蟹黃湯包仲被立為非物質文化遺產添呀,除咗非物質文化遺產之外,係中國嘅舌尖上的中國電視節目都有介紹過!所以依個湯包認真唔少嘢㗎!今次就等我親身去旺角試下依間最新嘅尚香湯包啦! ▲依間就係旺角最新嘅小食店啦,老闆話佢地賣嘅蟹黃湯包之前係美食展好受歡迎


text:
因為前日上進on call,所以噚日中午就可以放工喇!平時佢都唔會話返去睇下個進度,不過暫時嚟講,個上泥師傅真係令我地對佢失晒信心,所以上進都要返去望一望先!
返到都一樣係只得一個水泥師傅開工,而我們家的墨斗已經彈好喇!上進噚日影左幅牆既相,再望清楚後再打俾J君,J君話會係本身只用英泥封既地方,塗厚D既防水料,咁就唔會滲水,不過,上進都要求J君叫師傅整走已經批左既地方,重新再封過,不過J君話有D難度,要再研究下先喎!
佢咁講即係唔會整啦!佢話用個D防水野就無事…實係咁講架,唔通同你講:用左個D防水野會好D,不過都唔肯定會唔會滲水架…咁咩!
唉!因為呢件事,小嘉真係唔開心到發癲呀!!本身成間屋既結構係好perfect架,呢家感覺係有個人將成件完美既藝術品整壞晒,實在真係再信唔過呢班人(雖然其實可能係好小事…但係D人做野好唔好就係從呢D細微處去睇清楚嘛!)
而呢件事亦令小嘉處於慚愧與嫉妒之間,因為初初以為P弟家都有一幅牆封了,點知原來只有我們家是這樣,其實係應該感恩,起碼只係一間屋出問題,但心裡有間唔中唔知點咁,好似想人地陪埋出事…跟住又好慚愧,唔應該有呢個諗法…呀!!!求天父帶領,我唔要跟錯魔鬼既腳步呀!!!
我決定改J君名做壞人J(其實我連佢個人都未見過),壞人J噚日同上進講,今日佢會去地盤到望清楚D墨斗彈得準唔準,會度返D門呀,牆位咁,然後再對返D圖則,如果無問題就會開始開工,都唔知仲要等多幾多日,但係叫上進問佢點解得一個水泥師傅係度做批蕩,佢又唔記得問…朋友,兩間屋得一個師傅做野(仲要做錯野),想快都難啦!真係想問壞人J,如果佢只係接一間屋既工程,咁係咪會斬開個人一半咁搵半個師傅嚟開工呢…正常都一間屋一個師傅啦(一間一個已經係唔夠人)!點會兩間屋一個師傅架...
初初以為間屋既外形搞掂就放心晒…原來呢家先係開始呀!!天父呀!!求你教我怎樣以平安喜樂既心去面對,我唔想成日都發癲發脾氣呀!!求天父賜智慧.


text:
滿堂彩裝修係採用左傳統中式風格,而且檯唔會放得好密,空間感十足,傾計一流.另一個特別嘅地方係餐廳設計左四個開放式廚房,包括北方特色手拉麵區,烤鴨區,甜點區同埋明爐小炒區,可以一路欣賞師傅手藝,一路歎美食.
果木烤鴨係滿堂彩嘅招牌菜﹗因為製作烤鴨需時四十五分鐘,所以如果要食烤鴨建議預先打電話去訂檯同埋預訂烤鴨,並且約好烤鴨上桌嘅時間.
滿堂彩按北京長安壹號烤鴨的方法,以紅磚砌成火爐,再以棗木高溫烘烤鴨,鴨身就會帶有棗木香味,係非常正宗嘅北京烤鴨做法.
師傅技術了得,好快就將烤鴨不同部份分開,片開左皮帶肉,皮,肉三個 part.
滿堂彩亦有提供左秘製烤鴨醬料,大蔥,青瓜,蒜泥同埋砂糖用嚟配烤鴨食.
滿堂彩嘅烤鴨有三種食法.第一係烤鴨,可以點砂糖食,外皮非常酥脆,鴨香充斥住成個口香.第二種食法係烤鴨皮連肉,乾爽酥脆嘅外皮加上肉汁豐富嘅鴨肉,而 且用嚟包烤鴨食嘅面皮非常薄身,唔會好韌,咬落去絕對唔會有一口麵粉嘅感覺,再夾上青瓜,大蔥同醬料一齊食,味道和口感都非常豐富.最後係鴨肉,點上秘製 烤鴨醬料同蒜泥一齊食,味道好香濃,鴨肉鮮味亦得以提升,真係好好食﹗
除左烤鴨之外,滿堂彩嘅其他菜式都非常美味,而且口味同煮法都好地道.以下係我試過並且推薦嘅美食﹗
滿堂彩唔單止坐得舒服,加上地道又惹味嘅北京傳統菜式,叫番杯紅酒,靜靜地同朋友傾下計真係一流﹗唯一一點係唔知點解滿堂彩經常播嘅 background music 都係一 D 廣東流行曲,總覺得格格不入.
滿堂彩
地址:澳門君悅酒店一樓
電話: +853 8868 1234
營業時間:11:30 -00:00


text:
我好鍾意飲呢個花旗參蘋果瘦肉湯 o架,媽咪第一次煲時我已經即刻愛上咗佢喇!
原來蘋果同花旗參個味道係非常之夾,花旗參嘅甘,正好平衡番蘋果煲過之後所產生嘅酸味,加上蜜棗同蘋果本身嘅甜味,係真正嘅甘甜.花旗參有清熱作用,啱哂我依家飲喇,因為面上嘅粒粒成日都唔退,本來早前敷咗個有消炎嘅 mask 之後,情況已有少少好轉,但係因為已經用到最後一塊,又無時間去買,加上早一個禮拜又熱到痴哂線,啲粒粒即刻 "標" 番哂出嚟,真係激死人!! 希望飲完呢個湯之後有改善啦,如果唔係,我諗要出動龜苓膏喇!!
材料:
瘦肉
蘋果
蜜棗
花旗參
- 瘦肉洗乾淨,汆水,之後沖水洗去多餘血水.
- 蘋果去皮,去芯後切件;蜜棗洗乾淨備用.
- 除花旗參外,所有材料凍水落煲.
- 煲好之後,飲之前,落埋花旗參煲多 5 分鐘,之後落鹽調味即成.
Notes:
- 花旗參要後下係因為若果煲得太耐的話,花旗參大部份嘅香味同甘味就會消失.
- 瘦肉可用豬腱代替.
- 鍾意的話,可加雪耳一齊煲.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
今日又係用扁豆赤小豆煲湯,繼續去濕呀!不過今次就用嚟煲豬骨同老黃瓜.
老黃瓜又係我嘅至愛之一,好鍾意佢果種好清新嘅感覺,同青瓜感覺一樣.由細到大,我都總係覺得老黃瓜其實係老咗嘅青瓜,不單只味道相似,就連切開裡面啲瓤都一模一樣咁滯.另外,我諗大家都應該知道國語人都係叫青瓜做黃瓜嘅,所以好有理由相信兩者其實係同一樣嘢.
噉鍾意食青瓜嘅我,自然都好鍾意飲老黃瓜煲嘅湯啦!直覺上覺得用老黃瓜煲湯可以清熱,所以今日煲呢個湯真係去濕又清熱 o架!
材料:
老黃瓜
西施骨
豬橫脷
炒扁豆
赤小豆
陳皮
- 扁豆同赤小豆洗乾淨,用水浸過夜;陳皮用熱水浸軟,刮瓤,洗淨備用.
- 西施骨洗乾淨後汆水,之後用水沖洗乾淨多餘油脂及血水.
- 老黃瓜用牙刷洗刷乾淨外皮,之後開邊,去瓤,切件備用.
- 除豬橫脷之外,其餘材料全部凍水落煲,之後照一般煲湯方法煲好.
- 豬橫脷切去底部中央白色物質,洗淨切件.
- 將湯煲番滾,之後落埋豬橫脷,煲多 10 - 15 分鐘就攪掂.
- 飲用前落鹽調味.
好清甜呀!
Notes:
- 揀老黃瓜時,最好揀啲瓜皮比較多紋嘅,代表瓜夠老身;另外重身嘅瓜代表水份
充足.
- 西施骨可用其他豬骨代替,甚至用豬腱或瘦肉煲都可以.
- 因為豬橫脷比較易熟,所以只需煲短時間,情況同豬膶差唔多.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
2014年6月30日星期一
芥菜南瓜泡菜
中國人不嬲都鍾意用芥菜嚟做醃菜,好似雪菜,梅菜同鹹酸菜咁,都係用芥菜醃製而成,原來韓國人一樣都會佢嚟醃泡菜.踏入夏天,街市開始有芥菜賣,我自己都幾鍾意食,特別鍾情佢有點微微甘苦嘅味道,等我都試吓用佢嚟整泡菜先!
買開南瓜煲綠豆沙,順便又試埋用南瓜整泡菜.
南瓜麥米綠豆沙
2014年6月29日星期日
紅米 1s
一直以為身邊得我一個仲未轉用智能手機,但原來都仲有好幾人都同我一樣,有啲甚至仲係用緊 keyboard 機,相比起上嚟,我用 touch screen 都已經唔太 out,哈哈!
依家用緊部手機都開始出問題,無端端會自動轉做離線模式,又或者由路線 1 轉為路線 2,我都唔知發生咩事,淨係知道打唔出又打唔入;有陣時又會無啦啦自動關機;試過有次仲差啲俾部手機累死!如果我要比平時早好多起身的話,除咗校床頭鬧鐘之外,我仲會校埋手機個鬧鐘,保險啲嘛.俾床頭鬧鐘嘈醒之後,當然唔願起身啦,同自己講,瞓到手機鬧鐘都響埋先起身啦,點知一路瞓一路等,等等吓發覺唔多對路,無理由隔咁耐都仲未響,於是起身一睇,原來個手機係有自動開啟到,但入到個 logo 畫面就 hang 咗機,定哂格,好彩我無真係完全瞓著咋,如果唔係就出事喇!到最近發覺兩嚿電池都開始老化,都唔知買唔買新電池好,最怕呢頭買咗新電池,嗰頭就即刻壞機,咁就真係多得佢唔少!
阿馳同 Lily 都知我對手機要求唔高,只要有最基本功能就得,所以佢兩個都建議我買「小米」部紅米手機,因為夠平嘛!於是我都上過官方網站睇資料,發覺唔係隨時隨地上網就買到,原來係要𥄫住佢公佈幾時開賣先可以同其他人一齊搶貨,亦睇到好多網友都話試過幾次都買唔到,見咁啱 24 Jun 首次在港公開賣紅米 1s,於是就登記預約.自己一向都咁黑仔,諗住都唔會買到,純粹只係想實習一吓個購買流程,畢竟我都完全無網上購物嘅經驗,點知又會咁鬼好彩,一擊即中,當堂打個突.其實我都猶疑緊繼唔繼續落去買部機,因為依家真係好積極咁喺度量地同拍烏蠅,會失預算,但啲人又講到咁艱難先買得到,難得我咁好彩又無理由放棄㗎,算啦,買定部機喺度做後備都好,費事依家用緊部機突然間 “certified” 時都無機用.
有時啲嘢都真係整定㗎,原來手機開賣當日,兩期 iBond 同「中移動」都分別派息,夾埋都有幾千蚊,部新手機咁平,額外買多兩部都唔使入肉哦,呵呵! ^^
2014年6月26日星期四
黑糖橄欖油香蕉蛋糕 Dark Brown Sugar Olive oil Banana Bread
之前喺《用液體油脂代替固體油脂整糕餅》內同大家分享咗少少資料,咁學咗理論之後,當然最重要係實習啦!咁啱手頭上有香蕉,就搵香蕉蛋糕嚟做實驗啦!今日晏晝趁個 focaccia 麵糰發酵緊嘅時候,我就著手去做呢個實驗.
新鮮迷迭香
禮拜一喺大角嘴教完琴之後,要趕喺八點鐘之前到旺角政府合署交啲文件,落堂時都已經七點零鐘,所以都好趕,一直急急腳無停咁行,加上天氣又熱又濕,真係趕到身水身汗,所以交完文件之後就走咗過去「新世紀」度 “過冷河”!
用液體油脂代替固體油脂整糕餅
一直以來都對啲 food substitution 嘅網頁好有興趣,因為有好多食材喺香港唔係咁容易買到,即使俾你買到,但可能其實都只係用好少份量,真係唔想為咗用少少又走去買,呢個時候用代替品就最好,試過食譜之後覺得好先再買都未遲,但更重要嘅係,希望學識用唔同嘅食材去代替雞蛋同奶類製品,不但只係因為我唔鍾意奶類製品嘅臊味,食齋日我係連蛋都唔會食㗎!就算唔好話係因為個人問題,用其他天然食材去代替奶類製品某程度上都係有利健康,大家都值得參考一下.
最近就睇咗唔少關於烘焙包餅時用液體油脂代替固體油脂嘅資料,例如用菜油代替牛油.雖然有好多網頁都有唔同嘅見解,但綜合咗各方面資料,有幾點係比較重要,想同大家分享一下.
2014年6月21日星期六
抹茶紅豆糯米糍
2014年6月19日星期四
陳醋麵包多士 Balsamic Toast
又試咗另一個特別麵包機食譜喇!真係未見過用 balsamic vinegar 嚟整麵包,原本食譜係無用到任何油脂嘅,不過我自己就加咗初榨橄欖油落去,咁就連油醋汁都慳番,哈哈!!講笑吧,風味完全唔同呢,只係想增加個麵包保濕能力啫!
麵包味道有少少酸味,但比起酸種麵包易入口好多,因為 balsamic vinegar 味道比較醇厚,而且有種特別香味,大家不妨試試.
2014年6月12日星期四
甜酸麵筋
2014年6月9日星期一
芝麻雪菜銀魚乾炒飯
前兩個禮拜去過「誠品」睇書,見到 Masa 有本 brunch 食譜,於是就拎起快手 scan 過全書,當中有兩個食譜都好想試吓整,其中一個係雪菜,白飯魚芝麻炒飯,真係從來都無諗過用呢幾種材料嚟炒飯呀!
咁啱得咁橋,屋企真係有用剩嘅雪菜喎,咁就可以即刻試做.至於白飯魚哩,我就無買到喇,用現有嘅銀魚乾代替啦,之後再發揮自己嘅小宇宙,加入其他副材料同調味去炒飯吧!
訂閱: 文章 (Atom)


text:
qq女生吸烟超拽头像
- qq女生超拽头像2012年qq女生超拽头像纹身qq唯美女生超拽头像唯美女生超拽头像女生超拽头像 阿宝色女生超拽头像个性网女生超拽头像文字控文字控女生超拽头像qq最新女生超拽头像90后女生超拽头像帯字女生超拽头像 图qq有范女生超拽头像戴墨镜女生超拽头像欧美范女生超拽头像q友网女生超拽头像qq女生超拽头像带字qq女生超拽头像大全女生超拽头像大全qq女生超拽头像qq个性范女生超拽头像个性2014女生超拽头像个性网名女生超拽头像个性2014女生超拽头像qq个性范女生超拽头像qq个性女生超拽头像非主流女生超拽头像qq唯美女生超拽头像唯美女生超拽头像90后女生超拽头像qq个性范女生超拽头像qq女生超拽头像纹身qq女生超拽头像2012年qq女生超拽头像qq女生超拽头像大全qq女生超拽头像带字qq唯美女生超拽头像qq有范女生超拽头像90后女生超拽头像qq个性范女生超拽头像qq最新女生超拽头像q友网女生超拽头像戴墨镜女生超拽头像帯字女生超拽头像 图个性2014女生超拽头像qq女生超拽头像纹身qq女生超拽头像2012年女生超拽头像 阿宝色女生超拽头像个性网唯美女生超拽头像女生超拽头像文字控
相关文章:
非主流个性唯美女生超拽头像大全_喜欢就来自于欧美
口味很重的非主流个性女生超拽头像_疯狂女生性感丝袜美腿头像
女生超拽头像大全,qq动漫头像女生
2015女生超拽头像,qq头像女生欧美
个性网名女生超拽头像,qq女生恩典头像
女生超拽头像精选,qq头像男生和女生
女生超拽头像 头像女生带字 骷髅
女生超拽头像带字你滚,2013qq唯美女生头像
qq另类女生超拽头像,qq皮肤女生大图头像
qq女生超拽头像张依依,qq动态女生头像
时尚女生超拽头像,女生好看头像
女生超拽头像全身,qq阿宝色女生头像
夜店女生超拽头像,qq女生可爱头像
女生超拽头像带字你滚
平刘海女生超拽头像
女生超拽头像带姐字
个性网名女生超拽头像
陌陌女生超拽头像
喝着酒的女生超拽头像
穿校服的女生超拽头像
qq女生超拽头像张依依
女生超拽头像带字黑
女生超拽头像大全
2014女生超拽头像大全
无字女生超拽头像
qq2014女生超拽头像
唯美女生超拽头像
夜店女生超拽头像
女生超拽头像坐在地上
好看女生超拽头像
女生超拽头像素材
单身女生超拽头像
杀马特女生超拽头像
90后女生超拽头像
qq网名女生超拽头像
叼烟女生超拽头像
omei女生超拽头像
半身女生超拽头像
女生超拽头像文字控
侧脸女生超拽头像
qq白头发女生超拽头像
画胡子的女生超拽头像
女生超拽头像 阿宝色
最新女生超拽头像
女生超拽头像
带字的女生超拽头像
qq非组流女生超拽头像
qq颓废女生超拽头像
2012qq女生超拽头像
阿宝色女生超拽头像


text:
鄂圖曼帝國
鄂圖曼帝國(鄂圖曼土耳其文:دولت عالیه عثمانیه;土耳其文:Osmanlı İmparatorluğu),又叫奧斯曼帝國,奧托曼帝國同埋土耳其帝國,係突厥人響1299年到1922年期間建立嘅帝國.立國嘅係鄂圖曼一世.鄂圖曼帝國由小亞細亞開始發展,最勁嗰陣勢力去到歐亞非三大洲,南歐,中東同北非都係佢管,國土西面去到直布羅陀海峽,東面就去到裏海同波斯灣,北面去到奧地利同斯洛文尼亞,南面就去到蘇丹,索馬里同也門.1453年鄂圖曼帝國滅咗東羅馬帝國,搬個首都到伊斯坦堡(前君士坦丁堡),話自己繼承羅馬帝國,加埋伊斯蘭文化,就可以融合到東西文明.奧斯曼帝國因為打輸咗第一次世界大戰而亡國.
歷史[編輯]
開頭突厥人喺蒙古高原度住,並喺中國北方建立突厥汗國,之後去咗中亞建立塞爾柱帝國,再去到小亞細亞建立奧斯曼帝國.初頭唔係好勁,但係攻陷咗拜占庭帝國首都君士坦丁堡,同埋改名叫伊斯坦堡之後,就開始勁.奧斯曼帝國話自己係羅馬帝國嘅繼承國,重佔領埋南歐,巴爾幹半島,中東同北非大部份領土,但係最尾因為皇帝死咗而停止進攻.
後來,奧斯曼帝國經歷過中興,滯止,改革,現代化,但都唔可以挽回滅亡嘅命運.
奧斯曼帝國係唯一一個中東同伊斯蘭國係可以抵抗歐洲列強嘅入侵,但係最後響19世紀初開始沒落,重輸埋第一次世界大戰同亡國.
而家奧斯曼帝國嘅繼承國係土耳其共和國.
信仰[編輯]
奧斯曼帝國國教係伊斯蘭教,畀咗好多優惠啲伊斯蘭教徒,但係都容納其他教徒.
文化[編輯]
奧斯曼帝國吸收咗地中海,黑海嘅傳統,藝術同文化體系,重加入咗新元素.喺奧斯曼帝國,唔同嘅文化都有得傳承.
而奧斯曼土耳其語係土耳其語嘅變種,但亦受到波斯語同埋阿拉伯語嘅影響.
現代[編輯]
- 內文: 土耳其
現今嘅奧斯曼帝國嘅繼承國係土耳其共和國,大致上保留咗一嘅奧斯曼文化,係小亞細亞一個算幾大嘅國.


text:
21 January 2012
越南,柬埔寨 2011-12-25to2012-01-04 - Part.09(02Jan)
本身約左果個tuktuk driver8點到gh點知唔見人,所以就叫gh既老細幫我嗌車,佢極想我用佢細佬既的士(即係第1日載我番gh既司機),又話價錢爭唔遠而且又舒服d因有d地方好大塵等等,但我話佢知我比較中意tuktuk所以叫佢幫手,價錢比我本身訂果個平,只要20蚊,是但啦如果佢識英文既話,之前一直都唔會太rely on gh嗌車,雖然總比係街求其搵感覺上好d,但亦都係網上見過有衰司機由gh叫番黎,想投訴又或者唔再包車gh又會多野講,所以都係prefer網上搵d好聲譽既,不過金邊tuktuk driver既資料真係唔多,依個都係見有人嗌過話唔錯所以見預book,25蚊一日我都覺貴不過金邊既物價係比siemreap貴而且又講到金邊幾咁唔好安全咁,所以算了,點知佢都係唔見人,算數了
卒之攪到8點半先出發,第1站係去Oreusey食早餐,去到好多好多人,係門口煮野食既地方指左要食既內臟麵(1.5),唔錯但係唔夠係吳哥尾二一日司機帶我去食係郊外鋪既早餐內臟麵好食,果度只要1蚊咋
跟手就到第一個景點Killing Field(萬人塚),都幾遠既地方,車都要行成半個鐘以上,而且經過既地方好多沙塵,比之前所到既地方為多,甚至乎多過尼泊爾,所以司機幫我買左個口罩(係吳哥用完後我就諗住唔洗用果個Scarf放低左,我成日用佢黎遮塵)
未夠10點到左萬人塚(丫,有隻蝴蝶唔知點解一上車就跟住我,爬左係我條褲到一直到萬人塚先離開,搭順風車好奇怪),3蚊包埋audio導賞,一路聽一路睇,不知不覺用左2個鐘,可能之前睇得太多日本同猶太集中營既故事,雖則殘忍但沒太多感觸,只係聽到其中一個故事時有d感動,見地下一個個下陷既大洞,仲有其他grave,殺人樹,magic tree等等,可以想像當時既慘況,後尾入面室內,睇下當中用農民又或者身邊既物件所做出黎既刑具,又睇到一層層排到上頂既頭骨,短短幾年殺左真係好多人,慘烈的日子
之後再去左Tuol Sleng Genocide Museum(S21,吐斯廉屠殺博物館,3蚊入場因導遊要5蚊所以我3蚊買左本書仔睇住就算),佢比較近市區,所以番轉頭又用左d時間,又係恐怖既地方但冇想像中咁大感覺,當中有4座大樓,本身由學校改建,依度係監禁同迫供既地方,再之後就會送到萬人塚屠殺,第一座樓係一間間房,困住d比較高級既官員,房入面冇咩野,只有床,工具箱同掛牆上面既相展示番當時和平後所發現既情況,時不時會發現天花,牆邊以及地下會有一點點血跡,就咁睇唔會太留意,但當發現後就會知道都相當多地方有,可以從ed既血跡方向以及彈孔想像一下當時既情況,同對出既陽光形成比較大既對比
另一座係比較細小既監倉,用磚又左者木板做成一個個極細既監倉,門上面既小窗比視平線為低,剛好用黎由高角度望入倉,而且係比鐵絲網包住晒,聽人地導遊講唔係為左防止佢地逃走而係唔比佢地跳樓自殺之用,仲有其他大型刑具連圖解,雖然我都買左本書仔知道d解釋,但眼見一個個睇落平常但用法狠毒既工具,想出黎既人個腦真係有問題,後尾去左一個展場,講番當時係s21工作既年青人依家既生活同回想當時既情況,係一d比較遙遠既東西,雖然可能透過電影又或者書等等接觸到少少,但親身去當地睇一d真實既當事人講又係另一回事,感覺總係不一樣
睇夠赤柬既東西就去左Russian Market(Phsar Toul Tom Poung,俄羅斯市場),因佢近我想食dinner既no problem resturant,原先叫driver最後先車我去睇完就可以食飯,點知佢車左我黎依度先,既然黎到睇左先算,入到去好多野買,因太多野係度,所以顯得地方好窄又好雜亂,又鞋又衫又零件眼都花埋,因太熱既關係,只係果度食左個酸酸地既木瓜檬粉,其他仲有好多野食賣,但我真係食唔落,之後又行下市場出面,仲食左個檸檬雪葩,涼下休息下幾唔錯
睇完時間只係4點未夠,所以就去左Wat Phnom(塔山寺)睇完先食dinner,當中經過Independence Monument(獨立紀念碑),本身plan last一日先去,不過其實冇咩睇依家經過左所以可以唔洗去了,去到Wat Phnom(入場1蚊),從粉紅色既外表感覺係比較新既寺廟,佢支撐頂既雕像幾特別,入到去先知其實都幾古舊下,d壁畫有番咁上下歷史而且d古仔又幾得意咁(圖下面冇英文,我只係偷聽人地導遊既解釋)
睇到太陽差唔多落山先走,但因番轉去no problem都要一段路,所以就改左去另一間食,個名叫Daraksmey soup,係食柬埔寨土鍋,我到時人唔算多,但無幾耐後就見好多當地人去食,飲埋啤酒都係5.5,但就同SiemReap食既差唔多
司機可能覺得依個地方太遠同冇咩車,所以就約左我7點半番黎接我,但因佢唔得閑就叫左另一人接我番gh,係行緊去tuktuk時一不留神爭d比架收唔切油既電單車撞親,都話佢地交通差同埋開得快啦,係越南,siemreap佢地會睇住人過但依度真係要自己小心d先得
可能個司機唔係好識地方,放左我係一條街就走左,因度度差唔多樣我以為岩地方就落車,睇番個gps原來都爭緊幾條街,好彩我有gps唔係冇地圖又黑蚊蚊都有排搵
見時間仲早,就順手行下先番gh,今次唔行街市而係行下之前經過既路邊小販,開頭專登唔用大機而用細機影,所以就可真實咁反映出當時條街實際既燈光係差唔多冇咁濟,好黑但又好熱鬧好多野食,雖然我仲好飽但行下行下見有食甜品既地灘,又見到有南瓜布甸,之前一直食唔到所以就搵左檔坐低食,雖然好黑又大塵但好多當地人都坐晒係度圍住個小檔口食野,又好多外賣既人係度等,都幾熱鬧,而且都幾多款式,但我只叫左南瓜布甸,佢同食開既唔一樣,係用成舊南瓜係上面整布甸加埋一齊,食時再加冰同練奶,又咸又甜咁都幾得意
番到gh都未夠9點,所以又係露台度飲下咖啡飲下茶睇下書咁,好不悠閒

Photo Link <<<<<<<<<<<<<
No comments:
Subscribe to: Post Comments (Atom)


text:
既然俄B聖誕老人無疾而終,咁唯有另謀出路,唔好晒咗D泥吖麻.
今次我試種越南來的佳麗:
痴痴地等,終於都肯啋下我.
都好既,因為佢,我對部電話既拍攝功能亦進步咗.睇下幾清!
過多日,佢就抬起頭啦,睇怕過埋個週末,佢就會整走個莢啦.
點知過咗週末,頂帽仲係度,身邊無啦啦又多咗個小朋友.
真係冇佢符?
努力呀,連呀妹都長到咁高啦,我都見佢有努力過既,下午再睇佢,已經好盡力咁撐開塊葉啦.
點解搞咗咁多日,頂帽都仲係甩唔到呢?
塊葉都開始唔靚,成組葉屈到側晒,隔離位終於忍唔住出手幫佢.
佢話屈得太耐,塊葉就會畸形,都係幫下佢,家陣舒服晒.
原來屈咗幾日,佢真係小兒麻痺呀.
一路兩塊葉都係縐既
仲唔似呀妹咁,曉攤開.
雖然塊葉仲係好縐,但中間既一組葉仔出黎啦.
冇呃你架,換個角度就睇得清楚D啦.
可惜佢長得好慢
過咗成個星期先有咁既成績咋.
至於呀妹呢,因為發育得好D,連塊葉都好似大塊D咁.但係,佢天生就有缺憾,見唔見呀?新長出黎既葉係得一塊架咋,唔係兩塊.
又過兩日,阿妹又多塊葉仔啦.
`
由於人地寄養既一梱燈籠椒正在結果,所以真係唔好意思,個風水位借佢地坐一陣,俾多D光線佢地吸收下.過多幾個星期,等佢地既情況穩定D,再俾你地搬返上去.
希望你地生生性性,快高長大啦.


text:
又一個月, 真心覺得越大越辛苦, 以前都只係餵奶換片, 而家要陪玩, 一行開就喊, 而我地都開始自己請工人, 預計八月尾就到, 希望到時可以舒服D啦!
阿女頭髮長得好快, 上次剪完冇耐, D陰又長過, 冇理由下下要出去俾人剪, 於是就試下自己落刀, 結果劣評如潮, 激死我, 好彩佢長得快, 所以只係肉酸一陣, 哈, 同埋夾起去佢咪唔肉酸囉!
呢個月阿女都係差不多進度, 企得穩左, 叫做唔駛扶都企到, 仲好鍾意周圍搞搞震, 尤其搞我D倉鼠!
而講野方面, 都係繼續mamamama, bababababa, mumumumumum咁, 都唔知係咪叫我地, 固體叫做幾好, 佢好為食, 而家我地出街食飯都會俾下飯呀, 麵呀, 烏冬呀佢, 不過都會用滾水淥下先!
除此之外, 阿女學識拍手, 我仲以為佢會識拜拜先, 點知係拍手先, 一識左就不停拍, 仲拍得好開心, 好自豪咁, 但拜拜同HI都教極唔識, GIVE ME FIVE都叫識識地, 會好開心!
阿女發展算幾快, 不過唯一慢既係仲未出牙, 見佢都好以吽左好耐出牙, 牙肉又腫腫地咁, 但就一直未出! 好彩我又唔心急, 成世人冇乜幾何係冇牙妹, 我仲好鍾意見到呢個冇牙妹既得意樣!
黎梗九個月要去健康院, 到時可以知阿女生長線有冇升返喇!


text:
專登去超市買肉,點知鮮肉檔俾D地膽師奶盤踞住,真係唔夠佢地黎.但我都要買豬展,豬尾骨煲湯架,唯有靜心等待佢地買完野,有虛位先攝入去啦.
好不容易買到上述兩樣,但點解唔見有碎肉賣既? 唔通要自己夾一舊俾人處理? 見到一包梅頭豬扒,唔錯喎,有少少肥肉,而且肉亦唔多韌既,就買起佢啦! 阿姐好好人,幫我洗妥先拎去搞碎,慳返唔少功夫.
我先將生抽,糖,鹽同胡椒粉放入大碗度,撈勻先醃肉既.
撈勻之後,加少少生粉再撈下,再加少少油撈勻,就可以包起放入雪櫃架啦.
我喜歡用薄既圓餃皮(四兩都有四十多塊皮),但今次買開果檔賣晒,唯有去第二檔厚D都要啦.
蕃茄洗淨切粒,用蕃茄有度好,就係可以睇住份量黎切,唔夠先再切多隻出黎用都得.唔好切得太大粒,好易督穿餃皮.(唔怕D餡太濕咩? 唔怕,如果你係即包即煮,係唔緊要架.)
唔需要專登將肉同蕃茄撈埋架,放少少肉係餃皮中間
再放蕃茄粒就得架啦.
用清水沾濕一半餃皮邊
覆起粘合,係咁意好似蔵姑娘D餃子咁,用手指公係兩邊壓一壓,等D空氣走減D,咁煮起黎就冇咁易因為空氣膨漲而谷穿隻餃子啦.
再將兩邊角位濕少少水疊埋即可.
記住喎,水滾放餃子,滾起到D泡去到煲邊咁滯,就加半碗凍水降溫,咁做D餃皮會彈牙D架.(記住呀, 我呢度係講緊淥一個人既份量咋, 如果你大煲淥二三十粒既, 就梗係要放多d水啦. 到時降溫就要加成碗水架啦. )如是者等佢再滾起就再加凍水,重複多三次,餃子就應該熟啦.驚唔熟? 咁你滾多次咯! (記住:煮果陣千其咪加蓋呀!)
若然係用黎帶飯既,翻叮淥好咗既餃子,再加D湯入去就得啦.咁整D皮就唔會因浸水太耐而發漲,食果陣仲係彈牙架.
其實整餃子有各種餡料變化,每家媽媽都有佢地自己既手勢.有D講究既就連餃皮都要自己親手搓,我就係D假日媽媽黎,所以都係俾幾蚊人洗,買現成餃皮算啦.


text:
路線:東涌市中心> 逸東>東澳古道(䃟頭>沙螺灣村>䃟石灣>深石村>深屈)>大澳
全長:13.87 km
時間:3小時6分
東涌到大澳係一條比較易行嘅路線,除咗尾段有少少山路之外,全程同行家樂徑冇分別.終點大澳係行完山後續活動嘅好地方,可以食下野影下相.好適合想行遠少少但又怕山路崎嶇嘅人仕
Total descent: -558 m
由東涌地鐵站出發行去逸東邨
經過東涌消防局,一直行到呢到上天橋
落橋之後繼續直行,跟住又會見到另一條天橋,今次唔唔上繼續直去
再行前少少,由天橋旁邊呢到轉落去
之後沿鐵絲網直行
行到呢個路口轉右向沙螺灣方向行.石門甲係可以連接地塘仔郊遊徑上昂坪,但如果要上昂坪我會揀行棧道囉
公園仔前面轉左,如果未去過候王廟可以直行出去打個轉先至繼續
喺候王廟對出草地望下大東山同鳯凰山,今日又係比雲包住咗
繼續沿路行,過咗球場同康樂營之後就嚟到海邊濕地.今日水退,梗係要出去睇睇
水退時出嚟濕地係可以一直沿岸行,去到一條樓梯先至再返去東澳古道.唔好諗住咁行法係唔路程短少少會慳咗時間,結果係相反嘅.所以如果唔係特別鐘意行出海邊最好都係沿古道行.如果諗住要行棧道就更加唔好行出來,因行出嚟會繞過咗棧道入口,要再行返轉頭就戇居了
無論水退得幾低,橫過呢到都一定要涉一涉水(濕腳)
查實如果唔熟路最好都唔好走落濕地,因為出口嘅樓梯遠望時唔太明顯,喺泥地行來行去搵出口唔多過癮嘅
行濕地嘅代價係”泥足深陷”
離開泥灘,又返來東澳古道了
沿古道行,一路都會見到有呢啲七姐果
前面就係䃟頭
可能因為太多人行錯了,呢個路口整咗個指示牌
沿路行,士多轉左
一條路,應該唔會行錯
繼續沿路行
轉個灣之後會經過一排屋,以前好殘破似荒廢咗,家陣靚咗咁多又似係有人搬咗入去住咁喎
行到呢到轉右,之後會再出到海邊
離開䃟頭之後係好易行嘅石屎路,其實成條古道只有尾段(大約五份一)係山路
再行一段路會去到一個觀景台,呢到可以睇到飛機起飛
古道全程有兩段大斜路,兩段都係上完斜又即時再落.
第一段斜路頂有個大水缸,唔知整來做乜嘅呢
跟住落斜路,去到呢到轉左繼續.轉右可以行出去沙螺灣碼頭,來回大澳嘅船係會經過,如果行到呢到想船走佬,可以出去碰下運氣
影飛機有一片農田做前景,唔多似係喺香港
沙螺灣新村
再行多一陣就到䃟石灣新村
照指示直行
䃟石灣有間三山國王廟,估唔到咁山旮旯地方嘅一間廟又打理得幾企理喎
近年行古道多樣野睇,就係興建中嘅港珠澳大橋.有多躉船,呢啲期間限定嘅相要影多啲先
好多蕉
離開䃟石灣再行一陣就要上第二段大斜路,比起第一段長.上到頂有個涼亭,仲有一塊睇唔到佢寫乜嘅石碑.第一行大字寫住”大嶼山深石村水圳碑記”.照地圖指示,呢到有小路可以行上去彌勒山轉向站
繼續行程,落斜之後就會見到呢條車路.代表到咗深屈了,呢到有士多可以吔野
今日水退,成個碼頭都露晒出來喎
呢到係深屈碼頭,有少少後悔以前冇橋躉嘅時候冇影多啲相
水退之後成個泥灘都係蟹仔,好正
除咗蟹仔,仲有好多魚仔
見到咁多魚仔就忍唔住要放一張喺 4 年前影嘅相,當時喺深屈碼頭同一個位置(水漲)見到一群”刀片”魚,開心到飛起.唔知以後仲會唔會有機會喺呢到再見到呢?
離開深屈碼頭,沿深屈道行,去到呢到就照指示牌方向轉右.如果繼續沿馬路上斜可以去到昂坪,不過由呢到行上去就比較戇居囉
繼續沿路行
然後靠左上
之後有一段樓梯要行,唔洗行好耐
石屎路鋪到呢到就完了,開始有山路行下
成日行過呢到都會影一影呢個海灣,今次認真對一對地圖,原來呢到叫新洲
唔知點解呢段路好似成日都有山火,睇嚟最近又燒過了
大澳在望,大約行多十分鐘就到大澳
見到呢個樓梯口唔洗理佢,直去
嘩,行行下喺路中心見到成隻手指尾咁長嘅毛蟲:o🐛🐛🐛🐛
前面出去就到大澳了
對面呢間係楊候古廟,要行到老遠新基橋先可以過到去
拿拿林行出市集先
今日大潮退,平時觀光船行嘅航道乾到見晒底
六點先至入到嚟仲發夢想有船座,當然係冇啦
大熱天時行完,飲枝紫貝天葵山楂,爽到震👍
今日帶咗頭兩部機出嚟玩,一部已經年過五十,另一部就係百年老妖.雖然兩部都算係古董,不過呢類柯達相機冇乜改裝價值(鏡頭唔靚)所以唔值錢.啱晒我呢啲窮人玩
夏天入大澳影日落有少少嘥氣,都係早少少座車走人好過


text:
2009年1月2日星期五
唔好以為老細放假就可以放鬆吓,原來唔係!
佢放假前就交低晒要做呢樣要做果樣,呢樣又話要出,果樣又話好趕!
如果唔係張6仔唔生性,我就唔使咁慘啦!
好彩今日有人請食Lunch,心情都好D!
本來訂咗去富臨飲茶,點知去到先知我地個Booking No.唔係我地喎!
問個阿姐咁點先,我地五個人明明有訂位,依家又變咗無位喎!
個阿姐忙到七彩,淨係叫我地等等,大姐呀!Lunch Time九百幾人等位,
要等到幾時呀?我地為有轉馱啦!阿Ken以9.8秒跑去喜萬年,
叫佢個契妹比張枱過我地,嘩度又係鬼死咁多人,好難有位喎,
最後佢個契妹比咗員工尾枱食飯個位置過我地,如果唔係都唔知等到幾時!
好似文迪佢地咁,訂咗枱都等咗成半粒鐘先有位,到時好多點心都無啦!
花姐仲搞野,訂咗枱又遲到喎,人家緊係比唔到枱佢地啦,
叫芳芳幫佢地攞定蛋撻仔先,唔攞定真係會無得食!
叫咗第一輪點心,想食果d都食唔到,不過有得食都好彩喇,
SaSa都不知食得幾開心,祥少話食得差不多,要去B仔記球場練射籃,
都唔知有乜好練,班後生仔都唔練,你d老將練得咁辛苦為乜?!
Ken哥好似唔夠皮,仲想叫個炒飯食,我地齊話唔好預我,搞到佢都唔敢叫!
最後都要講句
多謝
NatNat!


text:
講下呢間民宿先,其實我已經住過一次,本來上次就諗住Book旋木家嘅,因為有D雜誌報導過,睇落又幾特別,不過呢一間旋木家成日都爆滿架,因為本身佢哋內地好多公司包晒成間做公司D Training.間旋木家有三間館,但係都可以Full Book架,真係勁 ! 不過可能又同佢個個位置有關,因為佢個幾間都係係海邊.其實,係海邊都重有好多間可以選擇,但係靚D嘅價錢又好貴,平嘅又真係好民宿下.又可能因為呢到有深圳墾丁之稱,所以每逢週末就會有好多深圳住嘅人過來呢一邊玩架啦~~
上一次搵咗一排,其實都係係網上面搵嘅,有個網專門係Book D 住宿嘅,叫檸檬網Lemonsay.我哋就係呢到搵到呢一間 MoMoHouse,呢一間個Café個樣都幾吸引,老闆又幾Nice.經呢個檸檬網Book住宿係要落訂,俾錢嘅方法就係用支持寶,係年幾兩年前我都有淘寶,不過自從佢無得用香港信用卡之後我都無用.俾錢呢到又發生咗一個小插曲,因為我個個淘寶Account好耐無用,所以就費事用啦,就叫其中一位親友幫手俾訂先啦,諗住係好似淘寶咁,去OK買張增值咭入落去個Account到就得,點知原來香港買嘅充值只可以用返係淘寶或者天Mall入面,其他一概係用唔到D錢架.入咗成千幾蚊入去,原來係用唔到,瀨咗嘢 !! 親友都有時會買下淘寶嘢嘅~~
之後我就不斷咁係網上面搵下有咩方法可以入錢入去淘寶個 Account 到,原來家下香港有好多公司係可以幫有淘寶嘅人入錢,佢哋係直接由銀行入錢去個淘寶個 Account 到,所以係可以買其他嘢 !! 最後搵到一間叫WePAY 中國支付平台,只要過錢入去佢哋指定嘅戶口到,好快就會過錢入去你個淘寶戶口到,入完重要有Email提示,都幾方便.
住宿 : MoMoHouse 地址:深圳市大鵬新區大鵬街道鵬城社區較場尾路51號(金水灣度假村旁). 電話:13510977900 QQ:55512337
住宿 : MoMoHouse
地址:深圳市大鵬新區大鵬街道鵬城社區較場尾路51號(金水灣度假村旁).
電話:13510977900
QQ:55512337


text:
以前去台灣首先要做嘅嘢係去簽台證,手續雖然唔算太麻煩,但申請嘅時間都幾長,首次申請要成三個星期,我自己唔係第一次都要成個星期先出到個台證.不過而家實施咗網上簽證就真係方便好多啊!唔知係咪咁,近排身邊亦都多咗好多人去台灣,不過大部份都係去台北或高雄,墾丁,台中就好似少啲.
選台中係因為行程中有一個清境農場同埋去日月潭浸溫泉,成個行程都好休閒,亦唔須要行太多路,好啱同屋企人去,所以由最初報名係六個人到最後一行十人,真係好難得啊!
因為係跟團,所以雖然十二點幾機,但九點幾要去到機場集合,今次集合嘅地點喺機場二號大廈,原來機場巴士亦可以喺二號大廈落車.
巴士站喺正大堂門口,真係幾方便啊!
哩四日嘅領隊兼導遊,報到先!
其實話就話喺二號大廈過關,但最終都係搭無人駕駛列車同巴士去返一號大廈嘅閘口上機.
行咗一大段路坐埋無人駕駛列車先嚟到哩個坪台等巴士去上機嘅閘口‧
都等咗成兩個字先有一班巴士.
香港機場真係好繁忙,哩啲裝行李嘅車同巴士不斷咁穿來插往.
搞咗大半個鐘終於去到上機嘅閘口啦!
好細隻嘅飛機仔呀!
每邊三個座位
飛機起飛無耐,就開始派發飛機餐,成個餐最好食係個cookie呀!
剛剛派完餐嘅空姐,即馬不停蹄開始收返啲餐具,成個過程都係半個鐘內搞掂呀!
話咁快,個半鐘頭機就到咗台中機場嗱!
過關都好快,工作人員喺我哋自已印出嘅入/出境A4紙上打個印就得嘞!感覺有啲兒戲呀!
台中機場以前只不過係一個軍用機場,所以面積相當細,一眼就見晒,而且設備一般.
機場有一間找換店,據知以前係由私營機構運作,唔係成日開工,或者啲台幣換晒就收工,所以以前旅行社通常會見議喺香港換晒錢先過嚟,不過而家由台灣銀行接管,基本上唔會再有哩啲情況出現,而且個匯率都唔錯,1蚊港幣對3.92台幣,不過要收返100蚊台幣嘅手續費;如果對返港幣就要收港幣30蚊.
我哋喺香港換晒錢,所以過到嚟只係等啲團友換,又遇啱有班長春團,佢哋人人都要換,所以搞到大排長龍,搞咗成個鐘先走得啊!
差唔多三點先離開台中機場,旅遊巴行咗無耐就見到哩座金頂嘅建築物,覺得幾靚所以影咗佢,但原來佢就係中台襌寺,聽日嘅行程都會去啊!
個半鐘車程就嚟到霧社風景區,屬於南投縣.
哩個係停車場,我哋旅遊巴係上唔到去住宿所在嘅山路,所以要喺哩到落車再等民宿安排van仔分批接我哋.
我哋係用哩隻雙層旅遊巴.
全台灣海拔最高嘅Starbucks
導遊話台灣有三多,7 eleven係其中一多,哩間係台灣海拔第二高嘅7 eleven.
由於位處高山,所以啲包裝食物全部都漲卜卜呀!
佢哋便利店賣嘅飲品種類真係好多,同日本真係好似啊!
真係多到樣樣都想買啊!
哩啲手信嘅價錢都唔平啊!
個商場好有富良野feel呀!真係人在台中,心在日本呀!
四處都放有bear bear 熊.哩啲舖頭主要係賣薰衣草嘅產品.
.....續 (Day 1 - Part 2/2)


text:
今晚其實無諗住會整呢個餸 o架,原本係諗住蒸魚嘅,不過去到街市兜咗幾個圈都搵唔到啱食嘅魚,之後喺其中一個魚檔度見到有魷魚賣,$15 兩隻,仲好大隻 o添,而且都算幾新鮮,加上又諗到我個 To Do List 內有個釀魷魚筒想整好耐,咁啱喇,就買佢返屋企啦!
材料:
魷魚
白糯米
黑糯米
蝦米
芡汁料:
蠔油
生抽
麻油
糖
紹酒
粟粉
水
食譜參考自杜紹鵬嘅《米香美饌》.
- 糯米,黑糯米洗乾淨後,浸水 6 個鐘;蝦米洗淨,用水浸軟後切碎,備用.
- 用浸蝦米水撈勻糯米,再拌入蝦米碎,隔水蒸約 30 分鐘至熟.
- 魷魚去衣,切去眼,鬚,軟骨同墨囊,洗乾淨,用抹手紙索乾水份.
- 糯米飯釀入魷魚筒內,然後用牙籤將開口封好,隔水蒸 8 - 10 分鐘至熟.
- 將芡汁料煮滾,之後淋上蒸好嘅魷魚筒上即成.
Notes:
- 原食譜除用蝦米碎之外,仲有用金華火腿碎.
- 黑糯米比白糯米需要較長時間蒸熟.
- 黑糯米唔可以單獨釀入魷魚筒內,因為黏度唔夠,蒸熟後切開時會鬆散,所以一
定要溝白糯米.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
星期一同 Li Kien 一齊去咗探江樺老師,因為 Li Kien 今個月碩士畢業,所以佢約埋我一齊去老師屋企,著住畢業袍同老師影相留念.
江老師係我同 Li Kien 讀演藝學院時嘅聲樂老師,
呢度就係平時我哋上堂嘅音樂室.
Li Kien 仲帶埋達達一齊去 o添呀!達達見到 uncle 之後,
不停咁同 uncle 傾偈,完全未喊過呀!
老師好欣賞我帶去俾佢果個紅茶雪芳蛋糕,因為佢覺得我整呢個蛋糕背後好有心思,而且咁啱老師原來又唔鍾意食有 cream 嘅蛋糕,呢個真係啱哂佢!但最重要嘅係,老師原來係呢個月生日喎,咁我就同老師講,呢個就當係生日蛋糕,預星同佢 say happy birthday 啦,哈哈!
臨走前再嚟多張大合照.
其實當年喺 APA 讀書時,第一年我並唔係跟江老師 o架,不過覺得原本果位老師教嘅方法唔係好適合我,而我又趁暑假時自資拜師江老師,發覺跟佢上堂舒服好多,用嘅方法都比較適合我,所以之後到第二年時就向 department head 申請轉老師,之後歌藝都有一定進步,不過可惜因為自己身體情況嘅問題,未能好好發揮,所以讀完兩年 diploma 之後就無再讀落去.
雖然離開咗學校之後少咗同老師見面,但好多時都會喺一啲演出場合碰面,所以其實斷斷續續都有 keep contact,而且老師間中都會介紹工作俾我呢!我一向都好尊敬江老師,因為佢不單有學識,歌藝了得之餘,而且仲有好好嘅修養,同我呢啲 "粗人" 比較起上嚟,簡直係一個 "聖人".
雖然老師依家已經年過八十,但係把聲仲係 keep 得好好,經常都仲有演出.係咁多本地歌唱家之中,老師都可以話係寶刀未老,一出聲已經聽得出功力深厚,其他人完全無得比!無論係古典聲樂抑或係流行音樂嘅歌手,幾多人到咗呢個年紀,都已經失哂聲,唱唔到歌,又或者即使唱到,但把聲都唔再好似後生果陣時咁好聽.唔係誇張 o架,你哋睇吓下面呢兩段演出片段就知我無誇張 o架喇:
呢首係《康定情歌》.
跟住呢首係《聰明姑娘愛繡花》.
雖然當年江老師同費明儀老師聯同香港中樂團嘅演出已經係 9 年前嘅事,但坦白講,以老師當時嘅年紀,仲可以有咁好嘅聲音同唱功,真係唔係人人做得到,況且依家都仲有演出呢!所以我一直都覺得自己好幸運,可以跟到江老師學藝.記得媽咪以前曾經講過,佢後生時,經常都喺收音機度聽到江老師唱歌,但就真係估都估唔到,多年之後自己個仔都可以跟到呢位名師學唱歌,所以自從我跟咗老師學唱歌之後,幾乎每次老師有演出,佢都一定會去捧場!
諗番起上嚟,我依家都好想媽咪繼續陪我去聽唔同嘅 concert 呢!


text:
星期五放工返到入嚟屯門,架巴士去到碼頭後司機叔叔就好大聲咁嗌:「美樂花園度爆水管呀,啲車駛唔到過去,要去美樂嘅就喺呢度落車!」雖然我唔係住美樂,但係我諗條湖翠路封咗,即係連我屋企都去唔到啦!所以我就跟埋人落車,順便去海趣坊間百佳兜個圈,睇吓有冇嘢減價又啱使先.
行到雪櫃果度,見到有隻乳酪做緊特價,賣 $3.9 啫,心諗,梗係第二日到期喇,如果唔係都無咁好死啦,睇真啲,原來都仲有成 3 日先到期,咁睇吓有咩味道先!啲味道都幾特別喎,除咗有最大路嘅士多啤梨同藍莓之外,仲有橙,蘆薈綠茶同 cappuccino 噃,首先就敲定咗蘆薈綠茶,跟住原本想揀 cappuccino 嘅,但睇吓個成份,根本就無咖啡粉,只係得 flavoring,咁我就寧願揀真材實料嘅橙味 lu.
前日就試杯蘆薈綠茶,一揭開見到啲乳酪我就知道 this is not my cup of tea!因為啲乳酪好濃好 "杰",估到會好濃奶味,個心當堂冷咗一截,食落口果然好重奶味,一啲綠茶味都無,心諗仲以為可以用啲綠茶味冚過啲奶味 o添,好驚自己會 "捱" 唔到最後一啖就掉落垃圾桶,好彩最後都 "捱" 得到 (真係折墮,用個「捱」字去形容食嘢). 係人都知我係好怕嘥嘢,尤其係浪費食物,之但係羶味嘅嘢就有時真係頂唔順,好惡哽,所以以前媽咪見到我食到啲好重奶味嘅嘢就會叫我唔好死頂,走去吐 / 嘔咗佢,唔好為咗唔浪費就夾硬食埋佢,免強無幸福.
因為今日到期,所以就一定要食埋杯橙味喇!不過今日我醒目啦,撈埋啲青蘋果同香蕉一齊食,可以溝淡啲奶味.
好攪嘢,啲橙肉攪到碗生果好似蟹籽沙律咁!
溝埋生果一齊食果然好好多,不過我都有試過淨食少少乳酪,就無之前杯綠茶咁難食,可能係因為啲橙肉比較酸同濃味,可以冚到唔少奶味.


text:
事原某同事話今日復活節都要返工, 不如食餐好小小慰勞吓自己啦
就係咁我就推介咗同事去new york cafe食啦
唔知係唔係今日多人的關係, 我地只可以坐出面
不過天氣唔算太熱, 都幾舒服
再加小小幻想自己身處中環海邊的高級餐廳
感覺就好似開完個長途會議的CEO, 正在享受今日豐富的午餐一樣
休閒自在,
不過回到現實, 需要CEO個餐可能係$368, 我地只係俾$68
CEO坐中環海邊, 我地就坐元朗馬路邊, 都差唔多啫, 都係"邊"啊
最唔同的就係CEO食完之後可以想下之後打GOLF好定係出海好
而我地食完飯就要LA LA聲死番去開工啦
講回食物, LUNCH食的野同DINNER幾乎一樣, 連價錢都一樣
$68 4OZ牛抑連湯, 飲品, 不過今次仲有甜品添(上次DINNER反而冇)
我今次一樣食番上次的菜式 ~ 牛抑係因為要影張相比大家睇吓
質素同上次一樣, 不過賣相就差小小, 之前食個件牛排係有網紋架
這件滑一滑的牛柳,味道就VERY GOOD啦, 勁多肉汁,不過有小小根喎
扣小小分啦
唔好睇佢細細碟, 其實都幾飽,
有個女同事食到食唔哂 , 不過佢偷咗兩支餅乾(餐廳送的飯前小食)
飲多人半碗湯(因為好味, 所以連男朋友個碗都飲埋)
同埋男朋友的豬頸肉數舊, 唔飽先奇啦
另一個同事食烤雞配凱撒沙律 $38 ONLY
佢話D雞好淋, 又唔會好乾爭爭咁
仲話超抵食, 佢話家鄉雞都要$30啦
最後仲有芝麻雪糕做租品, 正
不過之後又要返公司繼續捱啦


text:
食完早餐 番屋企沖完涼就準備入大埔探 2 姑奶喇 打比佢約時間 佢叫我地休息下 唔駛特登黎探佢 其實我有好多家務未做 真係唔想出街 不過之前諗咗探就想探囉 唔會佢話唔好探 就比籍口自己唔探 有心做點都會做 我入到去 佢唔通趕我出去咩 咁我即問里奧大人想唔想探先 佢話想 因為下星期日又未必得閒 咁我話想就探囉 反正都預咗今日探嘛 ~
今日酷熱天氣呀 但見到藍天白雲真係好開心呢 ~
食埋豆腐花再買枝豆漿 買埋車厘子就去 2 姑奶屋企喇 去到 1 點 坐到 3 點就走喇 因為要趕住番屋企煲湯呀 ~
出到市中心都 3 點半 食埋 tea 再買埋餸 又買咗 4 磅車厘子同 2 磅龍眼 買下買下都買咗 9 袋嘢 喺時候走喇 因為拎唔到 之後里奧大人話唔好煮餸同煮飯 因為就咁飲湯食湯渣已經夠飽 嘩哈 咁仲好 唔駛煮 ~
是日懶餐 - 青木瓜花生眉豆雞腳豬骨湯
青木瓜花生眉豆雞腳豬骨湯 - 青木瓜係家姐屋企附近 d 人種架 所以比個我試下煲湯囉 媽咪就幫我買埋雞腳 我就咁買花生眉頭豬骨就搞掂 ~
食完飯洗埋嘢就去 OTO 買嘢 好感恩有 discount 之餘再減 $200 呢 ~
買完里奧大人拎番屋企 set 好哂就出發去跑步喇 我唔去喇 好鬼攰 所以即沖涼 ~
呢年好多時腰骨都好痛 照過 x-ray 又無事 兩個中醫就話做完婦科手術會咁 慢慢會無咁痛喎 希望快 d 唔痛啦 ~


text:
港島綫西營盤 財務公司支店検索
西營盤
西營盤站是港鐵港島綫鐵路站,位於香港島中西區西營盤第二街與正街交界的一段第三街和高街之間的地底,主要服務西營盤及西半山居民.該站亦是最接近西區海底隧道(港島端)的鐵路車站.此站作為港島綫的西延段——西港島綫的組成部分,於2015年3月29日啟用,為該綫最後一個啟用的鐵路站.該站已隨2016年3月27日B3出口的啟用正式完成建築工程.但該出口的升降機工程仍在進行中,預計在2016年第二季完成.西營盤站興建在地下洞穴內,深入地底50米,代替鰂魚涌站(深42米)成為全香港第二深的洞穴車站,僅次於香港大學站(深70米).車站出入口以灰色及磚紅色為外牆主色,而出入口設計以小廣場,公園及梯級等設計手法與社區無縫結合,使車站入口融入社區之中,不顯突兀,亦貫徹了「社區車站」的設計概念;而車站大堂及月台則以紫色為主色,以搪瓷焗漆板及中文書法為裝飾,與上環站的啡黃色形成對比,但車站裝修又能與港島線其他車站的整體設計風格連成一氣.此車站由凱達環球(Aedas)國際建築設計事務所負責設計.該站是港島綫的中途站,乘客可在此乘坐往堅尼地城或柴灣列車,往返香港島及九龍等地.該站附近有十分多街道及設施,包括皇后大道西,華麗海景酒店,菲臘牙科醫院,皇后酒店,帝后華庭,聖公會聖馬太小學,西營盤賽馬會分科診所,西浦,薈臻,東華醫院,東華醫院許莫德瑜護理安老院,俊陞華庭,香港聖公會聖馬太長者鄰舍中心,港島太平洋酒店,普頓臺,SOLO Workshops,中山紀念公園,中山紀念公園體育館,中山紀念公園游泳池,西區中心,118干諾道西,瑧璈大廈,第一街,正街街市,香港萬怡酒店,華麗都會酒店,華大盛品酒店,東慈商業中心,西區裁判法院,第二街,正街街市一樓,縉城峰,救恩學校,英皇書院,樂善堂梁銶琚書院,西營盤街市,贊育醫院,聖保羅書院,長春社文化古蹟資源中心,基督教香港崇真會救恩堂,西區社區中心,西園奇靈里,安達中心,高樂花園,香港萬怡酒店,港島太平洋酒店,華大盛品酒店,西港中心,東慈商業中心,警務處西區總部暨警署,,(升降機將於2016年第二季投入服務),般咸道,般咸道,雍慧閣,般咸道官立小學,戴麟趾康復中心, 豫苑,西營盤社區綜合大樓,俊傑花園,嘉麗苑,聖嘉勒小學,聖士提反女子中學,THE BABINGTON,蔚庭軒等.


text:
開學後一星期就開始忙
真係要多謝GRACE對我咁好
到下個星期先終於無咩野做
但再下個星期..D TEST又等緊我
真係唔開心
今日難得下星期無野做,我陷家又唔係到,又係星期六
以為可以訓晏D啦
點知又係晨咁早要做野--INTERVIEW
真係想死
晨咁早對住D ROBOT..佢地又要蠢到死
咩都唔識答
真係殺左我啦
近排隻智慧齒又發作了
都唔知係粒痱痣引發佢定佢引發粒痱痣
總之我D牙又痛啦..我仲發現佢地逼到我個2隻大牙移哂位
我決定要拔左佢地
豈有此理
成日等閒就發癲
仲要被人話我係老女人
佢就老
明明我仲細過佢2歲
仲話我老
我真係嗌佢唔過
仲有一樣令我不爽既事..要舉中指先可以洩憤 凸\ . /凸
話說個時我同全世界既人都衝緊一份功課
咁我既"好同學"黎搵我,為了保障私隱AND我既安全
中間既過程刪略
就是這樣..佢嬲我真係唔知點解..佢又唔講明佢想問我D咩
就咁叫我講我多左邊幾個
大佬呀..你又唔講你原本有邊幾個
我點知我係比你多出邊個咩
咁我答"i don't know" 好正常者
有咩問題先
我又唔係唔想答佢
真係想死囉
我真係發覺我同佢係完全溝通唔到囉
真係越講越嬲
你地評下理啦


text:
Wednesday, January 29, 2014
聖誕遊LA day 8 San Diego SeaWorld +Old Town
12月28日,呢日我地遠行,去San Diego Sea World,其實San Diego 有動物園,Safari,同Sea World,但朋友個個都推薦Sea World, 於是一於走一趟.三個地方都老幼咸宜,除左啱妹妮又啱公公,唔駛成日去theme park賴低公公咁悶.
一早又去In-N-Out食早餐,我地9點9到居然一個人都無!!原來呢間10點至開,因為舅父drop低我地就去左買野,唯有係度等下啦,十零分鐘啫.
屎坑三日香,呢日仲揸住Sophia架
我地以為自己係第一個客,點知已經有幾枱客一齊等開門,我地係第4張單
點解妹妮個pat pat咁多肉既:?
見到隔離枱男仔,妹妮竟然夠膽去撩佢地喎!但係個男仔好似好尷尬咁,後尾仲搬埋枱潻
有得食了,點知唔覺唔覺已經成11點了!!
由我地屋企出發大約個零兩個鐘,但係中途又有塞車.好彩沿途都係海邊,風景怡人
去到SeaWorld已經成1點了!!要趕緊腳步了
今次精喇,上網睇下有無買飛折扣,點知Sea World周圍都無discount,雖有排隊買飛啦!成$76張飛,好貴呀!
入場了!!
入到場都係週圍逛下先, 妹妮見到有好多人圍住隻蜥蜴,又走埋去排隊摸
隻野咁核突,真係見到都想走開,但係妹妮夠膽摸,仲話好滑架潻,佢真係好大膽呀!
其實呢度同海洋公園差唔多,都係睇下企鵝,海象,海獅,海洋劇場咁.不過可能對妹妮同公公一嫩一老都唔覺悶既
睇佢見到公仔都要攬一餐,見到真動物又點會悶呢?
原來睇白鯨,好大隻呀
再去Wild Arctic, 呢度有一個機動版本同行路版本,motion版類似模疑坐直昇機遊北極,但係條隊要成個鐘!我地揀行路版算了,唔駛排!
其實妹妮都夠高玩motion版了!
呢度佈置到北極探險基地一樣!
可惜北極熊就得一隻,仲要好遠距離望啦.係飛機比妹妮睇左套北極熊紀錄片,而家北極愈來愈細,北極熊就黎無地方住了,走到去無雪既地方,有d搵唔到食物就活生生餓死.
呢度又有隻海象,一劈野咁
呢度有真既冰牆,比人感受下北極有幾凍,同冰既感覺
跟住又去左海龜館
有咩睇得咁興奮呢?
但係呢個Sea World就係無咩餐廳,要行返出正門先有d坐低既餐廳,其他都係hot dog stand,只有hot dog賣.查實我地都無咩坐低過,只係坐係度食左隻熱狗又行過.
好彩咁啱海洋劇場仲有半個鐘開始,我地走去霸定位等開場,不經不覺都坐了半個鐘,叫做唞左下. 終於開場了!
散場時影番張全家幅先!
睇完海洋劇場,對面就係鯊魚館.呢度都有好多條大大小小,唔同品種既鯊魚呀
而家冬天,5點天已經黑齊了,一天黑無太陽氣溫就降低好多,我地都係打算行多一陣就走
呢個係Sea World既地標,離開好遠已經見到呢棵'樹'了!
d海豚好乖呀
行左一陣,反而見到有賣pritzel 既檔攤,我地買左個甜既cream cheese pritzel,入面塞滿甜cream cheese,好好味呀!好食到一致話要encore呀!
行出正門,見到有snow world呀!有雪撬比細路仔玩架,但係又想離開去Old Town食飯,所以無排隊,淨係玩左一陣雪咋
仲見到Rudolph 潻!幫聖誕老人拖雪橇果隻鹿呀,又影下相先
離開Sea World, 我地去附近既Old Town,EE話前幾日同朋友黎時有一間好味餐廳,於是呢晚去食晚飯.但途中妹妮已經瞓著左
呢個Old Town係遊客區,d建築物都好有特色,好似二百年前back to the future 3 既感覺
行入呢度就係EE話好食既餐廳
我地去到呢架'貨車'影相,有人埋黎話有免費相影,於是影下啦,原來都係想sell你買相.不過我地無買呀,淨係要左佢免費果張
就係呢張了!
呢度好多佈置呀
仲有表演潻
妹妮好似好enjoy咁
可惜餐廳要等個半鐘!!但已經7點幾了,唯有求其食第d野啦
只係順道見到香料鋪又入去逛下
呢d 好沙漠feel既仙人掌樹,係呢頭好普遍
最後我地又去hometown 食buffet,諗住用左上次送既coupon. 一心想黎到San Diego食下d地方野,點知又係hometown
不過妹妮又幾enjoy,佢不嬲都鐘意食buffet,可以走來走去嘛!
自己夾野佢覺得好好玩 -_-
估唔到呢度影相都幾靚噃
呢日就咁結朿了,回程去到近LA 時突然變得好大霧,d 霧好似由天降落黎一樣,由二樓咁高慢慢飄到地下,視覺睇到真係好得意呀!
Subscribe to: Posts (Atom)


text:
第十天:自駕旅遊
札幌 --> 二世谷積丹小樽海岸國定公園 (地圖)--> 小樽 --> 札幌
住宿: 東橫Inn北口
行程簡介:
今日係自駕旅遊嘅最後一日,為o左爭取時間,我哋都幾早起身下! 係酒店食完個早餐就出發去我哋今日嘅地方積丹半島海岸公園,
呢個地方係我係一本講北海道駕車旅遊嘅小冊子都搵到嘅.返到香港搵返d資料先知原來呢個積丹半島海岸公園都有好多野外嘅嘢玩個喎,重有露天風呂添呀,不過我去嘅時候有唔多覺喎.基本上我哋都係行o左呢個積丹半島海岸公園一半路途到,夏天嘅時候應該會多嘢玩多d,不過我哋個日去嘅風景都好鬼死正.揸住駕車一路行一路睇住呢個原岸嘅風景真係非常正斗呢.基本上我哋都唔知個達地方叫咩名,睇住時間見到有路就行.原來我哋都去o左幾個景點架,有島武意海岸(地圖),美國漁港(黃金岬)(地圖)同埋積丹岬,然後兜o左個圈返返去小樽.途中經過幾個地方都好靚,非常之有漁港嘅感覺,重有好多海鷗添呀,一行埋去就飛走架啦,完成o左呢個海岸之旅之後就返去小樽到食午餐.我哋去o左位於小樽嘅一個 Wing Bay Outlet 嘅地方行,又係一個好鬼死大嘅地方,重有摩天輪玩添呀,不過我哋去到嘅時候就維修緊.隔離重有間Otaru Hiton Hotel添呀,不過我哋無行過去個邊睇過,睇返資料入面有d食店都好似幾好味咁,有機會可以去試下.唔知係咪平日既關係,個 Shopping Mall 都唔係好多人行,店舖都唔係有好多間喎,反而個 Supermarket 就好鬼死大個.係入面搵o左一間係拉麵橫丁既橫麵店一人叫o左一個午餐定食,
味道就一般啦,無咩驚喜.之後就行o左一陣就驅車去另外一個景點,係位於札幌附近既羊之丘瞭望台,去到既時間都差不多係五點鐘,天色都開始變黑,重有少少雨添,頂~~~又係要俾入場費個喎,重要成JPY$500大元入場費添,所以我哋又係係門口到到此一遊算吧! 之後就要返去還車,不過途經有個地方又係個d有幾間商舖圍埋一齊既地方,入面又有一間UNIQLO,嘩,真係好似7-Eleven咁,梗有一間係左近.裡面重有一間買麵包蛋糕既商店,到唔知叫咩名但係d蛋糕同埋麵包整到鬼死咁靚,睇個樣好似好好味咁,見到就流晒口水~~~~不過我哋都買o左一件精美既栗子蛋糕仔,近住我哋就去還車仔啦.近住就到搵晚餐食既時候,本來想去札幌啤酒館到食放題,由酒店行去搵o左好耐先搵到,點知話無得食重要係預先Book先有得食,真係一肚氣呀.係無得食放題之下就行返去 Sapporo Factory 入面既食肆到食晚餐.今晚既晚餐我哋就揀o左食燒烤晚餐,成日都見到呢間野係d日本報章到買廣告既麥羊亭,重有Discount Coupon添呀!本來諗住食返個放題補數,不過經我哋兩人商量後都係叫定食算吧,因為都唔係好肚餓.我哋分別叫o左一個羊同埋一個牛既燒烤定食,嘩~~~原來d羊肉都幾羶下,好在無試食個個羊之放題,如果唔係就賴野~~~食完野就行下個商場,不過d舖頭差不多全部到閂晒門,咁我哋唯有返酒店休息,順便去行下附近既便利店.


text:
2011年2月22日星期二
魔鏡,鏡魔
唉,已經好多年冇問過魔鏡呢個問題喇.我係驚聽完個答案之後,塊魔鏡會即刻變成玻璃碎!
唔知係邊個最先提出魔鏡呢樣嘅呢?條友真係好有見地,因為對於好多人嚟講,鏡嘅魔力絕對係無可抗拒.大家都可能見過呢類人,佢地無論喺任何地方,任何場合,只要見到可以反光嘅,就會照餐飽,仲會不時搔首弄姿,再加埋貓步轉身添.有時鏡癡照得興起,直頭可以到達物我兩忘嘅至高境界!早兩日就見識過一個咁嘅極品嘞.
屋企座大廈有三部,門係拋光金屬面,不過就有磨沙花紋,要當鏡照都勉強可以.而裏面最埋邊嗰幅牆(即係對正門嗰幅)就直頭係塊玻璃鏡,絕對係鏡癡嘅恩物.話說早兩日返屋企,入到電梯大堂已經見到一個長髮少女.睇真,原來係個大約十六七歲嘅學生妹,企咗喺最右邊嗰部前面.佢企得好貼部,個鼻差掂到門咁滯.門當然冇乜好聞,所以我相信佢係照緊鏡,雖然我絕對唔明白黐到咁埋有乜可能會照到鏡.
等咗一陣,結果中間部到先.我一向都好禮讓嘅,所以就等其他人入晒,自己最後先入.到我入嘅時候,個學生妹都仲係全無反應.我同佢三九唔識七,當然唔會提醒佢啦,費事俾佢以為我係金魚阿伯.入之後,我企咗埋最裏面,背脊貼住塊玻璃鏡.點知門開始關嘅時候,學生妹就一個箭步閃咗入嚟,動作相當敏捷吓.佢㩒完之後,竟然向住我迎面飛撲,速度仲快到無倫.我唔慣同陌生人有肌膚之親,條件反射令到我即刻避開佢.好在我身手都算唔錯,一個錯步就閃咗埋另一邊牆.跟住睇清楚,原來佢已經黐咗埋塊鏡度,仲開始撥弄自己把秀髮.佢動作好大,撥到把秀髮飛起晒,間中又夾雜幾吓fing水髮,仲誇張過洗頭水廣告.當時真係好驚佢把秀髮會掂到我,點知佢會唔會有頭蝨架.最弊部咁細,根本就冇乜位走盞.好彩我企個位距離佢嘅攻擊半徑都仲有幾吋,算係有驚無險啦.
講開又講,比起身體接觸,我更怕掂到其他人嘅頭髮.次次搭親巴士地鐵,見到車窗上面頭油印,就連毛管都棟埋,想嘔咁滯.
言歸正傳,喺學生妹fing到興高采烈嘅時候,我嗰層就到咗嘞.門仲未打開晒,我已經施展凌波微步,極速飄咗出去.驚魂未定,我就衝口而出爆咗兩個字:有病!
事後分析,有一樣我點都諗唔通,學生妹冇可能見唔到我企咗喺塊鏡前面,點解仲要直撲埋嚟呢?如果我唔係閃得夠快,好可能已經被迫同佢打咗個車輪!當然啦,我嘅精神狀態仲好正常吓,絕對唔會認為係因為異性相吸呢個自然定律.比較合理嘅猜想係佢睇我唔到,唔係話佢蓄意當我透明,而係根本視而不見.相信佢眼中只有鏡同埋鏡中嘅自己,其他一切事物都不過係過眼雲煙.有理由相信,學生妹已經修練成玉女鏡經第九層,人鏡合一嘅至高境界,級別亦由高手級嘅鏡癡提升到絕頂級嘅鏡魔!環顧當世,可能已經難有敵手!
補充:
好多時搭落樓,當落到地下,門打開嘅時候,都會發現有人企正喺門口,阻住我出.我以前會覺得人好冇公德心,做埋晒損人不利己嘅.人地未出,就算俾你入到去都冇用啦.自從見識過鏡魔之後,我又有新嘅想法嘞.可能人唔係驚死執輸,而係抗拒唔到門嘅吸引力!
8 則留言:
哈哈!學生妹侍靚(後生)行凶!回覆刪除
我勁怕聞到別人頭部發出沒洗頭髮的氣味,特別在地鐡或一些擠逼的地方,無論如何我都要擰轉去!
(有時閉氣都閉唔到咁耐)
coffee,回覆刪除
我都好怕人嘅體味.最近去咗兩次非洲,真係覺得好難頂,唔知係咪食物嘅關係,人嘅體味特別濃郁.我只係實話實說,絕對唔係種族歧視!
會唔會非洲人無沖涼?回覆刪除
>>我唔慣同陌生人有肌膚之親...回覆刪除
咁即係同唔陌生就慣咗親,kakaka, Arma 你都蠱惑咯!
講開講,個長髮少女係超級自戀,係病,將來佢老公都有排捱咯!
佛爺:回覆刪除
嗰唔係汗味,係由皮膚散發出嚟嘅體味,似乎膚色深嘅人種特別勁.我屋企座大廈住咗好多南亞人,同就會聞到好大陣體味.我一直懷疑係食物嘅問題,佢地食物勁多香料架!
Laulong,
哈哈,係呀,唔熟唔食丫嘛!講到個鏡魔,又真係少擔心,冤豬頭都有萌鼻菩薩啦!
好嘢,原來呢個世界有人自戀過我,重要勁過我好多倍添!回覆刪除
SKII,回覆刪除
哈哈,適度嘅自戀係好架,因為會令精神有寄託,唔會成日覺得無聊,而且仲有助保持心境開朗添.得閒照吓鏡,就會覺得呢個世界真係美好!


text:
Saturday, June 21, 2014
碗公
28 comments:
可以見到稻田真係好, 係香港只係鸛藪有機農場見過一次咁大把..ReplyDelete
食到田中熟, 樹上熟, 魚塘養, 走地雞鴨係最好既美食!Replies
住係大城市真係好難見到農田,食到呢餐有意外驚喜呢.Delete
冷盤的擺盤好有氣勢.ReplyDelete
真材實料,這餐超飽足!Replies
兩個冷盤推出時,所有人都看傻了眼.Delete
—定好貴了.我12 月去台湾都想試!ReplyDeleteReplies
平到你唔信,五千台幣一圍無菜單夠十人食,你係咪同屋企人去呀?餐廳喺郊區,門口有小橋流水,大人細路都啱.Delete
- Replies
魚生好食,半條魚攞番去蒸都好食.Delete
嘩!正到暈啦! 盤魚生賣相靚到我以為妳去咗日本呀!ReplyDelete
如果有機會去,我可能要厚臉皮地問下D食客比唔比我搭枱,如果唔係邊試到咁多吖! XDReplies
我無預到食晏食呢啲嘢,所以冷盤推出時,真係嚇一跳.Delete
佢好似只有大枱冇散座,你要食嘅話要約埋我呀!
- Replies
無菜單餐廳,你話幾多人食就任佢煮乜,原來有咁多嘢食.Delete
見到啲海鮮好好味咁! ^^ReplyDelete
食物個樣好靚,但係乾淨嘛?我一見到唔係日本餐廳或者高級西餐廳serve咁多冷盤,主觀就會有「食完會唔會肚痾?」嘅恐懼.ReplyDeleteReplies
我都無預到食呢啲嘢,但攞到出嚟見到好靚好新鮮,間餐廳又乾淨企理,我哋都放心食.Delete
令人垂涎三尺的食物.ReplyDelete
有沒有碗母呢?Replies
可惜無乜機會再去食過.Delete
碗母就無嘞,碗婆或者有 :-)
Jackie green:ReplyDelete
~你個姨甥女好識安排呀!!!依餐飯, 比我感覺係好 壯 觀.Replies
做攪手都唔易,今次旅行姨甥女攞滿分.Delete
剩係個冷盤已經先聲奪人.
嘩好豐富呀, 睇到我流晒口水.ReplyDelete


text:
魚子醬對於我既認識當中就係一個法國貴族既食物,
永遠都是電視中有錢人一路拿著紅酒,
一邊"畢"住魚子醬在餅卡慢慢地品嘗
但係你有冇諗過魚子醬竟然可以做BB Cream ?
仲可以抗皺,美白仲有防哂度spf21 pa++
聽到都覺得好吸引呢?你想唔想呢枝係咩產品先呢?
登登登登.....佢就係Hanskin 黃金魚子醬營養B.B霜啦~~
紅當當既樽身~紅色代表熱情~見到佢我都覺得好興奮!!!
本身呢枝bb cream 係Made in Korea 架,又有30ml 同埋SPF 21
不好睇下佢地既主要成份先啦~佢地包括有蘆薈,甘草,魚子醬,玫瑰水,馬齒莧,大豆發酵提取物
另外本身呢款bb Cream 富含深海魚子濃縮精華,高營養修護潤膚,抗皺保濕
仲有抗皺效果傑出的深海魚子,蘆薈,維他命B及多種天然植物成份,自然修飾肌膚瑕疵,撫平粗糙細紋,淨白修護因老化而失去活力的粗糙膚質,使暗啞肌膚恢復活力彈性,更可舒緩敏感問題,令肌膚更加健康濕潤,柔嫩細緻.適合各類型皮膚使用.另外質地都係比較"傑身" 同埋比較淺色~開頭以為會即時變左白~不過當查勻左之後反而完全唔覺得有查過一樣tim 呀!!!!
成日覺得D bb cream 會好白好厚?好焗身?唔洗擔心~佢有清楚既說明書教你點查呢個bb cream 既
咁就可以做一個偽妝啦~又可以靚又可以扮冇化妝啦~~
跟住等本小姐試下我又做唔做到扮冇化妝先XDD 本身我既素顏,眼袋極大~嚇得死人既樣子
之後就準備開波啦~首先最好要查左bass 先,一來可以隔一隔,二來又可修飾本身皮膚既膚色
再拎大約一粒黃豆既大細既bb Cream 就可以查夠成個面架啦~~多唔係好事黎架
再將bb Cream 均勻查在臉部,我就唔係太跟足說明書既講法~
都係將bb Cream 點足係五點地方,雖然你而家睇好似比我本身既皮膚白左wor...


text:
第十天
連續兩日去左岡山,想去既地方暫時已經去晒,今日唔再去咁遠,只係近近地去京都宇治行下;京都以前曾經去過,不過好多地方都未去,今次可以補返未去又想去既地方啦;而家諗返用「Kansai WIDE Area Pass」去京都其實係好唔抵,應該去遠既地方先抵架,個時冇諗咁多,想去就去lu
已經習慣左早起身,七點幾就醒左,又係一早就出門口;今日天氣好好,落左一日雨再次見到藍天
今朝發生左件神奇既事,話說琴晚返到hostel想搵個遮套但搵極都搵唔到,今日行去火車站途中竟然見到個遮套係路中間,跌左係街一晚都比我執得返,哈哈
大阪去京都好近,唔洗半個鐘就到,8:40開車出發
坐車時間最好就係食野,又係食飯團當早餐
去到京都站再轉車去奈良方向,今次一定要坐普通列車,坐錯快速列車就去唔到目的地!
好快就到目的地「稻荷站」
黎得呢道個個都係為左「伏見稻荷大社」,一出火車站可以見到大大個鳥居,唔怕搵唔到
伏見稻荷大社入面見到好多狐狸,相傳狐狸係稻荷神既使者
今日天氣超好丫!稻荷神自古以黎就係農業同商業既神明,日本好多地方都可以搵到大大小小稻荷神社,當中呢間伏見稻荷大社係最重要既一間,因為佢係日本全國大約四萬多間稻荷神社既總本社
只係朝早九點半已經好多遊人黎到
超多人
伏見稻荷大社位於稻荷山之上,可以沿路行到稻荷山山頂
我對拜神就冇咩興趣,都係四圍行下睇下
平時神社用來許願既繪馬變成鳥居形狀
好多唔同方式比善信參拜
連蓋朱印都咁多人排隊
經過最多人既大殿,後面有路上山
沿路有好多地方比人參拜
伏見稻荷大社以「千本鳥居」而聞名,鳥居一路由山腳伸延到山上,全條路都係好多好多鳥居
所有人一齊穿過鳥居向山上行,迫到成條路都係人
每行小一段路就有景點參觀,又可以比人休息下
繪馬都特別可愛
繼續向山上行,少左好多人lu
咁靚既風景,吸引好多人寫生
路過一個小湖,又可以休息一下
望到小小山下風景,應該係京都
冇咩人繼續上山lu,頭先下面好熱鬧而家就冷冷清清
行到咁上下我都係時候返轉頭,唔行到山頂咁辛苦啦,都唔知要行到幾時先到,返落山仲好
上山多人行唔快,落山呢條路唔迫人舒服好多
又返到黎啦
伏見稻荷大社外面有條小小商店街,有商店之餘仲有好多呢啲特色小攤檔,要感受呢種傳統風味唔洗等祭典活動,黎呢道就得
一樣可以食到平時食唔到既野架
離開商店街行多小小路,好快就返到稻荷站
係伏見稻荷大社行多兩個零鐘,算係睇晒想睇既野,又行左上半山,不過要我行到上山頂咁辛苦我就懶行啦...呢道係一個好靚既地方,所有建築物都好靚又有特色,一次過睇到咁多鳥居相信只有呢道可以體驗到咋,就算我唔係黎拜神都覺得呢道好值得一遊
PS.今個月終於成功上左富士山啦!好幸運今次遇到一個超好既天氣,富士山兩日都藍天白雲,行起黎特別舒服,比預期中行得輕鬆,而且仲見到好靚既風景同日出呢!今次富士山旅程因朝聖而起,或者叫聖地巡遊會貼切啲,等完左呢個關西遊記先再分享東京富士山旅程啦!而家先分享幾張富士山靚相,哈哈
See You Again


text:
肥龍今晚收拾書櫃時, 無意發現一叠應該好耐之前留起既舊電影票尾, 喜出望外, 又小心慢慢欣賞.
肥龍細路時, 肥媽就係好鍾意叫肥龍做「垃圾佬」, 意謂係又儲唔係又儲, 總之儲埋成屋都係肥龍既野.肥龍唔否認. 但細心諗吓如果唔係之前收埋先, 依家又點會有得揾番出黎睇.
相比起依家大部份電腦打印機印出黎既戲票, 以前用人手寫上位置既戲票(堂座一叠, 超等特等又另一叠)又表現出另一種感覺. 肥龍感覺好原始, 好人性化.
記得以前就讀中學期間, 三月過後, 學校就開始放下令時間. 每逢星期四,五放學後就係咁夷食幾啖麵包,立刻坐巴士趕到灣仔影藝及新華戲院睇下午二點半特別場, 學生票一律廿蚊. 至於睇咩戲, 都唔係好記得, 有得睇就睇, 而且有冷氣涼, 都幾好架.
又大班人走去睇卡通「北斗之拳」電影, 好勁!
亦由於肥龍住喺港島區, 所留既電影票尾大都為港島區既戲院. 最特別竟然有利舞臺同碧麗宮既票尾. 而碧麗宮既票尾仲要係特等 (應該係指二樓高層). 最記得當年睇「與狼共舞」, 由於片長關係, 好似睇歌劇咁, 有中間休息時間, 俾觀眾飲杯水去埋廁所咁. 好鬼特別, 又印象深刻呀!
不過再睇番啲票尾, 發現票價包含稅架. 仲有, 原來有關戲院全部都拆哂囉!


text:
代理伺服器
代理伺服器係一種特殊嘅網絡服務,畀用戶端,例如屋企入面啲電腦,通過佢同另一個網路服務進行間接嘅連接,亦都可以叫做網絡代理.提供代理服務嘅電腦或者其他類型嘅網絡節點叫做「代理伺服器」,代理伺服器入面嘅軟件稱為「代理軟件」,要有呢個軟件先至可以做到網絡代理呢樣功能.
具體過程大致上係:用戶端(第一部電腦)想要目標伺服器(第三部電腦)嘅某啲資源,但用戶端就唔直接同目標伺服器連接.用戶端(第一部電腦)首先同代理伺服器(第二部電腦)連接埋一齊,跟住話畀目標伺服器(第三部電腦)知,想要佢入面嘅檔案或其他資源.代理伺服器透過同目標伺服器直接連接,或者從緩存中攞到第一部電腦想要嘅資源,就畀返用戶端(第一部電腦).通常喺呢個過程入面,代理伺服器可能會改變用戶端嘅請求或伺服器端(第三部電腦)回應嘅一啲內容,從以滿足各種代理嘅需要.
代理伺服器嘅工作協定[編輯]
Socks[編輯]
HTTP[編輯]
喺工具→Internet 屬性→連接→局域網路設定→代理伺服器 中可以改
- Firefox嘅設定
位於工具→選項→常規→連接設置下. 喺一般情況,安裝SwitchProxy會容易啲設定代理伺服器.中國大陸出產嘅xyzproxy亦都係一個選擇.
其他[編輯]
匿名代理伺服器帶嚟嘅風險[編輯]
當使用代理伺服器嘅時候,所有發送去被訪問服務(例如一個網站嘅HTTP伺服器,即係第三部電腦)嘅資料都必須先流經代理伺服器,通常呢啲資料都係無經過加密.所以,一個惡意嘅代理伺服器就有可能記錄底所有經過呢個代理嘅資料,包括用戶名同埋密碼咁.
開放嘅代理伺服器令到用戶可以隱藏佢嘅來源,因此有部分人通過呢種途徑嚟發表垃圾留言.所以唔少網路管理員禁止使用開放代理伺服器嘅非註冊用戶發表內容.
反向代理伺服器[編輯]
反向代理伺服器架設喺伺服器端,通過緩衝成日被請求嘅頁面來緩解伺服器嘅工作量.
分散式代理伺服器[編輯]
proxy can make people in HK go to usa use internet but didn't use taiwan way.


text:
2016年7月19日 星期二
♥(美食)旺角樂天皇朝 .除了八色小籠包 還有其他驚喜! ♥
一早聽聞過來自新加坡嘅(樂天皇朝)八色小籠包,今次終於同朋友一齊嚟食啦!
知道銅鑼灣有分店,但朋友都唔係住港島區所以好少去果邊食~
今次終於等到佢旺角開分店啦!仲要係正地鐵站旁邊嘅雅蘭入面
呢個八色小籠包必點啦!
仲叫咗以上呢d~唔知實物同相相唔相符呢
旁邊仲有教你跟次序去食~由淡到濃
原味,人參,鵝肝,黑松露,起司,蟹粉,蒜香,麻辣
不過多過一個人就好難跟住呢個次序~都係睇自己最想試係咩味啦
個人最推薦:鵝肝,黑松露,蟹粉
黑松露一咬落去,個皮爆開之後就食到超濃郁既黑松露味,中西合壁嘅感覺
鵝肝同蟹粉雖然冇黑松露果個咁濃烈,
不過個湯汁都充滿果隻特色嘅味(但咬落係小籠包嚟)
而呢個混色小籠包係咩東東嚟?
經理話係FB搞咗一個比賽係諗一種代表香港本土特色嘅味
將佢實際整出嚟做小籠包口味,
就變咗眼前嘅「避風塘炒蟹口味」啦!
一咬落去好似真係食緊避風塘炒蟹咁樣呀喂!
果種香味同辣味都唔似會出現係小籠包身上,朋友都話好有驚喜呀!
我地仲叫咗清炖雞湯,我喺一個無湯不歡嘅人
鐘意呢個清湯唔油仲幾清甜,雞味好濃,
雞件都有3舊~肉質嫩滑,唔錯!
陳皮五香牛肉
本身以為只有10舊咁上下~一嚟到份量真係好多呀~~
我地差d仲食唔哂~陳皮味其實就唔係好突出,不過肉質腍身搭救
前菜仲叫咗撈伴海中寶,海蜇口感非常爽口
仲有蝦同豉油伴,上面仲有蒜蓉同辣椒幾香,不過不失~
朋友指定order呢碟賽螃蟹,中間仲有蛋黃可以撈埋嚟食
其實賽螃蟹係以大量的油炒蛋白咁整出嚟,不過呢碟又唔算好油
加埋小小醋酸酸地,都幾提味~
竹筒剁椒魚片係經理推介之一,我本身唔係幾食得辣,
所以叫經理少辣,少辣之後嘅辣味剛剛好
有剁完隻辣椒既香,一舊魚加小小蔥同點汁就好正!
魚片仲要薄薄一片都好彈牙爽口,估唔到個竹筒入面都有好多塊魚片呀
成台都係美食~~
甜品時間又來啦!
女仔就係鐘意食甜品,但又怕太飽
所以就叫左高力豆沙,空氣感得黎又唔會好飽
上台時熱辣辣,加分!咬落鬆軟豆沙又唔會好甜,合格!
我地仲好奇咁問經理咩叫「宮廷驢打滾」
原來呢道甜品係新鮮即製,聞說係慈禧太后好鐘意食既甜品嚟
到底係咩黎呢?就係糯米卷包住豆沙餡,好似香蕉糕咁你就明嫁啦!
仲以為佢會好煙韌,糯米個皮好厚果D
點知一食落口好有驚喜~~竟然係軟滑嘅~正wo又!
加上豆沙餡唔甜所以我一個人就食左2大舊啦
2個女仔就食左咁多樣野~~價錢雖然都唔係平嫁啦
不過話哂都係功夫菜,有d仲係即叫即製,間中一餐食好既都OK既~
訂閱: 張貼留言 (Atom)


text:
Nov 11, 2012
Sunday
自從Jayden一個月大
我俾左個奶嘴佢之後
佢就愛上左奶嘴
一個奶嘴
可以令Jayden喊聲停止
點解唔俾佢呢?
(我咁諗會唔會好衰呢?)
況且, 我覺得啜奶嘴好過啜手指
手指摸過好多野, 好污糟
奶嘴可以用滾水洗, 感覺乾淨好多
我見好多BB都唔多鍾意奶嘴
因為冇味丫嘛
俾我都唔鍾意啦
但係, 我家Jayden好好好鍾意奶嘴
無論何時何地發生咩事
只要一俾個奶嘴佢
就即刻收聲
如果Jayden扭眼訓時
只要一俾個奶嘴佢, 即訓
所以, 由Jayden好細個開始
帶親佢去街, 我同K baba都會帶定2個奶嘴
嘻嘻
如果去旅行仲誇張, 帶3個奶嘴
袋會袋住一個, 我同K baba每人隨身袋住一個
Jayden一發癲, 就俾個DD佢
(Jayden叫奶嘴做DD)
佢一發癲, 就不停講DD, DD, DD…
真係俾佢D到頭都暈埋
試過有一次出街冇帶DD
Jayden扭到傻, 扭到K baba頂唔順
結果, 我地去吉之島買左2個DD
之後, 洗都唔洗, 即刻俾Jayden
跟住, 馬上耳根清靜, 繼續行街
我其實冇SET定個時間要Jayden戒DD
哈, 我成日諗住遲d先戒
一直拖o下拖o下
無論Jayden因咩事喊, 發脾氣
一俾個DD佢, 即刻心情靚返
我又即刻舒服晒
試問我點忍心幫佢戒DD丫?
我係咪有d自私呢?
因為自己可以舒服d, 而唔的起心肝幫Jayden戒奶嘴
一個小朋友o係大庭廣眾地方鬧計, 真係好難搞
奶嘴, 係一個好好o既幫手
近來, Jayden好似越來越鍾意DD
我唔俾的話, 喊到傻, 扭到傻
有人叫我唔好俾佢咪得lor
講就容易, 點唔俾?
對住一個2歲半大o既小朋友,
講唔到道理, 唔識合作
淨係不停扭, 不停喊, 淨係要個奶嘴
我唔俾, 可以點?
其實, Jayden會唔會大多少少
會自己主動唔要DD?
會唔會有一日, 唔要DD都可以自己訓得著呢?
3歲? 4歲?
期待
唔知其他BB會有幾多個奶嘴
唔係講笑
我地總共買左廿幾三十個DD俾Jayden
有d唔見左
有d爛左
有d舊左
而家, 持貨量, 4個
哈哈哈哈


text:
2013年3月9日 星期六
霸王
15 則留言:
阿妹好肥,叫佢扮袋鼠啦:>回覆刪除回覆
扮唔到袋鼠啦,佢條尾咁短.刪除
這一組相片應該是調返轉來看至啱回覆刪除
由尾看返上頭:
本來家姐瞓得好好地仲合埋眼嘅
細妹唔理三七廿一瞓落嚟
睇佢仲打開眼仔架
家姐沒辦法唯有起身讓畀細妹
家姐仲好細心一路錫錫黯細妹瞓覺
直至細妹瞓着舒服到翻肚
家姐仍然守護着左右回覆
Ummmm.....刪除
原來打開眼個位是家姐播 ...略為修改
由尾看返上頭:
本來家姐瞓得好好地嘅
細妹唔理三七廿一瞓落嚟擲醒咗家姐
唉一世貓貓兩姐妹家姐起身讓細妹喇
於是家姐沒辦法唯有起身讓畀細妹
家姐仲好細心一路錫錫黯細妹瞓覺
直至細妹瞓着舒服到翻肚
家姐仍然守護着左右
最鐘意呢句---->世貓貓兩姐妹,佢地真係好好感情架.刪除
家姐成日都讓細妹架^^
咁都要多得您這位大慈善心腸刪除
肯一次過收養兩姊妹咁大善心
不過可惜她們應該忘記了貓媽
帶她們見貓媽可能闘Fea....
原本只打算收養一位小朋友的.刪除
因為小朋友活力無窮,我又要返工,會照顧不來.
但最係都係心軟了>.<
咁咪最好安排刪除
唔使姊妹分離
兩個又有個伴
您又放心開心
好心有好報呀
都係架,佢地有伴,我唔係屋企佢地都可以玩.刪除
家姐邊夠肥妹爭丫...想問下肥妹同家姐依家大概有幾重呢?回覆刪除回覆
爭下玩下,呢啲先係童!有伴幾好!^_^回覆刪除回覆
栗子同蕃薯都一樣啦 ^o^刪除


text:
Initial Cafe係一間前cafe後賣衫既店,店鋪格調唔錯,而且原來每一張我哋坐緊既枱櫈都係經古董翻新既呢~~
紅酒鴨胸配紅柿飯,無咩紅酒味只有算幾大陣既牛油定芝士味,好彩有好多達鴨胸既肉味衾咗果種味~同埋食落好膩,一人一碟真係食完幾飽,所以叫幾碟一齊share係最好的~
特濃朱古力燕麥,其實無咩朱古力味,所以唔覺得似"特濃"...不過燕麥好味道~~但有三個同事餯完d飲品好似都有少少唔舒服...
其後揾咗d呢間cafe既資料,先知原來響Trois couleurs Rouge入邊個女仔食緊果隻叫Affogart,即用expresso淋落雪糕上面食~~
拎完紅酒上酒樓,都係落去hea下先,慢慢由尖沙咀行去油麻地,去完油麻地圖書館﹐見到d平時絶對唔會見到既嘢,原來油麻地一入黑,會出現好多擺街檔,有好多算命同占卜檔...
重有好多性用品檔,雖然蠻好奇的但又唔好意思一個女仔響度駐足探究... 都係快走算了,反正時間無多,要睇衫就要快!!
再去電影中心借到心頭好後,我又慢慢行咗去旺中果頭睇下衫,衫係買唔到,不過就買咗三條鍊~ 去多轉花園街圖書咁就己經七點九唯有搭車返去食嘢...
都好無聊,一大棚人食飯,超過三個人食飯我己經唔鍾意,重要d人唔熟,所以食得好無聊 -.-"放唔到工既感覺......


text:
9/10/2009
偉大的奶奶的六十大壽
上星期五係我偉大的奶奶的六十大壽,我奶奶最愛出風頭,我當然係無可避免地要出現做人肉佈景板啦! 一見到嗰D好好嘅親戚,第一句梗係問你幾時生仔啦! 其實去得都要預咗被人問,但其實我生唔生同佢哋又有乜關係呢! 係咪如果我唔生,佢哋會叫我老公同我離婚呢? 一陣又問我收唔收到佢封email,話我奶奶上電視喎! Send 咗條link 俾我喎! 我收到又唔知佢係乜水,梗係即刻delete咗啦! 跟住就成晚講話我delete咗佢封email囉! 我又唔係人哋個女,人哋有仔o架嘛! 你send 俾佢都得啫! 無佢email咪打電話問佢囉! 做乜係都要send俾我喎! 又話我奶奶明天自我放假一日,叫我老公同我奶奶飲茶,好似我哋唔理佢咁,當然我老公梗係好唔生性咁話咁早起唔到身啦! 嗰個係佢阿媽,佢唔陪我都幫佢唔到喎! 要我陪我就唔得喇! 係我都陪咗自己阿媽先啦! 喺咁多個人之中,最最令我討厭的就是我老公的三舅父,未開席前,原本我同老公的表姨媽喺度傾緊讀書的問題,我話我都儲緊錢讀Master,表姨媽都話好喎! 不過當然襯後生生番個BB玩吓先啦! 佢咁講我無所謂,我都話兩者可以同步進行的.但嗰個三舅父一埋嚟就話,我都唔鼓勵我D仔女生o架! 生咗要教o架嘛! 唔鼓勵喎,咁佢兩個仔又生.表姨媽都話身教最重要,咁又係呀! 個三舅父份人把口咁衰,如果俾佢教就死得啦! 今年過年嗰時我見佢教佢個孫玩魚蝦蟹添! 不過佢個仔同新抱都喺度玩.雖然係玩,但我都覺得會教壞小朋友囉! 我最火就係到差唔多食完嗰時,我奶奶去咗廁所,條三舅父捉咗我老公過佢張枱,同另外嗰兩個視自己新抱為最大敵人的表姨媽聯合起哄叫我老公生仔喎! 條三舅父剛剛先話鼓勵自己D仔女唔好生,現在又叫我老公生,佢玩乜嘢呀! 話喎! 生個B俾我奶奶湊等佢唔洗耕田喎! 嗰時我D火即刻嚟,首先我生唔生關佢哋乜事,第二我從來無迫過佢耕田,我老爺有無迫佢我唔知,佢唔想耕咪同我老爺講囉! 成日都攪到自己好似好委屈咁! 生活又唔係過唔去,成日係要整到自己好似無飯開咁! 點解要我俾個B佢湊呀! 佢湊咗我個B,一陣咁辛苦,佢咪仲委屈,一陣D外人以為我當佢係工人添呀! 到時我仲大罪.第三,我係唔會俾佢湊的,因為佢一定會寵到我個B好似大頭菜咁,我一定唔可以俾佢咁做的.從來家中所有大小事務,我都係自己處理的,費事要佢粗心,一陣人哋話佢要服待埋我我就真係死得喇! 其實我真係好擔心,好擔心到時唔知可以點樣唔俾佢哋攪我個B,到時帶我個B去見佢D表姨媽呀! 三舅父呀! 學到好似佢哋咁,我真係死都唔掂.我壓力其實真係好大,又唔知我老公到時會唔會配合我,所以真係好煩惱呢! 真係生又死唔生又死囉!
訂閱: 張貼留言 ( Atom )


text:
2014年11月7日星期五
Dead Rising 3 PC 版
初頭公佈時見到由以前KUSO轉為真實系列
真係覺得完全浪費左個品牌名
而且仲得XBOX ONE有, 而我又對部機無興趣
之後出左PC版都有留意下, 點知REQUIREMENT好高下
最少要Radeon 7870 先玩到
我得張7750諗住玩唔到
原來YOUTUBE有人用7750試玩, 都OK順
所以我都玩了
我SET到中畫質都OK順
今集真係少左好多KUSO野, 少左好多樂趣
今次場地唔係係商場玩困獸鬥
場地睇落大好多
不過事實上係大而無當, 以前商鋪排得好密
今次係擺得疏落得多
最慘係開4個AREA, 要去就一定要坐車
但有條天橋中間係斷左, 又有好多路有路障阻住
不過又唔係得缺點
優點係組合武器方便左, 唔洗入改造房, 隨時隨地都得
組合圖會係地圖上顯示, 方便玩家收集
組合武器多左好多, 不過因為有超級組合武器, 所以基本上都係用超級組合武器
鐮刀, 電流紅綠燈係武器之首
所有你曾經攞上手既武器都可以係安全屋個武器櫃限量咁攞
畫面強化好多, 真係靚好多
而且就算AREA去另一個AREA都唔需LOAD GAME, 爽快好多
喪屍數量又係勁多
取得PP方法多了
除左打人, 救人外, 仲多左收集FRANK鵰像, PP試鍊等方式
另外, 上兩集升LEVEL時RANDOM加能力真係好唔岩心意
今集升級可以自己選擇升咩能力
生環者方面, 感覺上佢地都耐打過上2集
而且因為今集每個AREA都有安全屋,所以帶佢地去就快, 方便多了
基本上你入左安全屋去到圖上面個版就可以了, 生環者就會瞬移到安全屋
你可以untick個人, 咁就可以收埋佢. 如果TICK佢就可以帶個生環者跟身
今集雖然無上2集咁好玩咁KUSO, 不過都係一個唔錯既GAME
如果10分滿分, 第1, 2集值9分, 今集就值7.5分吧
發佈者: hunter xx 2k 於 下午9:22
標籤: Game
訂閱: 發佈留言 (Atom)


text:
第三日參加左個Local Tour,300,000 VND包哂車船同午餐,
一早佢會係酒店接你,再集埋一堆人就出發.
我以後都唔夠膽係越南飲有冰既野.
好鬼搞野,導遊san一出車就係到話咩我地會行國道,
而國道而家返工時間就好塞車,有個快D既就係可以行freeway,
但係我地無包到freeway,如果要行就要大家夾錢etcetcetc
講左成十分鐘,我仲以為要一人夾十萬八萬,
頂佢原來一人先夾5,000VND,真係講黎都多餘,話咁快就夾夠錢俾佢.
天氣唔多好,希望唔好落大雨啦.
落左freeway係個休息站停十五分鐘,
順手食個早餐,又唔算好劏客,我個法包先25,000VND,算係正常價.
去到轉船,第一站會帶左我地去河上面三角洲既養蜂場,
仲有得試食蜂蜜,咁當然佢亦會sale你買野.
搭船搭船~~ 榛名驚唔驚淡水?
D水...係黃色既,因為上游沖左好多沙落黎
導遊san沿路介紹下呢個三角洲搞咩果個三角洲搞咩咁.
養蜂場到著,又真係幾香蜜糖味.
導遊san,前面兩位團友係馬來亞華僑,
識講馬來文廣東話英文同越南文,仲話去馬來西亞玩一定要去搵佢食飯.
岩先導遊san拎住既蜂板,D蜜蜂會爬上你隻手,痕痕地咁.
又幾過癮,如果唔係佢個蜂蜜樽太流我真係會買一支,
佢個死人膠樽我驚未返到去就已經漏哂.
除左蜜蜂,仲可以試下拎條蟒蛇上身.
offtopic 導遊san都幾多材多藝
仲有食完仲有水果食,果幾隻水果個口感都幾奇妙,
導遊san口音好重聽唔明佢介紹呢幾隻係咩水果.
仲有越南姐姐唱歌~~~
然後到左成個旅程我覺得最過癮果part,
搭真.洗頭艇,坐架艇仔係個樹林中間穿梭,
一前一後兩個人划艇,仲有頂越南草帽俾你戴.
between 我果陣係峴港美山勝地買左頂返屋企,而家都仲係到.
之後係雪糕店食雪糕果陣仲送左一頂俾榛榛.
"提督,榛名入黎呢到會擱淺呢"
條河好窄,仲要雙向行船.
之後去左參觀椰子糖工廠,
唔知點解俾我感覺好有金三角果D海洛英工場既感覺.
之後坐馬車去餐廳食晏... 隻馬仲瘦過我.... 陰公....
辛苦哂
呢個係標準配給既午餐,加餸請自費....
同岩先馬來亞華僑同一檯,唔算太劏客,加左四個餸大約百二三蚊港紙,
我話夾返錢佢話識到新朋友等佢請,真係好鬼Nice.
好莫明奇妙係個餐廳側邊有個鱷魚池.....
回程唔會送到返酒店門口,
一係Ben Thanh Market一係范五老街解散,
落車整返個雪糕嘆下先,我好鍾意呢間雪糕店,
唔算十分平但好鬼多騎呢味道,例如我好鍾意既開心果味 :P
我習慣食完兩球先再嗌多兩球,咁D味就唔會撈亂哂.
行過食返個Pho,返左酒店又游下水hea下.
九點零鐘又過左對面食Pho,都係呢檔最岩我口味 :P :P :P


text:
Check out時佢俾咗個big surprise我地!我地Check in嗰時問我地可唔可以影張相,原來佢係用黎幫我地畫幅人像畫留念!雖然唔係好似 ^^"但真係好有驚喜!
呢間resort,除咗佢唔知做咩無啦啦冇熱水同夜晚係搵唔到人support之外,其實都OK嘅!
之後出番town就上車喇,架車都唔算好full,但我地同坐飛機黎嗰時同一個命運,就係遲咗上車要坐到最尾!
我都淆淆地驚762個髮夾灣我會連早餐都嘔埋出黎.點知出奇地又OK wo!坐咗個幾兩個鐘,有個中途站休息.
之前trip advisor講到呢個Aya service嘅車好差,D司機又唔好 bla bla bla~~但我又覺得OK wo!個司機仲好有禮貌!
可能因為我坐最尾,頭搖又尾擺,喺山上嘅路程完全訓唔到,中途站上番車就訓到喇!一醒嗰一下就話到站,搞到好狼狽即刻落車!
我地call咗第一日車我地番酒店個司機,包幾個鐘頭車,咁就唔駛拎住D行李周圍走喇!第一站去食lunch先!去咗Intrawarorot Road 路邊美食攤,話有幾間都好出名!
首先食咗魚蛋粉先!
好熱嘅環境,都OK嘅,不過都係早幾日無意中食到嘅肉丸有驚喜D^^"
再食雞飯!
性價比好高!!
之後食椰子雪糕!
真係好好好熱~~~上番車諗住叫司機帶我地去D Market買手信,佢就帶咗我地去Central Airport Plaza Chiang Mai.一去到商場,我地就行過不停.買完又食下,食完又買下,咁就買到夠鐘去機場lu~~個司機仲同我地講話佢喺曼谷郊區有個椰子園,話佢想賣D椰子去香港,叫我地如果知道邊度有人買話俾佢知添,哈哈!
6日5夜嘅行程咁就完結喇~~希望第時仲有機會同D好姊妹去旅行啦!


text:
星期六已經晨咁早準備出門去睇~
吉卜力工作室場面設計手稿展‧高畑勲與宮崎駿動畫的秘密
2014年5月14日 - 2014年8月31日
@沙田~ 香港文化博物館
唔知點解整吓整吓都食lunch時間先去到新城市.
本來都諗住帶埋B be嘅,不過果日天色唔明朗,
車泊喺新城市行去,如果落雨就好麻煩,
於是就放 B be返婆婆屋企,等婆婆同姐姐湊住佢喇!
(B be唔好嬲我地呀,你大個啲一定唔會賴低你)
食完lunch時間到,嘩,超多人!
淨係排入場都好多人,買飛notice board話應該要排個幾鐘,
仲要排隊入場.我諗加埋起碼兩三個鐘!
於是我地就plan B,淨係去其他展館.
好在成個館都好多地方可以影吓相~
首先係波兒
突然間拖住錫一啖手手
小檬 you are so sweet~
而家小檬好合作
一有野影大部分時間都自己行埋去,不過得一兩秒
煤炭C鬼仲自動波坐低
好靚嘅大樹下
冇襯過嘅灰與藍 , 出到嚟先知!
千與千尋
Totoro
又自己坐低
自己創作媒碳C鬼
貼~
yeah~
之後行下其他館,龍貓喺邊到呀? (真實對白)
真係笑C我喇...
好明顯冇咩心機繼續睇..於是轉場
兒童探知館
佢一見到啲哥哥姐姐除鞋喺到玩就自動波自己除,
可能佢覺得好似去咗club house咁.
其實都唔太多野玩,不過個傻豬走嚟走去都已經好開心.
佢玩完落返嚟先知原本唔玩得...sorry~
臨走影埋呢個唔知係咩嘅熊熊
回程都已經四點幾(如果排埋隊我想七點都未走到)
爸爸話抱小檬都係一貫C撐唔使, 坐低Tea 一Tea先
之後去買份禮物比契仔契女當係幼稚園畢業禮物.
有哥哥姐姐同佢玩,又用後備電喇!
去咗咁多次都冇入嘅snoopy land
終於有機會係門口影返張相喇.
小檬又做一字馬喇
契仔識諗啲,又就叩門撲學位,,明顯瘦咗
契女就樂天又幸運,就愈來愈有肉地.
有時做人真係樂天啲好~


text:
呢幾日响公司真係做到氣咳. 係咁架啦, 放假時咁開心, 如果放咗咁多日返到公司都唔使點做, 咁即係無存在價值啦. 哈哈, 搵到自然嘅價值, 做到氣咳都係抵嘅.
卒之又Friday night, 又可以抖一抖啦. Cindy今日放假, 我繼續唔煮呀, 忙到咁, 晚上都係出去食啦. 型爸兩仔爺又嚟夾攻我, 話要去食雞煲喎, 咁又咪即係食火鍋. 佢地話上水有好多間雞煲店, 間間都好好生意. (哈哈, 我去旅行時, 兩仔爺可能食過幾次啦)
我唔想煮, 亦都唔會掃佢地慶, 雞煲就雞煲啦. 二公子帶我地去一間叫寶利餐廳, 叫奇味雞煲呀! 嘩, 做到零晨兩點. 門口坐的人响到排隊呀!
一煲兩吃, 我地都等咗十幾分鐘先有位. 呢段等待時間, 型爸同二公子睇吓周圍附近有無其他雞煲店, 點知間間都有人等位. 哈哈, 上水的雞煲店真係咁掂!
坐低後, 二公子揸主意叫咗個奇味豬大腸雞煲
型爸點了個小食麻辣粉皮
水間粉皮
跟雞煲只得幾條菜, 我地再要多一碟生菜啦.
三個人食哂的野都好夠啦. 埋單四佰幾文, 咁百幾文一個人都算抵食抵食嘅! 茶餐廳唔使加一, 如果去酒樓, 最少都要二三百文一位.
不過我覺得好熱氣, 馬上走去養和堂食番碗龜苓膏先.